
ACE 4 


Sistemul Bleeder 


- 
l-am urmat pe Rick şi pe căpitanul Ul: 
Wilkomen ieşind de pe puntea pieilor. Îmi * . 
spuseseră că doi dintre camarazii mei cadeți Bi 
se aflau la bord, aşteptându-mă. Totuşi, 
momentan nu-mi păsa de ei. Tot ce voiam 
era să arunc o privire asupra planetei 
Bleeder ca să văd cu ce ne vom confrunta. 

Când am intrat pe Puntea de Comandă şi 
m-am uitat la monitor, am fost dezamăgit. 
Planeta extratereştrilor nu se afla pe el. 

— Unde-i planeta Bleeder? l-am întrebat 
pe Rick. 

—A trebuit sa ne oprim la periferia 
sistemului lor stelar. Au şi ei propria 
versiune de centură Kuiper care-i 
înconjoară. Putem rămâne aici, amestecați 

printre pietre şi gheață până ce vom fi gata de atac. Mai sunt trei nave de 
război ce sunt aşteptate să se ralieze cu noi în următoarele două zile. 

Asta era naşpa. Fusesem convins să cred că vom intra în luptă foarte 
curând. 

Danny şi Becky s-au strecurat şi mi-au prezentat condoleanţe. Era ceva 
ciudat pentru că persoana decedată la care se refereau eram cu. M-am 
prins în joc doar ca să fiu politicos. Apoi s-au minunat de nemaipomenita 
piele A.C.E. pe care o voi purta toată viata, indiferent cat ar fi însemnat 
asta. Dacă aş fi sălăşluit prea mult în ea, aş fi început să cedez. Probabil că 
guvernul mă declarase oficial mort. 

Am întrebat despre nava extraterestră pe care o capturase Conquistador 
în urmă cu mai mult de o lună. 

— Ce ati reuşit să aflați despre nava Bleeder şi cei patru ocupanti ai ei? 

Ultima data când fusesem pe Conquistador fusesem doar un amărât de 
pusti. Acum eram un erou veritabil, decorat, asa incat nu aveam de ce sa 
fiu surprins cand capitanul mi s-a adresat personal. 

—Am putut sa-i reconstituim traiectoria inapoi pana la punctul de 
origine aflat in aceasta regiune a spatiului. Au uitat sa stearga din 
înregistrări poziția planetei natale. Acest fapt ne-a îngrijorat. De aceea 
aşteptăm să ne vină întăriri. 

— Asta este tot ce ati găsit? 

— Au fost găsite şi alte informații, dar nu-mi pasă de ele. Tot ce am 
nevoie sunt nişte coordonate asupra cărora să mă fixez. Am tehnicieni care 
continuă să lucreze in hangarul de sub punți. Cadavrele sunt în 
descompunere şi put, dar nava se pare că mai poate dezvălui secrete despre 
ocupanții ei morți. 


Tehnicienii 


Rick m-a avertizat să nu mă duc jos ca să fac verificări împreună cu 
băieții de la tehnic. Se pare că aceştia se închiseseră împreună cu 
tehnologia extraterestră şi trupurile în descompunere ale acestora de mai 
bine de o lună. Dar a fost o izolare autoimpusă. Aceste „capete luminate” 
erau atât de captivati de fiecare nouă descoperire încât refuzau să plece, ca 
nu cumva să se facă o nouă descoperire în timp ce lipseau. 

Urmarea a fost că au devenit cam ciudati şi fizic epuizați. Chiar şi femeile 
aveau părul încâlcit, nespălat iar trupurile miroseau cumplit a sudoare. Din 
fericire eu nu mai aveam un nas real, dar costumele mech detectau toate 
nivelele de miros şi-mi transferau informaţiile într-o formă care era destul 
de apropiată de ,parfumul” original. 

— Poţi să-mi opreşti nasul? l-am întrebat pe şoptite pe Rick. 

— Pot să-i imobilizez cu mâinile la spate, iar tu să le torni nişte şampon 
pe cap, îmi răspunse. 

Am râs până ce unul dintre tehnicienii cu ochii obosiţi ne-a privit urât. 
Se apropie de noi spunând: 

— Îmi cer scuze pentru igiena noastră, dar încercăm să câştigăm un 
război. 

— Desigur, am răspuns pe un ton de scuză. 

Rick continuă să râdă. 

Pe ecusonul tehnicianului era trecut numele Walter Peterson. Acelaşi 
nume de familie ca mine. Speram că nu e tatăl meu adevărat. 

— Încă nu avem prea multe să vă spunem legat de destinaţia lor. Au ars 
aceste circuite şi s-ar putea să nu aflăm niciodată. Dar suntem absolut 
siguri că vin din acest sistem solar. Ceea ce este ciudat este faptul că nu 
există nicăieri marcat un curs de întoarcere. Nu ştim încotro se îndreptau, 
dar ştim că nu aveau planuri de întoarcere înapoi. 

— Ciudat. 

— Ba e chiar şi mai ciudat. Am reuşit să extragem câteva informații din 
jurnalul navei din momentul imediat premergător întâlnirii cu noi. 
Extraterestrii nu au luat ei decizia de a fugi; nava a fost preprogramata să 
evadeze. 

— De ce? 

— Habar nu am. Tehnologia este prea străină pentru a obţine mai mult 
decât atât. Dar haideţi înăuntru să vedeți ce am găsit. 

L-am urmat în nava sferică. Ne-a dus într-o mică încăpere pe care n-o 
observasem la prima pătrundere, apoi a arătat în sus, spre tavan. Se 
vedeau un fel de rafturi mari. 

— Aceste rafturi sunt goale, a confirmat tehnicianul. 

— Fascinant, făcu Rick pe un ton sarcastic. 

— Credem că au fost încărcate cu armament. Semnalele chimice şi 
electrice prezente acolo sunt în afara celor cunoscute. Dacă reuşim să le 
descifrăm, vom putea să ne imaginăm ce fel de arme utilizează. 

— Şi unde se află armele? 

— Nu ştiu, dar judecând după mărimea acestor rafturi, mă bucur că nu 
se află aici. 

Chiar atunci s-a auzit vocea căpitanului în difuzoarele rețelei de 
amplificare, înfundată pentru că noi ne aflam în interiorul micii nave 
extraterestre. 

— Toată lumea la posturile de luptă. Suntem atacați. 


Nava de război Bleeder 
Rick ne-am năpustit în sus către Puntea de Comandă. Mă aşteptam la 


haos, dar se pare că căpitanul Wilkomen îşi instruise bine echipajul, în 
ciuda faptului că era nou în această funcție. Pe monitor se vedea un singur 

proiectil ce se îndrepta spre noi cu o viteză alarmantă, iar în urma sa se afla 
cea mai mare afurisită de navă spaţială pe care o văzusem vreodată. 

Conquistador a tras cu toate armele şi a provocat explozia proiectilului. 
După mărimea acesteia am ştiut că unda de şoc ne va zgudui ca dracu’... şi 
aşa a şi făcut. Motoarele directionale de compensație au intrat în funcțiune 
pentru menţinerea ei cu fața spre nava extraterestră, ceea ce nici nu era 
prea greu ținând seama de faptul că ocupa cea mai mare porțiune a cerului. 

Căpitanul Wilkomen a ordonat: 

— OK, Infanteria, noi le vom distrage atenţia, iar voi patrundeti in 
interiorul nenorocitei ăsteia mari şi trimiteţi-o la dracu. 

Eram cât p-aici să-i spun „nu puteţi fi serios”, dar Rick m-a înşfăcat de 
brat şi s-a adresat celor doi camarazi cadeți. 

— E mai bine că suntem doar câţiva. Nu ne vor vedea când ne apropiem. 

Dacă aş fi avut pantaloni, sau măcar un fund, aş fi făcut pe mine. 

— Nici eu, nici Becky nu ştim să zburăm cu o piele, s-a bâlbâit Danny. 

Dacă el chiar credea că această scuză l-ar fi scutit de misiunea 
sinucigaşă, se înşela. 

— Păi... sper că veţi învăța repede. Haidem. 

Am mai aruncat o privire spre monitor şi am văzut că încă două nave de- 
ale noastre ni se alăturaseră. Chiar şi cu trei nave de război, nu eram sigur 
de şansele noastre împotriva acelui imens obiect, dar trei era mai bine decât 
una singură. 


Ieşirea in spatia 


— Eu îl iau pe Danny, iar tu pe Becky, OK? a spus Rick. 

Apoi l-a inhatat pe Danny in jurul mijlocului şi a tasnit ca o ghiulea din 
compartimentul sas. 

As fi vrut sa spun ceva precum ,nu vreau” sau ,nu pot face asta’, dar 
Becky se afla chiar lângă mine şi nu voiam să se îngrijoreze. Mai fusesem 
doar o singură dată cu pielea, afară, în vidul cosmic, dar mă descurcam cu 
manevrarea lui. 

— Activează controlul de zbor. Control manual, am spus şi am strâns 
picioarele paralel plutind la câţiva centimetri deasupra punţii. Am prins 
costumul mech al lui Becky de mijloc şi am dat o comandă mentală. 

Am ieşit la rândul meu din compartimentul sas. Nu e uşor să vezi ceva 
când te afli în spaţiu, iar când cea mai apropiată stea este atât de 
îndepărtată e chiar al dracului de imposibil. Becky i-a depistat nu ştiu cum 
pe Rick şi pe Danny, aşa că m-am îndreptat în direcţia lor. S-au lovit dur de 
cocă, dar Rick a folosit bocancii magnetici pentru a se fixa. Danny l-a urmat 
imediat, iar Becky a aterizat la câțiva metri de ei. 

Încheietura mâinii lui Rick s-a rabatat ca o balama şi o mică lumină a 
strălucit albastru. A îndreptat-o spre cocă şi flacăra a crescut. Întunericul 

era luminat de scântei, dar nu a contat cât de mult s-a străduit, pentru că 
n-a reuşit sa perforeze coca. Din ce mama dracu” era făcută chestia asta? 

Îşi montă la loc încheietura mâinii şi spuse: 

— Jack, ia-o din nou pe Becky şi după ce numărăm până la trei, sărim. 
lar când ajungem la cincisprezece metri, trage o Popper în asta. Încearcă să 
fii atent la semnalul meu. Două Popper au mai mult efect decât una 
singură. 

Am confirmat, am luat-o pe Becky şi am urmărit cum ridică degetele: 
unu, doi, trei. Am zburat de lângă coca, tinand-o pe Becky în braţe. Rick a 
făcut la fel cu Danny. M-am uitat înapoi prin vizor, apoi spre Rick. 

Abia atunci mi-a picat fisa că eu nu am o armă la mine. Cât de idiot am 
putut fi? Apoi, chiar la timp, mi-am amintit că Rick îmi spusese cum 
modernizase pielea cu un arsenal. Am spus: 

— Da-i lui Jack armele sale, iar antebratele mi s-au deschis lăsând sa 
iasă nişte arme mici. Mai aveam câte o armă la fiecare umăr şi, deşi nu o 
puteam vedea, ştiam că mai am şi o turelă rotativă pe cap. 

Cavitatea pectorală s-a deschis şi ea şi am scos cu grijă un PQ5000. 
După mai puţin de o secundă am tras. 

Ambele Popper au lovit în acelaşi loc şi au explodat în acelaşi timp. Şocul 
ne-a dat peste cap, dar am recâştigat controlul destul de uşor. Nu prea 
ştiam cum să mă simt când am văzut gaura căscată în cocă. Vreau să spun 
că reuşisem, dar mai însemna şi că trebuie să intrăm prin ea. 


Contact 


Una dintre navele noastre nu primise informarea despre acțiunea noastră 
de commando şi şi-a lansat armele. Din fericire nava extraterestră era atât 
de imensă; nici una dintre explozii nu ne-a afectat nici pe noi, nici nava. O 
singură rachetă a mai fost lansată de extratereştri şi, precum prima, a fost 
neutralizată cu uşurinţă. 

Pentru mine, nimic nu avea sens. Nava fusese proiectată să participe la 
războaie. Se vedeau tunurile ieşind prin toate deschizăturile cocii. Coca era 
de trei ori mai groasă decât era necesar pentru călătoriile spaţiale obişnuite. 
Avea menirea de a rezista impactelor explozive a oricărui tip de armă. Deci, 
de ce reacționa atât de slab? Poate că se juca cu noi? 

Înainte de a-mi mai irosi timpul meditând la ce însemnă toate acestea, 
Rick mi-a făcut semn să intru în navă prin gaură. Pluteau destule resturi 
prin jurul ei, dar nimic ce aş fi putut recunoaşte. Când am ajuns în dreptul 
ei, nu am observat nici un semn de scurgere a atmosferei ceea ce însemna 
că aceasta fusese evacuată din compartimentul afectat. 

EMP 


Exista o singură uşă înaltă în compartimentul avariat. Alături se afla un 
dispozitiv special conceput pentru recunoaşterea mâinii unui extraterestru 
şi care să permită accesul în interior. Poate era un dispozitiv de identificare 
care să asigure doar accesul extratereştrilor. Poate că era doar un simplu 
dispozitiv. Dar erau destule fire care atârnau din el şi se vedea că este nou, 
montat în grabă lângă uşă. 

Rick a pus mâna pe suprafața aparatului. Uşa s-a deschis într-un sas 
minuscul în care abia am încăput. Închise uşa şi o deschise pe cealaltă. 

Nava avea un aspect extraterestru şi mai evident decât cea mică pe care 
o capturasem. Spre surpriza noastră părea totalmente goală. 

— Trebuie să-i lăsăm aici pe Danny şi Becky, i-am spus lui Rick. Am 
uitat să le dăm arme. 

Dar Rick a scuturat din cap. 

— Nu e treaba noastră să ne asigurăm că sunt înarmaţi. Sunt Marines; 
trebuie să fie capabili să aibă singuri grijă de ei. 

— Hei, noi suntem cadeți doar, se apără Becky. N-am mai fost niciodată 
în luptă. 

— Crezi că Bleeder-ilor li se fâlfâie de asta? a ripostat Rick. Doar 
menţineţi sub control sas-ul acesta până ce eu şi Jack ne întoarcem. Ar 
putea fi singura noastră cale de scăpare. 

Coridorul se întindea spre stânga şi spre dreapta cât vedeam cu ochii. 
Înainte să fi luat o decizie în ce direcţie să mergem, s-a deschis o uşă aflată 
la doar şapte metri de noi şi au ieşit nişte extratereştri în piei mech. Se 
mişcau cu stângăcie, dar prezența lor tot înspăimântătoare rămânea. 
Înainte ca vreunul dintre noi să poată reacţiona, unul dintre ei a aruncat la 
picioarele noastre ceva în formă de ţigară. Am văzut cum se desface ca o 
floare şi atunci m-am simțit ca-n pragul leşinului, gata să-mi pierd 
cunoştinţa. Mech extratereştrii au dispărut înapoi pe usa. 

M-am întors spre Rick şi i-am văzut pieile mech ale lui Danny şi Becky 
căzuți la podea. 

— Fuck. Au folosit un EMP. Ti-au ucis prietenii, spuse Rick. 

Când conştiinţa se află într-o piele mech iar mech este distrus, la fel este 
şi conştiinţa. Danny şi Becky mai aveau trupurile rămase în Tabara, dar nu 
mai era nimic de pus în ele. Constiinta fusese ucisă de EMP. Rick şi cu 
mine am scăpat datorită blindajului suplimentar instalat d el. 

— Mother fuckers, am zbierat şi eram gata să năvălesc după ei în cameră 
şi să-i macelaresc pe toți ticăloşii de extratereştri, când am auzit o voce 
umană întrebând: 

— Hei, ce-ai spus? 

— Ce dracu ai spus tu? a izbucnit Rick. Eşti un om sau un Bleeder cu 
translator? 

— Suntem oameni. Şi tu eşti om? 

— Da. 


Veri 


După câteva minute de şovăială, am decis că nu ne mint. Au ieşit ei 
primii, cu mâinile ridicate, fără arme. 

Erau trei. Tipul care-i conducea a venit direct către noi şi ne-a întrebat: 

— De unde dracu aveți costumele astea robotice? Cum le controlati? 

Abia atunci am observat că ei nu purtau mech ci costume blindate. Era 
greu de apreciat câte mech aveau la dispoziție. Dar nu conta. Dacă trebuia 
să luptăm cu ei, i-am fi distrus foarte uşor. 

S-a lăsat tăcere în timp ce fiecare parte încerca să înțeleagă ce se petrece. 
Conducătorul lor în costum ciudat ne-a întrebat: 

— Sunteţi de pe Pământ, nu-i aşa? 

— Şi? 

— Nu... adică... vreau să spun, veniți recent de pe Pământ, nu? 

— Da. Am venit să-i distrugem pe Bleeder înainte de a se tine ei de 
promisiunea de a ne distruge pe noi. 

— Pai, noi suntem născuți pe Bleeder. Strămoşii nostri au fost oamenii 
răpiți de pe Pământ acum două sute de ani. 

— Nu se poate. Noi am presupus că sunteţi morți demult. 

— Ne-au lăsat să ne inmultim ca să facă experimente pe noi. Asta a fost 
greşeala lor cea mare. 

— Stai puţin. Lasă-mă să transmit către nava mea ce se întâmplă, ca să 
se liniştească, l-a întrerupt Rick. 

— Bine, pentru că noi abia ştim să manevrăm tâmpenia asta de navă. 

— Mda, mi-am dat seama. 

M-am uitat în jos la pieile mech de la picioarele mele, apoi am făcut un 
pas înainte şi l-am pocnit pe lider în abdomen. S-a făcut covrig de durere. 

Rick a izbucnit în râs. 

— Nu faci nimic pentru îmbunătăţirea relaţiilor între oamenii noştri, 
Jack. Îmi pare rău pentru prietenii tăi dar a fost o greşeală scuzabilă. Ei au 
crezut că noi suntem Bleeder. 

Nu-mi păsa de scuze. Deja mă simțeam ceva mai bine. 


Istorie 
Căpitanul Wilkomen a fost şovăitor la ideea de a permite celor de pe nava 
extraterestră să vină la bordul lui Conquistador, iar aceştia ezitau sa 


înceapă un dialog pe teren nefamiliar, dar Rick practic i-a forțat pe toți să 
fie de acord cu termenii. 

Am luat doi ambasadori cu noi înapoi în hangarul navetei de pe 
Conquistador. Din fericire, costumele lor blindate erau prevăzute cu aparate 
de respirat, altfel nu ar fi supraviețuit scurtei călătorii prin vidul cosmic. 

Wilkomen ne-a aşteptat cu o escortă înarmată. Cred că nu era de blamat 
că a făcut-o. Am fost cam enervat când ne-a spus să recuperăm pieile mech 
în care fuseseră Danny şi Becky. 

— Costă o avere şi pot fi refolosite, a spus. 

Nu m-am întrebat ce i-a venit, am considerat doar că este insensibil. Am 
mai considerat şi că nu are încredere în aceşti oameni de pe nava 
extraterestră, aşa încât vrea să se asigure că nu vor pune mâna pe 
tehnologia noastră. 

Rick şi cu mine ne-am întors şi am recuperat unitățile A.C.M. moarte. 
Când am revenit, căpitanul se afla în birourile sale împreună cu oaspeții. 

Rick i-a făcut semn santinelei de la uşă să se dea deoparte atunci când 
tipul a încercat să ne refuze accesul şi am intrat ca să ascultăm şi noi ce au 
de spus oamenii pierduţi de atât de mult timp. 

Am luat poziţii de o parte şi de alta a uşii deoarece căpitanul nu ne-a 
ordonat să ieşim din încăpere. 

Căpitanul vorbea cu David şi Sarah. Aceştia arătau aproape uman, 
influențați însă de selecția genetică şi de condiţiile de mediu. Erau mai 
înalți şi mai supli. Dar erau oameni; asta era sigur. 

Amândoi aveau acum masca blindată dată jos. Aveau un păr fin în vârful 
capului, dar nu aveau gene şi sprâncene. David părea proaspăt bărbierit, 
dar probabil că nu avea foliculi piloşi pe bărbie. 

Sarah tocmai spunea: 

— Ei ne-au selectat genetic prin controlul perechilor şi au făcut 
experimente sadice. Nu avem o istorie scrisă, dar avem mărturii verbale 
despre brutalitatea lor. Ne-au testat limitele fizice şi mentale, dar s-au şi 
distrat pe seama noastră. Apoi, acum circa cincizeci de ani ne-am răsculat 
şi i-am măcelărit. Nici eu, nici David nu eram născuţi pe atunci, dar părinții 
noştri ne-au povestit tot. Ne-au spus că răscoala a pornit încet, dar pe 
măsură ce vestea se răspândea oamenii se ridicau împotriva stăpânilor lor 
de sclavi. Masacrul a fost atât de cumplit, încât Bleeder şi-au părăsit 
propria planetă. De atunci este planeta noastră. Am renumit-o Nova în loc 
de Bleeder. 

Căpitanul era uimit. Nu se aşteptase deloc la aşa ceva. 

— Şi unde au fugit Bleeder? 

David a clătinat din cap. 

— N-avem nici o idee spre care planetă s-au îndreptat, sau măcar daca 
mai sunt în viata. Dar menţinem câteva dintre navele lor de război pe poziții 
pentru a ne asigura că nu se vor mai întoarce niciodată în acest sistem 
solar. 

— Nu prea vă descurcati cu sistemele de armament, nu-i aşa? a întrebat 
căpitanul. 

— Nu. Nu e uşor de interferat cu tehnologia lor. Am deblocat unele 
chestii, dar majoritatea cele mai multe ne scapă. Speram că doar prezența 
noastră singură să fie suficientă pentru a-i determina să se întoarcă. 

Am dat din cap, păşind spre centrul încăperii. 

— Bleeder sunt încă în viata. Am capturat una dintre navele lor. Erau 
atât de înspăimântați de noi, încât s-au sinucis. 

— Mă temeam că au supraviețuit, a pufnit David. Speram că spațiul îi va 
distruge înainte de a găsi o planetă viabilă pentru colonizare. 

— Mai e ceva, am adăugat. Când i-am capturat, veneau din acest sistem 
stelar. 

— Aceasta-i imposibil. Nu am văzut nici o navă extraterestră. 

— Era mică. Poate prea mică pentru a putea fi detectată. 

— Şi atunci, de ce plecase de aici? 

Nu ştiam răspunsul dar am încercat să-l ghicesc. 

— Poate pentru că misiunea se terminase. Avea rastele pentru 
armament, dar când am capturat-o acestea erau goale. 

— Totuşi nici o arma nu a fost lansată si detonată asupra planetei Nova. 

— Asta e bine. Poate că nici nu le-au folosit asupra planetei voastre. Dar 
dacă au făcut-o, poate că mai este timp încă să le găsim. 

David şi-a dus mana la fata şi a vorbit către ea: 

— Alertati Controlul Terestru despre o posibilă breşă de securitate. O 
navă Bleeder a fost descoperită venind dinspre Nova şi se pare că a 
desfăşurat un fel de arme. 

— Tehnicienii noştri pot trimite oamenilor voştri informaţii referitoare la 
tipurile de semnături chimice şi electrice pe care să le caute, a adăugat 
Rick. 

Controlul Terestru răspunse: 

— Am alertat autorităţile. 

După care întrebă cu inocenta: 

— Cum arată străbunii noştri? 

David a privit în jurul încăperii şi-i răspunse: 

— Nu am vocabularul potrivit pentru a-i descrie. Trebuie să-i vedeţi voi 
înşivă. 

— Fă nişte poze pentru noi. 

— Numai dacă sunt şi ei de acord. 

A sunat o alarmă, ceea ce însemna că a sosit cineva în hangarul pieilor. 
Căpitanul a ignorat-o, deci era cineva aşteptat. 

Când a pătruns în încăpere o unitate A.C.E. modificată, mi-am dat 
seama că e Peggy, camarada lui Rick şi salvatoarea Conquistador-ului, doar 
după marcajele de pe piele. 

Se părea că am mobilizat prea multe forte, totuşi. Aparent, extraterestrii 
au fost nişte laşi amarati, învinşi demult de verii noştri. 


VP MAGAZIN 


Adam MOON Space Cadets 


Arme de Distrugere Globală 


Cu ajutorul tehnicienilor, cei de pe Nova au reuşit să găsească câteva 
arme de distrugere globală plasate echidistant una de alta pe suprafața 
planetei. 

A durat o săptămână întreagă pentru a le găsi, timp în care ni s-a 
permis, ba chiar am fost încurajați, să ne mutăm nava noastră de război pe 
o orbită în jurul Novei. Cu toţii vedeau acest gest ca pe o reuniune de 
familie. 

Nimeni nu ştia de ce armele nu detonaseră încă. Unul dintre tehnicieni a 
lansat o ipoteză: 

— Poate că au avut un defect de funcționare, sau poate că extratereştrii 
au aşteptat să ajungă suficient de departe pentru a evita unda de şoc? 

N-aveam nici o idee, aşa că am acceptat cu uşurinţă explicaţiile sale, fie 
şi numai pentru a depăşi momentul ca să ne concentrăm pe probleme mai 
importante. 


Nova 


Nova orbita în jurul unei stele apropiate ca mărime, vârstă şi strălucire 
soarelui nostru. Planeta era cu vreo zece procente mai mică decât Pământul 
şi cu o atmosferă comparabilă, dar deloc ideală. Dar locuitorii umani au 
preluat-o şi s-au adapta în cele şase sau opt generaţii de cand se aflau 
acolo. 

Cele două milioane de oameni ce fuseseră răpiți s-au înmulțit la peste o 
sută de milioane în cele două sute de ani de atunci. 

Adevărul este că ne părea rău pentru ei. Dacă am fi ştiut că au 
supraviețuit, poate că i-am fi căutat pe Bleeders cu mai multă determinare? 
Dar, ţinând seama de împrejurări, ei păreau a fi destul de mulțumiți. 

Consiliul Novan era gata să vină la bordul nostru pentru a ne întâlni 
personal. Erau patru membri prezenți şi alți patru rămaşi acasă, în caz de 
necesitate. 

Puteam doar să ghicim ce însemna „în caz de necesitate”. Însemna: în caz 
că această întâlnire era o capcană, şi noi îi ucideam pe toţi? Însemna: în caz 
că-i rapeam? Dar nu era nerezonabil pentru ei să fie suspicioşi cu noi. 
Eram oaspeţi aici; trebuiau să-şi ia măsuri de prevedere. 

David şi Sarah s-au dus înapoi pe nava lor după ce le-am cerut 
informaţii despre întreaga istorie a poporului lor. Sunt sigur că se 
săturaseră până peste cap să răspundă la întrebările noastre prosteşti. 

Căpitanului şi secundului li s-a permis accesul la suprafața planetei, dar 
au declinat invitaţia. 

Novanii au făcut tot ce au putut pentru ca să se aclimatizeze cu 
tehnologia extraterestră, dar era destul de evident că încă nu au reuşit. 
Costumele lor erau prea mari şi prea neîndemânatice. 

Navele lor scăpau uneori de sub control. Ar fi fost amuzant, dacă n-ar fi 
fost ceva trist. 


Nebunia Mech 


Întârzierea de a acţiona mi-a dat prilejul să vorbesc mai pe larg cu Rick 
despre situația noastră precară. Amândoi eram morți, iar eu unul, nu mă 
simțeam foarte bine. 

A încercat din răsputeri să mă consoleze. Mi-a adus aminte de cei patru 
mii de nefericiti rămaşi blocaţi în mechs pentru că instalațiile criogenice 
unde se aflau corpurile lor au fost atacate de teroristi. A spus că au fost 
norocosi că se aflaseră upload-ati în piei, altfel ar fi fost morți acum pentru 
că trupurile lor biologice s-au descompus. 

Asta, însă, mi-a adus aminte că trupul meu se afla probabil în fazele 
incipiente de descompunere. O imagine ce nu era uşor de ignorat. 

— Dar asigură-te că rămâi cu picioarele pe pământ, OK? Cei patru mii de 
mech au început să înnebunească, dar asta s-a întâmplat din cauză că-şi 
plâng unii de mila altora. Tu gândeşte pozitiv şi s-ar putea să-ți păstrezi 
mințile. 

Nu ştiam ca ei începuseră să o ia razna, dar cred că aceasta era 
explicația pentru care nu auzisem niciodată de faptele lor; erau ţinuţi 
departe de acţiune pentru că erau instabili. 

— Dacă ajungi vreodată pe nava Dreadnought, tine-te departe de mechs. 
Pe ea sunt stationati toți cei patru mii. Nici măcar nu există un echipaj 
uman sau un căpitan. Ar fi trebuit, dar toți au demisionat pentru ca mechs 
îi innebuneau. 

Aş fi dorit ca Rick să nu mă fi consolat. Acum şi mai multe motive de 
îngrijorare îmi rătăceau prin minte. Cum ar fi: cât va dura până ce îmi voi 
pierde esența umană? Peste cât timp îmi voi pierde minţile? Sau, şi mai 
rău, ce se va întâmpla cu mine când nu va mai fi nevoie de mechs? Părea că 
războiul cu Bleeders s-a apropiat cu repeziciune, deci ce se va întâmpla 
când se va termina”? Prea multe întrebări şi prea puţine răspunsuri despre 
ce anume îi înnebunise pe cei patru mii de mechs de pe Dreadnought, 
despre care tocmai aflasem. 


Nava Boom 


Armelor de Distrugere Globală era imposibil să li se inverseze procesele, 
ceea ce însemna că erau imposibil de dezarmat. Una câte una, au fost 

lansate pe orbită şi depozitate într-o mică navă sferică Bleeder, perfect 
asemănătoare cu cea capturată în urmă cu o lună. 

Consiliul Novan a hotărât că trebuie să remorcăm nava extraterestră 
până ce vom ajunge la noua colonie Bleeder şi apoi să o detonăm asupra 
lor. Considerau că asta ar fi o justiție dură. 

Relaţiile dintre noi erau destul de bune încât să nu ne mai formalizăm că 
ni se spunea ce să facem. Acestea erau veştile bune. Cele rele erau că 
Novanii habar nu aveau unde era planeta Bleeders. 

Am poreclit Boom nava extraterestră ce ducea armele. 

Novanii au insistat ca nava Boom să fie dusă la limita sistemului lor 
stelar, ca măsură de precauție. 

Era logic şi am fost de acord. 

Una peste alta, ne-am purtat ca nişte veri demult plecați, exact ceea ce şi 
eram. 


Dreadnought 


Totul s-a dus dracului imediat ce Dreadnought a apărut lângă noi, pe 
orbită. 

Initial, nimeni nu ştia cum să reacționeze. Căpitanului Wilkomen i-a 
trebuit un minut întreg până să se hotărască să o apeleze. Când a realizat 
cu cine are de-a face, fata i s-a făcut cenusie. 

Dreadnought nu a pierdut timpul şi a deschis imediat un canal de 
comunicaţii cu noi. Şi nici n-au aşteptat deloc. 

Aproape imediat, au părăsit orbita şi s-au îndreptat direct spre Nova. Am 
încercat să-i oprim, dar ne-au ignorat. Deşi aflaseră că această planetă ne 
este prietenă, nu le-a păsat. Am tras asupra lor, dar nava s-a eschivat. 

Abia atunci am observat că navele extraterestre care orbitau Nova 
împreună cu noi se dezmembrau dinspre interior. Imensa navă Bleeder care 
ne condusese aici a explodat, rupându-se fix în două. Novanii au fost 
aruncați în exterior prin găurile de pe fiecare parte. lar atunci, mechs (ai 
noştri), au apărut prin trapele deschise şi s-au lansat către planetă. Arătau 
uzati, neintretinuti, văzuți chiar şi de la asemenea depărtare. Erau dintre 
cei patru mii care-şi pierduseră minţile. 

Am observat cum Dreadnought a intrat în atmosferă. Va arde datorită 
frecării, dar ocupanților putin le păsa. l-am văzut sărind din navă chiar 
înainte ca aceasta să dispară din vedere, sub starturile de nori. 

Patru mii de Marine-mechs spatiali care sareau dintr-o navă. Imaginea 
aceasta mă va bântui toată viata. În toată viata mea n-am mai văzut ceva 
atât de formidabil şi amenintator. 

Habar nu aveam ce aveau de gând, dar după douăzeci de minute de 
linişte neliniştitoare, am aflat. Ucideau populaţia în masă. 

Un membru al Consiliului ne-a apelat de la suprafaţă, întrebându-ne de 
ce îi atacăm. Am insistat că ceea ce se întâmpla nu avea nici o legătură cu 
noi, dar nu ne-a crezut nici o clipă. 

Cei patru membrii ai Consiliului aflați la bord cu noi priveau inmarmuriti 
din Centrul de Comandă. Se uitau la noi de parcă am fi fost răspunzători 
pentru acestea, chiar dacă ar fi trebuit să ştie că nu este aşa. Apoi au 
alergat către naveta lor spaţială ca şi cum ar fi crezut că avem de gând să-i 
oprim. 

Pentru noi erau nişte veşti foarte rele. 

Căpitanul a trimis un raport Preşedintelui, referitor la situația noastră şi 
apoi am aşteptat să ne parvină instrucțiuni. O decizie de a apăra o planetă 
extraterestră împotriva propriilor noştri soldați era cu mult deasupra 
competențelor unui căpitan. 

Dar indiferent ce s-ar fi decis, situația nu se va termina cu bine. 


Prea târziu 


A durat aproape două ore afurisite până ce ne-a răspuns Preşedintele. 
Când ne-a aprobat să intervenim în apărarea novanilor, era deja prea 
târziu. 

Imediat dupa ce căpitanul a vorbit cu preşedintele, am fost apelati de la 
suprafața Novei. Căpitanul a pus legătura pe ecranul principal şi când am 
văzut apărând un A.C.E. avariat ce se uita la noi, am ştiut că e prea târziu 
ca să le mai fim de ajutor novanilor. 

— Aceasta este acum planeta noastră, a spus mech. Aici, putem uita tot 
ce are legătură cu vechile noastre vieţi şi să ne creăm o existență care să 
capete sens pentru noi. Dacă ne atacați sau încercaţi să aterizati, vă vom 
distruge pe toți. 

—Vreti să permiteti supravietuitorilor să plece în exil? a întrebat 
căpitanul. 

— Nu există supraviețuitori. 

Dezgustat, căpitanul a întrerupt legătura imediat ce a dispărut de pe 
ecran fața mech-ului. 

— Lansati cele mai puternice EMP pe care le avem. De fapt, lansati-le pe 
toate. 

Apoi a ordonat şi celorlalte două nave să facă la fel. 

Am aşteptat ca EMP-urile să ajungă sub straturile de nori. Când am 
văzut că nu suntem atacați imediat, am ştiut ca EMP şi-au făcut treaba. Cei 
patru mii de mechs duşi cu pluta fuseseră dezactivati; de fapt, au fost ucişi. 

Totul s-a întâmplat atât de repede. A fost chiar dezamăgitor. 

— De aia e atât de important să-ți ecranezi toate componentele, imi şopti 
Rick. 

Am aprobat cu o înclinare a capului, deşi abia dacă-l ascultam. 

Tocmai orbitam o planetă ai cărei populaţie a fost eradicată. Eram 
complici la aceasta extinctie în masa prin faptul că creasem condiţiile ce au 
cauzat-o. 

Apoi am ucis în mod direct următoarea generaţie de locuitori, mechs, 
înainte ca măcar să-şi dea un nume planetei. 

Întreaga afacere era idioată, total inacceptabilă şi oribilă. 

Un ensign a început să plângă, iar Peggy s-a îndepărtat dezgustată. 

Totuşi nu am zăbovit prea mult asupra situației. Primisem vestea că 
nava Boom cu armele de distrugere în masă a dispărut. 


Salvaţi Pământul! 


Nu mai văzusem vreodată oameni care să-şi ocupe posturile de luptă atât 
de repede. Peggy primise ordin să se întoarcă în trupul ei biologic care se 
afla pe orbita lui Jupiter. Acelaşi ordin îl primisem şi eu şi Rick, dar 
căpitanul şi-a dat seama de eroare; noi nu aveam trupuri în care să ne 
întoarcem. 

A meditat o secundă, apoi a ordonat: 

— Luaţi trupurile cadetilor morți. 

Rick a suspinat adânc şi mi-am dat seama că a lua corpul altuia nu eo 
idee prea bună. 

Până acum, nu mai văzusem pe nimeni refuzând un ordin direct şi am 
fost surprins când Rick a făcut-o. 

— Ştiţi ce se întâmplă când cineva este pus într-un trup de femeie. Se 
schimbă la nivel fundamental. Întreaga biologie şi implicit felul de a gândi 
se modifică. Nu vreau să risc să-mi pierd conştiinţa. E tot ce mi-a mai 
rămas. 

Fata căpitanului s-a înroşit puternic când acesta a strigat: 

— Eşti mort deja. Morţii nu refuză executarea ordinelor. De fapt, esti 
efectiv proprietatea lui Conquistador, iar în calitate de capitan te scot din 
costum. 

Respira adanc, apoi continua pe un ton mai retinut. 

— Daca acea nava Boom este directionata spre Pamant, ne pierdem 
planeta. S-ar putea sa n-o ajungem la timp, chiar si cu motorul warp 
functionand la capacitate maxima, dar voi doi va puteti teleporta 
instantaneu in Tabara 87 de pe orbita martiana. 

— OK, a fost de acord Rick, dupa care mi s-a adresat. Tragem la sorti 
trupul tipului. 

Nu prea mi-era clar ce puteam face, chiar si de pe orbita lui Marte, ca sa 
stopam nava extraterestra incarcata cu armament si pilotata de un echipaj 
de novani kamikadze, determinati sa se razbune pe oamenii care-i 
tradasera, dar n-aveam destul sange-n instalatie ca sa refuz un ordin. 

Adevărul era că nici măcar nu eram siguri că nava Boom se îndrepta spre 
Pământ. 


Sabotaj 


Rick e un dur, dar s-a arătat foarte amărât când am câştigat la datul cu 
banu”. Am câştigat trupul lui Danny, iar el trebuit să-l ia pe al lui Becky. 

Insista că nu e vorba de sexism. A insistat că conflictul dintre semnalele 
reprezentând nevoile biologice şi comenzi puteau realmente schimba o 
persoană ce prelua trupul cuiva de sex opus. Spunea că te putea înnebuni 
dacă rămâneai prea mult în acel trup. 

Eu i-am spus ,printesa”, iar el m-a ameninţat cu PQ5000, aşa că am 
tăcut. 

Din fericire n-am reuşit să plecăm pentru că chiar atunci, nava a început 
să se comporte ciudat. Căpitanul şi-a dat seama după indicațiile aparaturii 
că nu era o problemă obişnuită de uzură sau doar o cădere de sisteme. La 
bordul navei era un sabotor. 

Când trei mech cu pieile murdare, arse, au apărut pe Puntea de 
Comandă şi au început să ucidă echipajul, am ştiut că nu i-am ucis pe toți 
cei patru mii de mech ce au atacat Nova. 

După ce nava din urma noastră a început şi ea să se mişte haotic, am 
fost siguri că nu eram noi singura navă abordată. 

Dar tipii ce sabotau Conquistador se confruntau cu doi deținători ai 
Scutului de Platină. Faptul însă, nu ne dădea un avantaj atât de mare pe cât 
am fi crezut. 

Rick s-a repezit spre unul dintre ei, zdrobindu-i pieptul cu un singur 
pumn, apoi cu ambele mâini l-a rupt pur şi simplu în două. Când acesta s- 
a prăbuşit la podea, Rick i-a zdrobit capul cu piciorul de oţel. N-am mai 
văzut în viata mea ceva atât de barbar, dar mi-a pompat ceva adrenalină in 
mişcări. L-am inhatat şi eu pe un altul şi l-am proptit în perete. Înainte de a 
putea riposta, i-am pus PQ5000 în mutră şi l-am transformat în aşchii 
metalice. Focuri de arme uşoare au răpăit pe spatele meu, însă, până să 
reactionez, Rick l-a topit pe atacatorul meu ca pe unt cu Sizzler-ul său. 

Deşi puteam considera că am acţionat fulgerător, ne înşelam, deoarece în 
secundele de dinaintea intervenţiei sabotorii au reuşit să ucidă câteva 
duzini dintre membrii echipajului. 

Epavele metalice ale atacatorilor au fost stivuite în compartimentul sas şi 
expulzate în spaţiu înainte ca cineva să ne poată spune că n-ar trebui să o 
facem. 

Însă cea mai rea veste am aflat-o când ne-am întors în Centrul de 
Comandă. 

Pământul mort 


Căpitanul Wilkomen arăta de parcă era gata să plângă. Într-un târziu 
spuse: 

— Tocmai am recepționat o jumătate de duzină de rapoarte despre o 
explozie ce a fost văzută pe suprafața Pământului. Încă mai aştept să aflu 
ce a fost şi ce pagube a provocat. 

Dar deja ştiam ce anume a fost. Nava Bleeder a ajuns la Pământ şi s-a 
prăbuşit. Novanii se răzbunaseră. Oricum, nici măcar nu am putut spera 
că-i puteam opri. Indiferent de ce sistem de propulsie ar fi avut acea mică 
navă, a fost mult superior fata de orice cunoşteam noi. 

Am aşteptat tacuti confirmarea, iar cand aceasta a venit în sfârşit, 
membrii echipajului au început să plângă. Unii chiar în hohote. 

Taberele de instrucție de pe orbita Pământului monitorizau suprafața şi 
transmiteau ora de oră noutăți către flotă. Fiecare era mai groaznică decât 
precedenta. În şase ore era confirmat faptul că omenirea a fost distrusă. 
Aparent, armele au fost biologice, pentru că infrastructurile nu păreau 
avariate. Dar acum, Pământul era de nelocuit pentru oameni. Apa şi solul 
erau contaminate. Aerul era suprasaturat cu un agent biologic care ne-ar fi 
ucis prin contact. 

Verii noştri ne-au ucis deoarece noi i-am ucis mai întâi. În acel moment 
am avut o revelație: Nu era de mirare că Bleeders voiau să ne distrugă. 
Suntem nişte nenorociti. 


Inapoi în tabără 


Mi s-a ordonat să mă teleportez înapoi şi să preiau trupul lui Danny. 
Oamenii erau acum o specie pe cale de dispariţie, deci un trup lipsit de 
conştiinţă nu putea fi irosit. 

Deoarece amenințarea trecuse, Rick n-a mai fost forțat să preia trupul 
unei femei. 

Am aflat mai târziu că unii dintre ai noştri mechs de la bordul navelor de 
război fuseseră distruşi, ceea ce însemna ca pentru el erau disponibile 
câteva duzini de trupuri de bărbaţi, aflate în stază în Tabăra de pe orbita lui 
Jupiter. 

— Amiralul ne-a transmis un ultim ordin, ne-a informat căpitanul. 
Trebuie să-i adunăm pe toţi cei din sistemul solar şi să-i trimitem pe Nova. 
Vom prelua acea planetă pentru noi. 

— Şi cu Bleeders cum rămâne, a întrebat Rick. 

— În prezent, ei sunt cea mai mică grijă a noastră. Pe orbita lui Saturn 
se află o navă de război care îi preia pe toți din Sistem. Aveţi grijă să fiți 
acolo când va veni după voi. 

Exod în masă 


Dintre toate lucrurile ciudate cu care am avut de-a face în ultimele două 
luni, teleportarea într-un trup străin era de departe cel mai înfiorător. 

Mi-a luat mult timp ca să mă simt acasă în corpul lui Danny. 

Dl. Humboldt m-a obligat să port un ecuson cu numele meu, altfel — 
spunea el — ceilalți cadeți m-ar fi numit Danny. Fata pe care a făcut-o cand 
şi-a dat seama ce gafă a comis, a fost devastatoare pentru mine. Vina pe 
care o simțeam, de parcă aş fi furat trupul lui Danny, era copleşitoare. Vina 
legată de dispariția speciei umane era şi mai mare. 

Nava de război a venit pe orbită lângă noi şi am abandonat Tabăra ca pe 
un gunoi. Nu-mi place să recunosc că îmi va lipsi. Îmi va lipsi vechea mea 
viata, dar doar pentru că avea un sens pentru mine. 

Nava era deja pe jumătate plină cu cadeți de pe orbita Pământului. 

După ce am fost adunaţi cu toții din Sistem, i-am luat şi pe cei de pe 
orbita lui Jupiter. O femeie superbă de vreo treizeci de ani mi s-a adresat 
direct. 

— Sunt Peggy. Mă bucur să te întâlnesc, în sfârşit. 

Am zâmbit deşi, practic, ea nu pe mine mă întâlnise, ci pe Danny, pentru 
că eu eram mort. Un dur tatuat, cu capul ras, s-a apropiat. Aproape că am 
udat pantalonii lui Danny până mi s-a adresat: 

— Sunt Rick. Îmi pare rău pentru înfăţişarea mea. M-au minţit când mi- 
au spus că tipul acesta a fost chipeş. Dar n-am încotro, trebuie să-i folosesc 
trupul. 

Ne-am strâns mâinile şi toți trei am hoinarit prin navă, ,bucurandu-ne” 
de ultimele rămăşiţe ale omenirii. 

Într-un târziu, nava a părăsit Taberele de lângă Jupiter şi a ieşit de pe 
orbită. Toate acestea realizate şi încărcată precum o conservă de sardele, a 
luat cursul către Nova. Călătoria trebuia să dureze şaptezeci şi nouă de ani. 
Nu mă aşteptasem la aşa ceva. Adevărul este că nu mă gândisem prea mult 
la situația dată. De fapt, nu-l voi mai vedea niciodată pe căpitanul 
Wilkomen. Va fi mort demult atunci când vom ajunge. Noi vom intra în 
stază, sperând ca nebunii că Nova va fi tot în posesia oamenilor atunci când 
vom ajunge acolo. 

Unii dintre instructorii din diversele Tabere au plâns în mod deschis, dar 
cadetii au luat realitatea în piept. Oricum, majoritatea dintre noi nu 
numiseră niciodată Pământul casă. Cei mai multi dintre noi ar fi vrut să 
moară în bătălie sau la bordul unei nave de război, nu aşa cum s-a 
întâmplat de fapt. 

Acum trebuia să numim o planetă ca fiind casa noastră. Nimeni n-a 
spus-o cu voce tare, dar majoritatea eram bucuroşi de situație. 

I-am urmat pe Peggy şi Rick sub punte, la containerele de stază şi am 
intrat în somn. 


Wilkomen 


M-am trezit ca un leneş şi mi-au trebuit câteva minute ca să-mi dau 
seama că mă aflam în trupul lui Danny. Şi au mai trecut încă şi mai multe 
până să-mi amintesc că eram o entitate rară deoarece oamenii erau acum o 
specie aflată pe cale de dispariţie. 

Următoarea care s-a trezit a fost Peggy şi amândoi l-am ajutat pe Rick să 
depăşească momentul. 

Noi cei trei am fost treziti înaintea celorlalți pentru că eram cine eram. 

Ni s-au dat costume blindate, după care ne-am transferat pe 
Conquistador. Arata aproape la fel cum mi-l aminteam. 

Mă înşelasem şi asupra căpitanului Wilkomen. Era încă în viata, doar că 
mult mai bătrân decât înainte. Organizase pentru echipajul său intrarea şi 
ieşirea din stază în schimburi. Se pare că şi procreaseră, deoarece populaţia 
era de vreo cinci ori mai mare decât îmi aminteam eu. Asta era o veste 
bună. Cu cât eram mai multi, cu atât mai bine. 

Wilkomen executase pe Nova doar atâta terra-formare cat să curețe 
atmosfera. 

Spuse cu voce gravă, bătrânească: 

— Acolo, jos, aerul este mai curat decât a fost vreodată pe Pământ. 

Am observat ca Peggy l-a luat pe Rick de mana. El a privit în jos la mâna 
ei şi a zâmbit. 

— Avem deja oameni acolo, jos, de vreo cincizeci de ani, continuă 
căpitanul. Au început să descifreze tehnologia lăsată în urmă de Bleeders. 
Este cu adevărat o bravă lume nouă pentru umanitate. 

— Bleeders nu s-au arătat încă? a întrebat Rick. 

— Au trimis un sol de pace acum douăzeci de ani, spuse căpitanul cu o 
expresie pierdută-n depărtare. Au spus că nu mai au nimic cu omenirea. 
Ştiţi ce este curios: au spus că am trecut testele lor. Ne vor lăsa în pace. N- 
au avut nici cea mai mică idee că ei vor fi cei ce ne vor debloca potenţialul, 
amenintandu-ne. 

— Sice s-a intamplat? am intrebat si eu. Acum suntem in pace? 

Capitanul a izbucnit intr-un ras rece, ironic. 

— l-am lăsat să vorbească cât să putem să ne apropiem destul pentru a 
le distruge nava. Nu va fi niciodată pace cu Bleeders. 

Rick a clătinat din cap cu tristeţe: 

— Nu vom avea niciodată pace pentru ca este împotriva felului nostru de 
a fi. Mă îndoiesc că Bleeders se vor mai apropia de noi vreodată. 

versiunea în limba română 
Uncris 


John Blunt şi-a târât picioarele bătrâne de 79 ani pe scări. S-a oprit la etajul unu 
pentru a-și trage sufletul. Indicatorul arăta că Biroul 2C era la dreapta, asa că s-a întors si 
a pășit către prima usa. Își traduse în engleză ceea ce era scris cu creionul pe sticla ușii: 
„Biroul 2C, David Thompson, terapeut energetic”. 

Tot mai era sceptic, dar dacă tot a venit până aici, s-a hotărât să încerce. Nimic 
altceva din ce încercase nu a făcut să dispară continua durere de spate, atât de 
deranjantă. 

Şi-a îndreptat spatele puţin, preferând să intre demn în birou. A deschis ușa, 
privind în jurul antecamerei. Două fotolii masive, din piele, flancau o masă pe care se 
afla o lampă de citit. În cealaltă parte a încăperii era o etajeră cu niște reviste si broșuri. 
Pe toți pereţii erau atarnati fotografii cu peisaje rurale englezești. În colțul îndepărtat era 
drapat un steag mare, roșu, cu o swastika neagră în centrul unui cerc alb. Întră în cameră, 
închizând ușa în urma sa. 

S-a făcut auzită o voce: 

— Vin imediat. Vă rog, faceti-va comod. 

A fost plăcut surprins că omul a vorbit în engleză. Tot mai puţini compatrioți 
vorbeau vechea limbă. Trecuseră 59 ani de când Germania a câștigat războiul, impunând 
germana ca limbă oficială în întregul Reich. 

— Am ajuns putin mai devreme, a răspuns Blunt. Vă rog, nu vă grăbiţi. 

Se uită doritor la fotoliile din piele, dar a ezitat să se așeze, știind că va reuşi să se 
ridice cu greu. Deasupra biroului secretarei era un portret al lui Hitler. Deşi legal nu era 
obligatoriu, cam toate birourile profesionale aveau unul. Cele care nu-l aveau erau 
„inspectate” mai des si închise. 

O hartă frumos înrămată a Reich-ului ce includea toată Europa Centrală și de Vest 
era și ea atârnată alături. Medită în sinea sa că, dacă erai destul de ciudat ca să te ocupi 
cu terapia energetică, atunci chiar că trebuia să afișezi cât mai multe fleacuri naziste, 
tocmai pentru a evita problemele. 

Blunt s-a întors auzindu-l pe Thompson ce intra în cameră, și l-a urmărit cum pune 
degetul pe agenda unde erau trecute întâlnirile programate 

— „Marţi, 11 mai 2004... ora 14... John Blunt”. Exact la timp. 

A înaintat direct către Blunt, cu mâna întinsă. 

— Bine ati venit, dle Blunt. Cred că vă doare rău spatele. Mi-as fi dorit să fi venit 
mai de mult la mine — pentru mai multe motive decât vă puteți imagina. 

— Cred că soția mea, Molly, v-a spus ce s-a întâmplat, spuse Blunt pe un ton 
sobru. M-am prăbușit în Germania cu trei luni înainte ca Churchill să se predea. 

Clătină tăcut din cap, reamintindu-si acel moment. 

— Spitfire-ele noastre nu puteau face fata cu nici un chip acelor infernale discuri 
zburătoare. 

— Poftiti aici, a spus Thompson, conducându-l pe Blunt în biroul din spate. 

Vizibil cuprins de dureri, fostul pilot de vânătoare a spus: 

— Când m-am prăbuşit, mi-am zdrobit patru vertebre. Poate că am fost norocos. 
Nici un camarad din grupul meu de luptă nu a supraviețuit războiului. 

— Să vedem ce putem face, spuse arătând spre masa de masaj. Culcati-va pe spate 
cu capul pe pernă. Nu trebuie să vă dezbracati. Nu am nevoie să vă ating. 

Blunt era surprins. Acesta nu semăna cu nici unul dintre tratamentele chiropractice 
sau de masaj pe care le făcuse mai înainte. Era prea derutat ca să observe intensificarea 
durerii ce-i radia din spate atunci când s-a aplecat. Fără ajutor, s-a aşezat singur pe masă. 

— O să doară? 

— Vă voi curăța canalele energetice, voi îndepărta blocajele din chakra şi voi 
elimina unele entități fixate în aura dvs, a spus Thompson. Nu veţi simţi nimic. De fapt, 
probabil că veți adormi. 

— Să dorm fără somnifere? a întrebat Blunt. Ar fi plăcut. 

— Respirati adânc şi încercaţi să vă relaxaţi. 

Şi Blunt simţi că se reîntoarce înapoi, în zilele când au descoperit discurile 
zburătoare. 


XX XX 


Tânărul de 19 ani John Blunt și camarazii săi piloți așteptau nelinistiti reîntoarcerea 
avioanelor din Grupul de Vânătoare 11 şi din Squadron 17 de bombardiere din misiunea 
de bombardament asupra Germaniei. Rapoartele radio indicau pierderi majore în luptele 
de deasupra Hanovrei. Nici unul dintre cele 25 de bombardiere Mosquito nu 
supravietuisera si doar câteva Spitfire si Hurricane din escorta de vânători vor reuși să 
revină. Blunt, binecuvântat cu o acuitate vizuală de 20/10, a fost primul care a văzut 

avioanele ce se reîntorceau. A arătat spre est, spre cele cinci avioane ce veneau pe cer 
spre ei, unul lăsând o trenă de fum. 

Pompierii aşteptau stoici în camionul din apropiere, așteptând ca avioanele să 
aterizeze. Văzând avioanele care aterizau unul câte unul, Blunt l-a recunoscut pe cel 
avariat ca fiind cel pilotat de prietenul său Nelly. Avionul lui Tetley nu era prezent. S-a 
ridicat şi a sprintat spre mașina de pompieri, chiar când aceasta a început să se miște. S-a 
agăţat de oblon şi a sărit în benă. 

— Mai bine lasă-ne pe noi să ne ocupăm, puștiule, a spus un pompier. 

— Vezi-ti de treabă! 

În urma unor incidente recente, comandantul bazei l-a consemnat de la zbor, 
permițându-i doar să participe la ședințele de pregătire, după ce a promis că-și va tine 
gura. Dar, nimeni nu-l putea împiedica să-şi ajute prietenul. 

Pompierii au stins flăcările în timp ce Blunt s-a urcat pe aripă pentru a ajuta la 
deschiderea cupolei. Nelly își ridică ochii plini de durere: 

— Nenorocitele de discuri! Erau peste tot! Duzini! Nu te puteai lupta cu ele — sunt 
neomenesti! 

Apoi a inchis ochii: 

— Tetley a fost doborat. 

Blunt l-a insfacat pe Nelly de jacheta de piele si l-a tras afară din cockpit. 

— Hai să ne cărăm de aici! 

Nelly l-a privit cu nişte ochi ce cerseau înțelegere. 

— Au rămas fără muniții. Altfel, nici unul dintre noi nu s-ar mai fi întors. 

Blunt şi Nelly au coborât de pe aripă, când două jeepuri militare de fabricaţie 
americană au oprit alături. 

— Commander Nelson, vă rog să ne însoţiţi, a cerut șoferul din primul jeep. 

— Blunt, urcă-te, a arătat cu capul spre al doilea jeep. 

Blunt și-a bătut pe spate prietenul. 

— Capul sus. 

Primul jeep s-a îndreptat spre zona de informare aflată la vest de aerodrom. Blunt s- 
a urcat în al doilea. 

— Încotro? 

— Ai să vezi. 

Trecând pe lângă birourile administrative, zona de informaţii și barăci, s-au 
apropiat de zona de întreținere înainte ca Blunt să rupă tăcerea. 

— Hai să ghicesc. Nu mă lasă să zbor şi acum vor să repar avioanele. 

Presupunerea lui a fost întâmpinată cu tăcere. Jeepul a tras lângă un atelier și s-a 
oprit. 

— Aici cobori. 

Blunt a sărit jos şi a arătat spre uşa metalică vopsită în eternul și monotonul gri. 

— Înăuntru? 

— Da, a răspuns şoferul şi a demarat. 

Blunt a deschis ușa și a intrat. 

— Vino, John, spuse George Montgomery, comandantul bazei, şi închide usa dupa 
tine. 

Blunt şi-a reținut surprinderea în timp ce înainta în biroul improvizat în care se 
aflau o masă și trei scaune. Pereţii erau acoperiți cu rafturi încărcate cu piese de motor. 
Aşezat alături de Montgomery, la masă, se afla un necunoscut îmbrăcat într-un costum 
cenusiu, bine croit. Amândoi s-au ridicat pentru a-l întâmpina pe Blunt. 

— John Blunt, ţi-l prezint pe Colin Harris. Dl Harris face parte din MI-6!. Doreşte sa 
vorbească cu dumneata despre un proiect special. 

Blunt a salutat înclinând din cap în timp ce da mâna cu tipul slab, cu ochi albaștri, 
pătrunzători. Montgomery i-a făcut semn să se aşeze. 

— Am aranjat această întâlnire la cererea dlui Harris. Vrem să începem imediat. 
Oficial, vei fi transferat si, mai mult ca sigur, nu-ți vei mai întâlni colegii de aici. 

— N-au mai rămas mulți, spuse Blunt. 

Ignorând comentariul, Montgomery a continuat. 

— După ce vei auzi ce ti se va spune despre această misiune, nu vei discuta 
subiectul cu nimeni. De asemenea, nu vei confirma niciodată că misiunea a avut loc. 
Chiar dacă se va solda cu succes, nu vei discuta. Este clar? 

— Da, sir. 

Montgomery i-a privit pe amândoi, apoi a spus: 

— Te las cu dl Harris. Vă urez noroc. 

S-a ridicat, a schimbat un salut milităresc cu Blunt, apoi a plecat imediat. 


Harris şi-a dres glasul, apoi l-a privit pe Blunt drept în ochi. 

— Comandantul dumitale mi-a spus că eşti un pilot excepțional. 

Blunt s-a uitat chioras la Harris. 

— A spus dumnealui aşa ceva? 

— De fapt, a spus că ai mai mult talent natural decât oricare alt pilot pe care l-a 
întâlnit. 

O expresie nedumerită se văzu pe fata lui Blunt înainte de a-și relua aerul banuitor. 

— Si-atunci de ce dracu nu mă lasă să zbor? ridică vocea cu o juma de octavă. Cu 
toții ştiu că sunt cel mai tare pilot din squadron. La antrenamentele de dogfight îi înving 


1 Secret Intelligence Service (SIS) — cunoscut uzual sub sigla MI-6 (Military Intelligence, Section 6), este o agenţie 
britanică de Informații. 

pe toți piloţii nostri cei mai buni si în singura mea luptă cu inamicul am doborât două 
Me-109 germane. 

— Am înţeles că nu aveai misiunea de a angaja inamicul. Pentru asta ai fost 
mustrat. 

— Nu poţi câştiga un război stand pe tușă, a ripostat Blunt cu vigoarea tinereții. 
Asta e misiunea mea — să dobor avioane inamice. 

— Te-ai pus in mare pericol atât pe tine cât şi squadonul, fiule. 

— Nu aveam nevoie de ajutorul lor. Aveam soarele în spate. N-au avut nici o sansa! 

— Abilitatile tale in dogfight nu sunt cruciale în misiunile de escortare a 
bombardierelor. Zborul in formatii stranse necesita disciplina. 

— Disciplină, ha! Blunt a scuipat cuvântul cu dispreț. Arătaţi-mi un pilot 
disciplinat, iar eu am să vă arăt un pilot mort. Trebuie să simţi ce se-ntâmplă în aer. Nu e 
timp să te gândești. Nu te poţi baza pe comenzi sau că vine cineva să te salveze. La 
dracu, pot să-și bage nenorocita de disciplină în... 

Blunt s-a oprit amintindu-și unde se află. L-a privit pe Harris ca să vadă dacă acesta 
se simte insultat. 

— Îmi cer iertare. Nu am vrut să ridic tonul. 

— Nici o problemă, spuse Harris. 

— De asta nu mă lasă să zbor? Pentru că nu am urmat ordinele? 

— Nu - l-a privit Harris direct în ochi. Nu puteam risca să fii ucis în timp ce 
adunăm informații. 

Mirarea lui Blunt s-a transformat încet în mânie. 

— Ştiaţi despre discuri? l-aţi lăsat pe camarazii mei să moară, doar ca să obţineţi 
informaţii? 

— Te rog iartă-mă pentru expresia nefericit aleasă. „Adunarea de informații” sună 
atât de rece si calculat. Da, ştiam despre discuri. Dar nu puteam opri bombardamentele — 
asta le-ar fi acordat naziștilor timp să-şi perfecționeze chestiile alea infernale. Grupul tău 
de vânătoare nu este singurul care a suferit pierderi îngrozitoare. Şi americanii au avut 
pierderi grele. 

Blunt rămase tăcut cu ochii la Harris. Acesta îl privea pe tânăr. 

— Oamenii de ştiinţă ai lui Hitler primesc ajutor din exteriorul lumii noastre. 

— Exteriorul...? 

— Extratereştri. Din spaţiul cosmic. Nu putem face public acest fapt pentru că s-ar 
crea panică în mase. 

Harris se opri văzând reacţia lui Blunt. 

— Asta te înspăimântă? 

— Fiinte de pe alte planete îi dau lui Hitler tehnologia să-şi construiască discurile? a 
întrebat sceptic. 

— Da. Scopul lui Hitler este Noua Ordine Mondială. Evident, forțele care îi asigură 
mijloacele cu care să-şi atingă scopul vor fi parti cheie ale acesteia. Nu stim care va fi 
prețul, poate că nici unul, dacă juri supunere Reich-ului. Până atunci, este de datoria 
noastră să facem tot ce ne stă în putere pentru a nu fi cuceriti de Hitler si de colaboratorii 
săi extratereştri. 

Blunt a încercat să asimileze spusele lui Harris fără al taxa imediat ca fiind cu pluta. 
A revăzut rapid numeroasele informări si comentarii neoficiale pe care le-a auzit despre 
devastările făcute deja de discuri. Comentariile lui Harris chiar aveau sens. 

— Deocamdată, discurile sunt fără pilot, a continuat Harris. Pot urca mult mai 
repede decât orice avion aflat acum în serviciu — de la nivelul solului la 12.000 m in mai 
puţin de trei minute. Naziștii le-au dotat cu mitraliere rotative de mare calibru care pot 
trage la diverse altitudini. Astea au devastat bombardierele noastre. 

Se uită incruntat la mâinile sale împreunate în fata. 

— Pericolul este că unele discuri experimentale, pilotate, au fost detectate zburând 
de două ori mai repede decât Spitfire-le noastre cele mai rapide. Dacă aceste discuri 
zburătoare sunt perfecționate, am pierdut războiul. 

Blunt a înghiţit cu greutate. 

— Ne rugăm ca prietenii tăi să nu fi murit degeaba. Informaţiile pe care le-au 
obținut sunt critice pentru planul conceput de noi. Poate că eforturile tale vor onora 
moartea lor. 

— De ce aveţi nevoie? 

Harris a luat un dosar gros din si a scos un set de hărți şi fotografii pe care le-a 
înşirat pe masă. Arătă spre prima hartă: 

— Agenţii din teren au identificat laboratorul de cercetare şi fabrica unde se produc 
discurile. Se află în Nordhausen, aflat la sud-est de Munţii Harz, amândouă bine păzite 
de avioane de vânătoare si de discuri. 

Harris i-a arătat o fotografie. 

— Acesta este laboratorul. Oamenii lor de știință muncesc în schimburi prelungite, 
adesea dormind acolo, zile la rând. Trebuie să distrugem această clădire. 

Blunt a cercetat fotografia alb-negru, intiparindu-si obiectivul în memorie. 

— Fiecare grup de bombardiere si avioane de vânătoare de escortă pe care le-am 
trimis până acum au fost interceptate lângă coastă. Avioanele germane le atacă pe tot 
drumul peste nordul Germaniei, iar când ajung lângă laborator, le iau în primire 
discurile zburătoare. Bombardierele noastre nu se pot apropia suficient ca să-și lanseze 
bombele asupra obiectivului. Avem nevoie de cineva care să zboare nedetectat si să 
arunce în aer laboratorul. 

— Un bombardier ar fi prea încet si putin manevrabil — chiar și un Mosquito, a spus 
Blunt pe un ton categoric. Şi nu avem un avion de vânătoare care să transporte atât de 
multe bombe. 

— Nu aveam... până de curând. 

Harris a făcut o pauză, pentru ca ideea să pătrundă în mintea lui Blunt. 

— Acum avem un prototip de Spitfire dotat cu un motor Rolls Royce care are 
capacitatea de a transporta două bombe cu câte 450 kg de explozibil de mare putere şi 
un rezervor suplimentar pentru combustibil. 

— Cât e de rapid cu o asemenea încărcătură? 

— Peste 450 mile/oră. 

Blunt a zâmbit în sinea sa: „Adică la fel de rapid ca cel mai bun vânător german, Focke- 
Wulf 190. Spitfire poate că nu era la fel de agil, dar cu puterea mărită, îl pot face să danseze.” 

— OK. Când trebuie să execut zborul? 

— Imediat, a replicat Harris cu un ton mai autoritar. Ai o oră să faci un zbor de 
verificare. Apoi încerci să dormi si pleci la ora 2100. Comandantul tău a planificat un 
raid de bombardament masiv asupra Berlinului pentru a atrage avioanele de vânătoare 
din linia defensivă. Odată ajuns deasupra Germaniei, vei fi pe cont propriu. 

Harris s-a ridicat în picioare și i-a întins mâna lui Blunt. 

— Întreaga lume a Aliaților depinde de tine, băiete. Viitorul este ACUM! 


XXX 


Zburând la altitudinea de croazieră de 8.000 m, ceva mai sus decât de obicei, Blunt 
a largat rezervoarele auxiliare acum golite. Urmase bombardierele și escortele lor peste 
marea Nordului, către coasta Germaniei, înainte de a degaja spre sud. Vânătorii germani 
vor ataca în curând armada britanică încercând să oprească bombardierele care, altfel, îşi 
vor lansa încărcăturile asupra capitalei lor. 

Blunt a folosit reperele terestre identificate de Harris la informare, pentru a evita 
cu grijă orașele, de unde ar fi putut fi observat. Cerul negru al nopții era punctat cu nori, 
excelente locuri care-i puteau ascunde atât pe el cât și pe adversari, dar a ales să-i evite, 
temându-se că ar putea pierde direcţia. 

A văzut Munţii Harz apropiindu-se treptat şi şi-a virat Spitfire-ul spre sud. 
Instrucţiunile erau să ocolească munţi si să nu zboare pe deasupra piscurilor de unde ar 
fi putut fi detectat de posturile de observaţie. Era mulțumit de promptitudinea cu care 
răspundea la comenzi prototipul de avion pe care-l pilota şi deși avea doar câteva ore de 
când se afla la bordul lui, se simţea ca o componentă a sa. 

După ce a trecut de capătul vestic al lanțului muntos, a virat stânga începând să 
zboare spre est. Continuând să cerceteze cerul de dinaintea sa pentru depistarea 

potenţialilor inamici, Blunt a văzut în curând doi vânători cu nasul ascuţit intrând într-un 
nor sus și înaintea sa. Cu speranţa că nu a fost observat, Blunt a virat spre sud si în picaj. 
Daca cei doi îşi vor menţine cursul spre nord, Messerschmitt-urile vânători de noapte vor 
trece pe deasupra fără să-l vadă. A aşteptat un minut, apoi a revenit pe curs estic, 
rămânând vigilent în legătură cu cele două avioane. După mai puţin de un minut, a fost 
răsplătit să le vadă ieşind din nor, continuând să zboare către nord-nord-est. 

Folosindu-se de reperele montane, a estimat că se află la mai puţin de 10 minute de 
obiectiv. Desi norii razleti păreau să se rărească, mai erau încă destui în care să se 
ascundă. 

Pentru că pericolul imediat trecuse, Blunt a revenit în zbor orizontal şi pe curs estic 
către laboratorul Nordhausen. Simtind o uşoară tensiune crescându-i în piept, a inspirat 
adânc, apoi a expirat. Vigilenta continuă de pe parcursul nopţii îi măcinase nervii. Un 
moment, a închis ochii pentru a și-i odihni. În cele câteva secunde, sub pleoape a apărut 
o viziune a lui Harris. Blunt putea auzi în minte ultimele sale cuvinte: „Viitorul este 
ACUM!” 

Cand a deschis ochii, a văzut doi vânători cu nasuri „cârne” ieşind din alt nor, 
putin deasupra si mai spre dreapta lui. A văzut cum cele mai bune avioane de vânătoare 
germane, Focke-Wulf 190, şi-au schimbat cursul şi au început să coboare pentru a-l 
intercepta. S-a întrebat daca se confrunta cu niște aşi, piloți care erau creditati cu peste 
300 de avioane ale aliaţilor doborâte. ÎI durea sansa oferită de a se confrunta cu ei si să se 
testeze el însuşi într-un dogfight, dar şi-a reamintit ordinele. 

Blunt a împins la maxim maneta de gaz, sperând să-i întreacă în viteză, dar știa că 
având avantajul altitudinii, gravitația era de partea lor. Picau asupra lui câștigând viteză. 
Se apropiau cu repeziciune de Spitfire dinspre dreapta-spate. Sigur îl vor ajunge... doar 
dacă el nu face niște manevre evazive. 

Avioanele Focke-Wulf continuau să se apropie. Blunt i-a așteptat răbdător să se 
apropie destul înainte de a executa manevra standard pe care a invatat-o la 
antrenamente prin care să și-i scuture din coadă: viraj strâns la dreapta frontal spre 
atacatori și picaj. Datorită unghiului lor de atac, nu vor putea vira destul de strâns ca să 
se tina dupa el. 

O stare de calm a pogorât asupra sa. În ciuda zgomotului asurzitor al motorului și 
a faptului că viaţa îi atârna de un fir de păr, Blunt era liniştit. Cuvintele lui Harris au 
revenit: „Viitorul este ACUM!”. 

Blunt și-a îndepărtat neatentia, a virat scurt spre dreapta si în picaj, privind peste 
umărul stâng la germanii ce treceau pe lângă el. S-a întors spre cerul din fata sa și a icnit 
pentru că duzini de discuri zburătoare acopereau cerul în toate direcţiile! 

Discuri uriaşe cu un diametru de 35 m se ridicaseră de la sol şi năvăleau asupra lui. 
Aripile îi erau sfâșiate de focul violent executat de tunurile montate pe discurile 

nonumane. Pământul se apropia cu rapiditate. Blunt a tras manșa, dar flapsurile abia 
daca mai funcționau. A retezat vârfurile stejarilor, cand a zărit un loc unde să aterizeze 
cu avionul defect. Trenul de aterizare nu a coborât. Și-a direcționat Spitfire-ul către o 
autostradă necirculată unde a trântit avionul la pământ, a alunecat pe o distanță bună, 
după care s-a oprit brusc când aripa dreaptă a lovit un copac de pe margine. 


ee E E 


Blunt a tresărit, lăsând să-i scape un strigăt de teroare. 

— Aaaaaaaaagggggggghhhhhhhhh! 

— E OK, linisteste-te. Totul este în regulă, l-a reasigurat Thompson. 

— Hă? a mormăit Blunt. Unde mă aflu? 

— În același loc unde erai și acum 30 minute, a răspuns Thompson, care s-a ridicat 
din scaunul său aflat la un metru de Blunt pentru a-l reţine. Esti în biroul meu... la 
terapia energetică. 

Blunt s-a uitat pe lângă Thompson. Spatele încă îl durea. S-a ridicat voind să se dea 
jos de pe mas de masaj, dar Thompson l-a împins uşor la loc. 

— Stai liniștit. Încă nu am terminat. 

Thompson a dat perna deoparte şi a înlocuit-o cu un prosop cu care a acoperit 
gaura pentru fata din masa de masaj. 

— Acum, culcă-te cu capul în gaura aceasta. 

— Sincer să fiu, nu simt nici o îmbunătăţire, spuse Blunt, respectând instrucțiunile 
lui Thompson. Nu văd deloc cu mă ajută treaba asta. 

— Mai aveţi puţină răbdare, l-a îndemnat Thompson. Trebuie să te duc înapoi la 
cauza problemei tale înainte de a o elimina. 

Imaginea vie a celor două Focke-Wulf năpustindu-se prin cerul nopții a revenit in 
mintea lui Blunt. 

— Eram în mijlocul unui... 

— Shhh..., a soptit Thompson. Doar închide ochii si relaxează-te. 

— Dar, eu... 

— Nu-ţi fă griji. Totul e sub control. 

Vocea lui Thompson a devenit și mai moale. 

— ACUM este timpul. 

Blunt a închis ochii, a respirat adânc şi a început să se cufunde în sine. 


+e ee 

Avioanele Focke-Wulf continuau să se apropie. Blunt i-a așteptat răbdător să se 
apropie destul înainte de a executa manevra standard pe care a invatat-o la 
antrenamente. O stare de calm a pogorât asupra sa. Cuvintele lui Harris i-au revenit în 
minte: „Viitorul este ACUM!”. 

Pe Blunt l-a cuprins o ciudată impresie de déja vu. Fără să se mai gândească, ci 
bazându-se doar pe instinct, Blunt a simţit că aşii germani încercau să-l provoace să 
execute manevra standard RAF?. Motivul nu i-a fost clar imediat, dar Blunt știa că nu 
trebuie să intre în picaj. 

A început să vireze spre dreapta în picaj, doar cât să-i convingă pe cei din Focke- 
Wulf. Apoi a tras de manșă si a lansat Spitfire în cabraj. Tactica nu era recomandată — 
stresul aripilor datorită unei asemenea schimbări de direcţie le rupea adesea, dar Blunt 
zbura intuitiv, nu după regulamente. 

Anticipând că vânătorii germani se vor întoarce ca să vadă ce s-a întâmplat cu 
Spitfire, Blunt i-a surprins la apexul virajului. Pentru că nu se așteptau ca englezul care 
făcuse manevra standard să se afle deasupra lor, în atac, amândoi au fost uimiti când 
Blunt a deschis focul ciuruindu-i pe rând. Privea peste umărul drept la avioanele ce 
cădeau rotindu-se spre pământ. 

Fără a mai aştepta finalizarea acestui gambit, a împins maneta de gaze la maxim, si 
a virat spre est reluându-şi misiunea iniţială. Spre stânga se vedeau venind 
Messerschmitt-urile alarmate. Sub el, la mai puţin de un minut distanţă, duzini de discuri 
urcau cu viteze infernale să-l intercepteze. În fata lui, linia complexului de laboratoare 
era vizibilă acum. 

Chipul lui Harris i-a reapărut în minte: „Întreaga lume a aliaților depinde de tine.” 
Instantaneu, Blunt și-a dat seama că nu trebuie să se angajeze în luptă cu Messerschmitt- 
urile ca să poată spera să-și termine misiunea; şi nici nu putea să depăşească în viteză 
discurile. calea către laboratoare trecea printre discurile zburătoare. 

Nenumărate discuri argintii, uriașe, continuau să urce. Blunt a intrat în picaj, 
strecurându-se prin acest câmp de „mine” aerian. De câte ori discurile îi tăiau calea, 
trăgea frenetic asupra lor. Îşi vedea aripile avionului tocate de focul tunurilor de pe 
aceste discuri nonumane. Pământul se apropia rapid, însă laboratoarele Nordhausen se 
si vedeau drept în fata. Şi-a orientat Spitfire, cu cele două bombe de câte 450 kg, către 
clădirea laboratorului principal. În sinea sa, ştia că chinul său se va sfârşi curând si că 
nici unul dintre discurile astea infernale nu-l va putea împiedica să-și ducă până la 
sfârşit misiunea. 

Spitfire-ul lui Blunt a percutat complexul de laboratoare și bombele gigantice au 
erupt precum flăcările unui vulcan... dar el nu a simţit nici o durere, pentru că sufletul 
său îi părăsise deja trupul. Pe moment ametit, sufletul a văzut flăcările cuprinzând 

complexul de laboratoare, făcându-le inutilizabile. Era cuprins de emoții dulci-amărui; 
era trist pentru că a provocat asemenea distrugeri, dar mulțumit că un megalomaniac nu 
va mai putea subjuga lumea. 

Tetley, prietenul său care fusese doborât în ziua anterioară, l-a întâmpinat purtând 
o robă albă, luminoasă. În tăcere, i-a făcut semn să-l urmeze. 


XXX XX 


David Thompson a venit din camera din spate, sigur că l-a auzit pe pacientul 
programat pentru ora 14:00 întrând în sala de așteptare. S-a uitat perplex prin camera 
goală. S-a dus înapoi la agendă și a pus degetul pe tabelul cu programări, unde în 
dreptul orei 14:00, mai 11, 2004, rândul era gol. 

Încă nedumerit, s-a scărpinat în cap încercând să-și amintească pe cine ar fi putut 
să-l fi programat. Nereusind să-şi explice discrepanta dintre memorie și programare, a 
ridicat privirea, a îndreptat portretul lui Churchill care era expus pe peretele din spatele 
biroului, apoi s-a reîntors în cabinetul din spate. 


SFÂRȘIT 

O povestire din seria Jack Reacher 
Traducerea: Stefi Todo 


Episodul III 
CAPITOLUL CINCISPREZECE 


Reacher a iesit din casa si s-a uitat catre mare. Strada era goala. Niciun 
copil. Pe loc a luat o decizie si s-a intors pe cealalta parte a strazii sia batut la 
usa lui Helen. Fata pe care o intalnise cu o zi inainte. Ea a deschis, s-a uitat 
cine e la uşă, s-a strecurat pe lângă el pe veranda si a închis cu grijă uşa din 
spatele ei. Ca şi cum îl tinea secret. Ca şi cum o stânjenea. Şi-a dat seama de 
sentimentele lui şi a clătinat din cap. 

— Tata doarme, a spus ea. Asta-i tot. A stat şi a lucrat toată noaptea. Si 
acum e rupt de oboseală. Abia a adormit, acum o oră. 

— Vrei să mergem să inotam? a întrebat Reacher. 

Ea s-a uitat de-a lungul străzii, a văzut că nu e nimeni şi a spus: 

— Sigur. Lasă-mă cinci minute, bine? 

S-a strecurat înapoi în casă, iar Reacher s-a întors şi s-a uitat pe stradă, pe 
jumătate sperând că tipul cu furuncul va apărea, pe jumătate sperând ca nu. 
N-a apărut. Apoi a ieşit Helen, cu un costum de baie pe sub rochia de plajă. 
Avea un prosop. Au plecat împreună, ţinând ritmul, pas cu pas, vorbind 
despre locurile unde au locuit şi cele pe care le-au văzut. Helen s-a mutat de 
multe ori, dar nu la fel de multe ca Reacher. Tatăl ei făcea parte din eşalonul 
din liniile din spate, nu era un combatant în Marină şi posturile lui tindeau să 
fie pe termen mai lung şi mai stabile. 

Apa era mai rece dimineața decât în după-amiaza dinainte, aşa că au ieşit 
după vreo zece minute. Helen l-a lăsat pe Reacher să se şteargă cu prosopul 
ei, apoi s-au aşezat pe el la soare, cu doar câțiva centimetri între ei. 

— Ai sărutat vreodată o fată? a întrebat ea. 

— Da, i-a răspuns. De două ori. 

— Aceeaşi fată de două ori sau două fete, o dată pe fiecare? 

— Două fete, de mai multe ori pe fiecare. 

— De multe ori? 

— Poate de patru ori pe fiecare. 

— Unde? 

— Pe gură. 

— Nu, unde? La cinematograf sau unde? 

— Una la cinematograf, una în parc. 

— Cu limba? 

— Da. 

— Eşti bun la asta? a întrebat ea. 

— Nu ştiu, i-a răspuns. 

— Îmi arăţi cum? Eu n-am făcut-o niciodată. 

Aşa că s-a lăsat într-un cot şi a sărutat-o pe gură. Buzele îi erau mici şi 
mobile, iar limba îi era rece şi umedă. Au continuat aşa vreo cincisprezece 
sau douăzeci de secunde, apoi s-au despărțit. 

— Ţi-a plăcut? a întrebat el. 

— Să zicem, a răspuns ea. 

— Sunt bun? 

— Nu ştiu. Nu am cu ce să compar. 

— Ei bine, tu ai fost mai bună decât celelalte două pe care le-am sărutat, a 
spus el. 

— Mulţumesc, a spus ea, dar el nu ştia pentru ce îi mulţumeşte. Pentru 
compliment sau pentru proba primului sărut, nu era sigur. 


CAPITOLUL ȘAISPREZECE 


Reacher şi Helen s-au întors împreună şi aproape au ajuns acasă. Mai 
aveau vreo douăzeci de metri până la destinaţie când băiatul cu furuncul a 
ieşit din curtea lui şi s-a protapit în mijlocul străzii. Purta acelaşi tricou 
militar şi aceiaşi pantaloni zdrentarosi. Si era singur, cel putin în acel 
moment. 

Reacher a simţit cum Helen s-a apropiat în linişte de el. S-a oprit din mers 
şi Reacher s-a oprit cu un pas în fața ei. Tipul cel mare era la şase paşi în 
fata. Cei trei formau un triunghi subțire, în pantă. 

— Stai pe loc Helen, a spus Reacher. Ştiu că poţi să-l faci praf singură pe 
tipul acesta, dar nu avem nici un motiv să suportăm amândoi mirosul. 

Uriaşul doar a zâmbit. 

— Ati fost la plajă, a spus el. 

— Şi credeam că Einstein e deştept, a spus Reacher. 

— De câte ori ati fost? 

— Nu ştii să numeri aşa de mult. 

— Încerci să mă enervezi? 

Reacher asta făcea, bineînțeles. Pentru vârsta lui a fost întotdeauna 
fantastic de mare, încă de la naştere. Mama lui susținea că a fost cel mai 
mare bebeluş pe care l-a văzut cineva vreodată, dar cum ea avea un bine 
cunoscut simț dramatic, Reacher tindea să nu tina cont de această 
informatie. Dar chiar şi aşa, mare sau nu, s-a bătut întotdeauna cu cei mai 
mari cu două sau trei clase. Uneori mai multe. Aşa încât în luptele unu la 
unu, în nouăzeci şi noua la sută din cazuri, el a fost copilul mai mic. Aşa că a 
învățat sa se bată având conştiinţa că e cel mic. Când totul e egal, de obicei 
câştigă mărimea. Dar nu întotdeauna, altfel campionatul mondial al greilor ar 
fi decis pe cântar, nu în ring. Uneori, dacă tipul mai mic e mai rapid şi mai 
deştept, poate câştiga. Şi una din căile de a fi mai deştept e de a-l face pe 
celălalt tâmpit, ceea ce poți face inducandu-i furie. Un adversar care vede 
roşu în fața ochilor e cel mai bun prieten al tipului mai mic. Aşa că da, 
Reacher încerca să-l înnebunească pe mirositor. 

Dar urât mirositorul nu a muşcat. Doar stătea acolo, aşteptând, tensionat 
dar controlandu-se. Picioarele erau bine înfipte în pământ şi umerii incordati. 
Pumnii erau gata să lovească. Reacher a făcut un pas înainte în miasma gurii 
şi mirosul corpului tipului. Regula numărul unu cu un astfel de tip: nu-l lăsa 
să te muşte. Te poţi infecta. Regula numărul doi: uită-te la ochii lui. Daca 
rămân ridicați, are de gând să se balanseze. Dacă priveşte în jos, va da cu 
piciorul. 

Ochii tipului au rămas ridicați. 

— E o fată aici, a spus el. Esti pe cale sa fii făcut praf în fata unei fete. Nu 
vei mai putea să-ți arăţi fata. Vei fi pisicuta retardata a cartierului. Poate ca-ti 
voi lua taxă de fiecare dată când vei ieşi din casă. Poate că voi extinde zona la 
întreaga insulă. Poate că voi taxa dublu. De la tine şi de la retardatul de frate- 
tu. 

Regula trei cu astfel de tip: răstoarnă coregrafia. Nu aştepta, nu da înapoi, 
nu fii subordonat, nu fii umil, nu gândi defensiv. 

Cu alte cuvinte: loveşte primul. 

Şi nu cu o lovitură slabă, predictibilă. 

Pentru că regula patru e: nu există reguli pe străzile din spate din Okinawa. 

Reacher a tintit pe neaşteptate drept in fata şi l-a prins drept în obraz. 

Asta i-a atras atenţia. 

Tipul s-a dat în spate, şi-a scuturat capul, şi a lovit şi el, dar Reacher se 
aştepta la asta, deci era pregătit. S-a aplecat în stânga şi a lăsat pumnul 
grasului să-i bâzâie pe la ureche. Mai deştept şi mai rapid. Apoi tipul a fost 
cam încurcat în ceea ce făcea şi n-a putut să facă nimic decât să dea un pas 
înapoi, să se aplece şi s-o ia de la capăt. Ceea ce se pregătea să facă. 

Până când a auzit sunetul unei motociclete. Ceea ce însemna clopotul de la 
sfârşitul unei runde. Ca şi câinele lui Pavlov. A ezitat o fracțiune fatală de 
secundă. 

A ezitat şi Reacher. Dar un timp mai scurt. Doar din cauza geometriei. Era 
cu fața spre partea din sus a străzii, spre intersecţia celor patru străzi. Şi-a 
aruncat o privire în sus şi a văzut o motocicletă mergând de la nord la sud, 
neintrând pe stradă. A procesat informația şi a şters-o chiar înainte de a 
pierde din vedere motocicleta, de îndată ce viteza şi poziția făceau virajul 
imposibil. După care privirea lui s-a întors direct înapoi la oponentul său. 

Care era în dezavantaj geometric. Era cu fata în josul străzii, spre mare. Nu 
avea după ce să se ghideze decât după sunet. Şi sunetul era puternic şi difuz. 
Nu specific. Fără indicii spaţiale. Doar un ecou. Şi ca orice alt animal de pe 
pământ cu vedere mai bună decât auzul, tipul a cedat unui instinct primar. A 
început să se întoarcă pentru a vedea în spate. Irezistibil. Apoi, o fracțiune de 
secundă mai târziu, senzația auditivă s-a clarificat în momentul în care 
zgomotul a fost prins în spatele clădirilor, iar tipul şi-a tras concluzia, şi-a 
oprit mişcarea şi a început mişcarea de întoarcere înapoi a capului. 

Dar până atunci era deja mult prea târziu. Până atunci croşeul de stânga al 
lui Reacher era la jumătatea drumului. Era ca o coasă, tare şi rapid, fiecare 
muşchi şi tendon din corpul lui de ogar legate într-o coordonare perfectă, 
urmărind un singur scop: marele pumn stâng să aterizeze pe gâtul tipului. 

Succes total. Lovitura a nimerit drept în furuncul, spărgându-l, spărgând 
carne, comprimând oase şi tipul a căzut ca şi cum ar fi alergat cu viteză 
maximă nimerind într-o frânghie de rufe. Picioarele au ieşit de sub el şi el s-a 
buşit de beton, mai mult sau mai putin orizontal, labartat, încurcat şi uimit, 
ca într-o cădere în fund a unui cascador dintr-un film mut. 

Pentru Reacher, următoarea mişcare evidentă era să înceapă să-i care 
pumni în cap, dar avea o spectatoare cu sensibilitati feminine, aşa ca a 
rezistat tentatiei. Uriaşul şi-a ridicat fata de la pământ, a privit in gol şi a 
spus: 

— Ăsta a fost un atac neaşteptat. 

Reacher a aprobat din cap. 

— Dar ştii cum se spune. Numai tampitii au atacuri neaşteptate. 

— O să terminăm asta. 

Reacher s-a uitat în jos. 

— Pare că e deja terminat. 

— Visezi, bobocule. 

— Numără până la opt, a spus Reacher. Mă voi întoarce. 


' Joc de cuvinte intraductibil, sucker punch — atac neaşteptat, sucker — tâmpit, naiv. 

CAPITOLUL SAPTESPREZECE 


Reacher a dus-o pe Helen rapid la ea acasă şi a alergat peste drum la el. A 
intrat şi a alergat către bucătărie, unde l-a găsit pe tatăl lui singur. 

— Unde-i Joe? a întrebat Reacher. 

— S-a dus la o plimbare lungă, a răspuns tatăl său. 

Reacher a ieşit în curtea din spate. Era un spaţiu pătrat betonat, gol, cu 
excepția unei mese de grădină cu patru scaune şi a unui incinerator gol. 
Incineratorul era de mărimea unui container de gunoi mare, rotund. Era făcut 
din plasă de oţel. Stătea pe nişte picioare mici. Se vedeau urme slabe de 
cenuşă gri, dar fusese golit şi curățat după ultima utilizare. De fapt întreaga 
curte fusese măturată. Familiile celor din marină. Întotdeauna meticuloase. 

Reacher s-a întors în hol. S-a aplecat deasupra bobinei de cablu electric, a 
desfăcut doi metri de cablu şi l-a tăiat cu cleştele. 

— Ce faci? l-a întrebat tatăl lui. 

— Ştii ce fac, tata, a răspuns Reacher. Fac ceea ce ţi-ai dorit să fac. Nu ai 
comandat cizme. Ai comandat exact ce-am primit. Aseară, după ce-a dispărut 
cartea codificată. Te-ai gândit că vestea se va împrăştia şi că Joe şi cu mine 
vom avea de suferit. Nu puteai să ne aduci cuțite sau alte arme de luptă, asa 
că te-ai gândi la următorul cel mai bun lucru. 

A început să-şi învârtă firele grele în jurul pumnului, înfăşurându-le una 
lângă alta, aşa cum un boxer îşi leagă mâinile. A presat metalul şi plasticul 
maleabil şi l-a fixat bine. 

— Deci ştirile au rasuflat? 

— Nu, a spus Reacher. Asta ţine de un alt angajament. 

Tatăl lui a scos capul pe uşă afară şi s-a uitat în josul străzii. 

— Poti să-l învingi pe tipul ăla? 

— E Papa catolic? 

— E şi un prieten cu el. 

— Cu cât mai multi cu atât mai distractiv. 

— Mai sunt şi alti copii care se uită. 

— Întotdeauna sunt. 

Reacher a început să-şi înfăşoare şi cealaltă mână. 

— Fii calm, fiule, a spus tatăl lui. Să nu produci prea multe pagube. Nu 
vreau ca toţi trei din familia asta să patim ceva săptămâna asta, să intrăm cu 
toții în necazuri. 

— Nu mă voi retrage dezonorat. 

— Ştiu asta. Vorbeam despre o acuzaţie de omor prin imprudenta. 

— Nu-ţi face griji, tată, a spus Reacher. Nu voi merge aşa departe. 

— Să fii sigur că n-o faci. 

— Dar mi-e teamă că va trebui să fac totuşi mai mult. Un pic mai mult 
decât normal. 

— Despre ce vorbeşti, fiule? 

— Mi-e teamă că de data asta va trebui să rup nişte oase. 

— De ce? 

— Mama mi-a spus s-o fac. Într-un fel. 

— Ce? 

— La aeroport, a spus Reacher. M-a luat deoparte, iti aminteşti? Mi-a spus 
că are senzația că acest loc vă înnebuneşte pe tine şi pe Joe. Mi-a spus să am 
grijă de voi. Mi-a spus că depinde de mine. 

— Mama ta a spus asta? Putem avea grijă de noi. 

— Zau? Cum v-aţi descurcat până acum? 

— Dar copilul ăsta nu are nimic de-a face cu asta. 

— Eu cred că are, a spus Reacher. 

— De când? A spus el ceva? 

— Nu, a răspuns Reacher. Dar există şi alte simțuri în afară de auz. 
Mirosul, de exemplu. 

Şi-a vârât pumnii gri şi rotunzi în buzunare şi a păşit din nou în stradă. 


CAPITOLUL OPTSPREZECE 


La treizeci de metri mai încolo era un cârd în formă de potcoavă format cam 
din zece copii. Audienta. Se legănau de pe un picior pe altul şi vibrau cu 
anticipație. Cam cu zece metri mai aproape, băiatul urât mirositor aştepta, cu 
un aghiotant lângă el. Mirositorul era în dreapta, aghiotantul în stânga. 
Aghiotantul era cam de înălțimea lui Reacher, dar cu umerii şi pieptul mai 
dezvoltate, ca un luptător de wrestling şi avea fața ca de pe un poster cu 
„WANTED”, plată şi dură şi meschină. Acei umeri şi acea fata erau nouăzeci 
la sută armura tipului, s-a gândit Reacher. Tipul era de genul care era lăsat 
în pace numai din cauza aspectului său. Aşa că probabil nu avea prea multă 
practică, şi probabil că şi el credea în propriul rahat. Deci poate că nu era cu 
adevărat un bataus. 

Era doar o cale să afle. 

Reacher se apropia cu paşi repezi, cu mâinile încă în buzunar, pe o 
traiectorie curbă, îndreptându-se spre aghiotant, fără să încetinească deloc, 
nici chiar la ultimii paşi, în felul în care te întâmpină un politician, în felul în 
care un preot maniac merge la o persoană pe care vrea să o convertească, de 
parcă să ofere un bun venit nerăbdător şi entuziast era singurul lui ţel în 
viata. Aghiotantul a fost derutat de limbajul trupului. Chiar a ridicat pe 
jumătate mâna, pregătit să o dea cu Reacher. 

Fără să rupă ritmul, Reacher i-a tras un cap drept în fata. Stânga, dreapta, 
bang. De nota zece, pentru stil şi conţinut, pentru putere şi precizie. Tipul a 

căzut pe spate şi înainte să ajungă la un sfert din drumul către sol, Reacher 
s-a întors către tipul mirositor şi şi-a scos mâinile înfăşurate din buzunare. 

În filme ei s-ar fi confruntat în scene lungi, tensionate şi statice, cu 
batjocură şi amenințări murmurate, cu mâinile depărtate de corp, stând pe 
vârfuri, poate învârtindu-se unul în jurul altuia, ochi ingustati privind în ochi 
ingustati, construind suspansul. Dar Reacher nu trăia în filme. El trăia în 
lumea reală. Fără să facă pauză nici măcar o fracțiune de secundă, i-a tras 
una tipului mirositor cu pumnul stâng, o lovitură vicioasă joasă, continuând 
într-un ritm de un-doi, unde unu însemna capul. Pumnul lui trebuie să fi 
cântărit vreo trei kilograme în acel moment şi Reacher îşi punea toată forța în 
el, iar rezultatul a fost că orice ar fi avut de gând să facă în continuare tipul 
mirositor va trebui să facă cu trei coaste rupte, ceea ce îl punea pe loc în 
dezavantaj, deoarece coastele rupte dor ca naiba, şi orice tip de activitate 
fizică violentă le face să doară şi mai rău. Tipii cu coaste rupte nu suportau 
nici să strănute. 

În acest caz tipul mirositor nu a băgat prea mult în seamă coastele rupte. 
Doar s-a strâmbat ca un bivol rănit. Aşa că Reacher l-a înghesuit şi a lansat 
un nou atac şi i-a mai rupt nişte coaste în cealaltă parte. Destul de uşor. 
Cablul înfăşurat îi făcea mâinile să fie nişte mingi distrugătoare. Singura 
problemă era că oamenii nu merg întotdeauna la spital pentru nişte coaste 
rupte. În special nu cei din familiile celor din marină. Pur şi simplu le 
bandajează şi îndură. Şi Reacher avea nevoie de tip într-un pat de spital, cu 
toată familia îngrijorată în jurul lui. Măcar pentru o seară. Aşa că i-a prins 
tipului brațul stâng trăgându-l în afara axului corpului, prinzându-i 
încheietura mâinii cu mâna lui stângă, grea datorită cablului, şi a rotit-o cu 
180 de grade, astfel încât i-a întors palma în sus şi cotul moale în jos, apoi i-a 
tras una cu pumnul drept fix între ele, iar tipul a urlat si a tipat şi a căzut în 
genunchi şi Reacher l-a lăsat în propria mizerie cu un upercut sub maxilar. 

Stop joc. 

Reacher s-a uitat de la stânga la dreapta de-a lungul semicercului tăcut de 
spectatori şi a spus: 

— Următorul? 

Nu s-a mişcat nimeni. 

— Cineva? a întrebat Reacher 

Nu s-a mişcat nimeni. 

— Bine, a spus Reacher. Să fie clar. De acum încolo, asta-i treaba. 

Şi apoi s-a întors şi s-a dus înapoi în casă. 

CAPITOLUL NOUĂSPREZECE 


Tatăl lui Reacher aştepta în hol, un pic mai palid şi cu ochii exprimând 
îngrijorare. Reacher a început să-şi desfăşoare mâinile şi a întrebat: 

— Cu cine lucrai la acea carte cu planuri? 

— Un tip de la informații şi doi de la planificare, i-a răspuns tatăl. 

— Ai putea să-i suni şi să-i chemi încoace? 

— De ce? 

— Totul face parte din plan. Aşa cum mi-a spus mama. 

— Ar trebui să vină aici? 

— Da. 

— Când? 

— Chiar acum ar fi bine. 

Reacher a văzut că are ştampilat cuvântul Georgia pe o bucată de cablu 
înfăşurată pe mână. Trebuie să fi fost locul unde era produs cablul. Inscripţia 
se afla pe partea de izolaţie a cablului. Georgia era un loc în care el nu fusese 
niciodată. 

Tatăl său a dat un telefon la bază şi Reacher a privit pe stradă de la o 
fereastră. S-a gândit că puţin noroc cu potrivirea timpului ar fi perfect. Şi a 
fost, mai mult sau mai puţin. Douăzeci de minute mai târziu o maşină oficială 
a oprit şi trei bărbați în uniformă au coborât din ea. Şi imediat după, o 
ambulanţă a cotit pe stradă prin spatele lor şi a fost manevrată pe lângă 
vehiculul lor parcat, îndreptându-se în josul străzii spre casa tipului urât 
mirositor. Medicii l-au luat pe băiat în ambulanţă, iar mama lui şi un băiat ce 
părea fratele mai mic au urcat şi ei ca pasageri. Reacher s-a gândit că tatăl 
băiatului se va duce direct la spital, pe motocicleta sa, la sfârşitul 
programului. Sau mai devreme, depinzând de ce spuneau medicii. 

Tipul de la informaţii era maior, iar cei de la planificare erau subofiteri. Toţi 
trei erau îmbrăcaţi în uniformă. Toţi trei stăteau încă în hol. Toţi trei aveau 
aceeaşi expresie pe fete: Ce căutăm noi aici? 

— Băiatul care tocmai a fost luat, a spus Reacher. Trebuie să intrați să-i 
căutați prin casă. Unde, apropo, nu e nimeni acum. E pregătită şi vă 
aşteaptă. 

Cei trei se uitau unul la altul. Reacher le privea fețele. Era clar că niciunul 
nu avea vreo dorință să bage la apă un bun militar din marină ca Stan 
Reacher. Era clar că toți doreau un sfârşit fericit. Erau pregătiți să se agate de 
un pai. Erau pregătiți să meargă până la capăt, chiar dacă asta însemna să 
primească indicii de la un băiat ciudat de treisprezece ani. 

Unul din cei doi de la planificare a întrebat: 

— Ce căutăm? 

— Veţi ştii când veţi vedea, a spus Reacher. Treizeci de centimetri lungime, 
doi centimetri şi jumătate lățime, de culoare gri. 

Cei trei tipi au ieşit în stradă, iar Reacher şi tatăl lui s-au aşezat să aştepte. 

CAPITOLUL DOUĂZECI 


A fost o aşteptare scurtă, aşa cum Reacher şi prezisese. Băiatul mirositor a 
demonstrat un anumit grad de şiretenie animalică, dar nu avea mintea unui 
geniu criminal. De asta era al naibii de sigur. Cei trei bărbați s-au întors in 
mai putin de zece minute cu un obiect de metal care fusese ars în foc. Deci 
era gri ca cenuşa. Fusese odată o bucată de aliaj strălucitoare, de treizeci de 
centimetri lungime şi doi centimetri şi jumătate lățime, uşor curbat, cu trei 
spaţii rotunde pe lungime. 

Este ceea ce rămânea când ardeai ceva cu mecanism de închidere în trei 
puncte. 

Nu copertă tare, nu pagini, nu conţinut, doar metal ars. 

— Unde ati găsit-o? a întrebat Reacher. 

Unul din subofiteri a răspuns: 

— Sub un pat din al doilea dormitor. Camera băieţilor. 

Nici urmă de geniu criminal. 

Maiorul de la informaţii a întrebat: 

— Este cartea codificată? 

Reacher a dat din cap. 

— Nu, a spus el. Sunt răspunsurile la test, de la şcoală. 

— Eşti sigur? 

— Sigur? 

— Atunci de ce ne-ati chemat pe noi? 

— Chestia asta trebuie rezolvată de armată. Nu de şcoală. Trebuie să 
mergeţi la spital şi sa vorbiti cu băiatul şi tatăl lui împreună. Trebuie să 
obţineţi o mărturisire. Apoi trebuie să spuneți la şcoală. Ceea ce veţi face cu 
băiatul după aceea, e treaba voastră. Probabil va primi un avertisment. 
Oricum nu ne va mai deranja. 

— Mai exact ce s-a întâmplat aici? 

— A fost vina fratelui meu, a spus Reacher. Într-un fel, oricum. Băiatul din 
josul străzii a început să ne terorizeze, iar Joe a răspuns şi a făcut-o foarte 
bine. Vorbe deştepte, răspunsuri rapide, tot tacâmul. A fost un spectacol 
grozav. În plus, Joe e uriaş. Blând ca un miel, dar bineînţeles că băiatul nu 
ştia asta. Aşa că s-a hotărât să evite lupta fizică în răzbunarea lui. S-a hotărât 
s-o facă altfel. Şi-a dat seama că Joe era încordat din cauza testului. Poate că 
ne-a auzit vorbind. În orice caz, l-a urmărit ieri pe Joe la şcoală şi a furat 
răspunsurile. Ca să-l discrediteze. 

— Poti demonstra asta? 

— Circumstantial, a spus Reacher. Băiatul n-a fost la jocul cu mingea. Nu 
era în autobuz. Deci a fost în oraş toată ziua. Şi Joe s-a spălat pe mâini şi a 
făcut duş când s-a întors. Ceea ce e neobişnuit pentru Joe, după masa. 
Trebuie că se simțea murdar. Şi credința mea e că se simțea murdar pentru 
că mirosise putoarea băiatului toată ziua, din spatele lui şi de după colțuri. 

— Foarte circumstantial, a spus maiorul. 

— Întreabă-l pe băiat, a spus Reacher. Presează-l, in fata tatălui său. 

— Apoi ce s-a mai întâmplat? 

— Tipul a facut un scenariu în care Joe învăța răspunsurile şi apoi ardea 
cartea. Ceea ce era plauzibil pentru un tip care vrea să trişeze la test. Şi mai 
era şi noaptea gunoiului, ceea ce a fost convenabil. Planul era ca el să ardă 
cartea în curtea lui şi apoi să se strecoare la noi în timpul nopții şi să arunce 
partea metalică în incineratorul nostru, amestecând-o în cenuşa noastră, aşa 
că dovada ar fi fost chiar acolo. Dar noi nu am avut cenuşă. Am ratat noaptea 
gunoiului. A trebuit să mergem la aeroport. Aşa că tipul a fost obligat să 
abandoneze planul. Dar s-a strecurat în curtea noastră. Şi l-am auzit. 
Dimineaţa devreme. Am crezut că e o pisică sau un şobolan. 

— Vreo urmă? 

— S-ar putea să găsiți nişte urme acolo, a spus Reacher. Curtea a fost 
măturată la un moment dat, dar tot timpul e praf. Mai ales după noaptea 
gunoaielor. 

Subofiterii au mers afară şi au aruncat o privire în curte, apoi s-au întors 
cu nişte expresii întrebătoare pe fata, ca şi cum ar fi spus: s-ar putea ca 
băiatul să aibă dreptate. 

Maiorul de la informaţii avea pe propria fata o privire care spunea: nu pot sa 
cred că-i spun asta unui copil de treisprezece ani, apoi a întrebat: 

— Ştii şi unde e cartea cu planuri? 

— Nu, a spus Reacher. Nu cu siguranță. Dar aş putea face o presupunere 
destul de bună. 

— Unde? 

— Ajutati-mi fratele cu şcoala şi apoi vom discuta. 


CAPITOLUL DOUĂZECI SI UNU 


Cei trei militari din marină s-au întors după nouăzeci de minute. Unul din 
subofiteri a spus: 

— L-ai cam aranjat pe băiatul ăla, nu? 

— Va trăi, a spus Reacher. 

— A mărturisit, a spus celălalt subofițer. S-a întâmplat aşa cum ai bănuit. 
Cum ai ştiut? 

— Logic, a spus Reacher. Ştiam că Joe n-ar fi făcut-o, aşa că era clar ca a 
făcut-o altcineva. Întrebarea era cine. Şi cum, şi de ce. 

— Am aranjat lucrurile cu şcoala, a spus maiorul. Fratele tău e nevinovat. 
Apoi tipul a zâmbit. Dar mai e o consecinţă nefericită. 

— Care? 

— Nu mai au răspunsurile, aşa că testele au fost anulate. 

— Asta-i ruşinos. 

— Nu există un lucru bun care să nu aibă şi o parte rea. 

— Aţi văzut întrebările? 

Maiorul a aprobat din cap. 

— Citit, scris, adunare, scădere. Nimic ieşit din comun. 

— Nu era cultură generală? 

— Nu. 

— Nici baseball? 

— Nici urmă. 

— Nu era statistică? 

— Procente, poate, în partea de matematică. Şanse şi probabilitati, chestii 
de-astea. 

— Care sunt importante, a spus Reacher. De exemplu, care sunt şansele ca 
un ofițer de marină să piardă o carte codificată cu planuri? 

— Scăzute. 

— Care sunt şansele ca un ofițer bun, ca tatăl meu, să piardă o carte 
codificată cu planuri? 

— Chiar mai scăzute. 

— Deci probabilitatea este că această carte nu a fost deloc pierdută. 
Probabilitatea e că există o altă explicaţie. De aceea, timpul petrecut urmând 
ideea că e pierdută, e timp irosit. Timpul petrecut pentru a urmări alte căi ar 
putea fi mai fructuos. 

— Care alte căi? 

— Când a preluat preşedintele Ford puterea de la preşedintele Nixon? 

— Acum zece zile. 

— Şi trebuie că tot atunci consilierii militari au scos de la naftalină toate 
opţiunile. Şi bănuiesc că singura valabilă este China. De aceea am şi fost 
trimişi aici. Dar noi facem parte din faza de luptă. Deci un pic mai devreme 
decât noi au fost aduşi cei care fac planificările. Poate cu o săptămână sau 
cam aşa ceva. Şi în mod sigur li s-a spus să finalizeze totul de două ori mai 
repede. Ceea ce înseamnă o grămadă de treabă, am dreptate? 

— Întotdeauna. 

— Şi care e ultima fază a acestei munci? 

— Revizuirea cărții codificate ca să se potrivească cu noile planuri. 

— Care e termenul limită? 

— Teoretic, trebuie să fim gata de luptă azi la miezul nopţii, daca 
preşedintele ar ordona asta. 

— Aşa că poate undeva e un tip care a lucrat la codificare toată noaptea. Un 
tip din eşalonul din spatele frontului care a venit aici cam acum o săptămână. 

— Sunt sigur că este. Dar deja am verificat toată baza. E primul lucru pe 
care l-am făcut. 

— Poate că a lucrat acasă. 

— Asta e ceva neautorizat. 

— Dar se întâmplă. 

— Ştiu. Dar chiar şi în acest caz, ar fi trebuit să fie înapoi la bază cu ore în 
urmă şi cartea ar fi trebuit să fie înapoi în seif cu ore în urmă. 

— Să presupunem că a fost epuizat şi a adormit. Să presupunem că încă nu 
s-a trezit. Să presupunem că această carte codificată e încă pe masa lui din 
bucătărie. 

— Unde? 

— De cealaltă parte a străzii, a spus Reacher. Bateti la uşă şi întrebaţi de 
Helen. 


CAPITOLUL DOUĂZECI ŞI DOI 


Joe s-a întors de la lunga plimbare după încă o oră şi el împreună cu fratele 
şi cu tatăl lor s-au îndreptat spre plajă pentru o partidă de înot. Apa era 
caldă, nisipul era alb şi palmierii se legănau. Au tândălit şi s-au plimbat până 
a apus soarele, apoi s-au îndreptat spre casa micuță şi fierbinte la capătul 
străzii betonate, unde o oră mai târziu, noul telefon a sunat din nou şi Josie 
le-a spus că tatăl său a murit. Bătrânul Laurent Moutier s-a dus, la vârsta de 
nouăzeci de ani, luând cu el, ca toată lumea, o viata de necunoscute speranţe 
şi visuri şi frici şi experiențe, şi lăsând în urmă, ca toată lumea, o mică urmă 
din el însuşi în descendenții lui. N-a avut niciodată o idee clară despre ce va 
deveni prin fiica sa cu părul ca peria şi prin cei doi nepoți chipeşi, nu că şi-ar 
fi dorit cu adevărat ceva, dar ca orice bărbat din secolul douăzeci din Europa 
spera că-şi vor trăi vieţile în pace, prosperitate şi belşug, în timp ce simultan 
ştia că aproape sigur nu va fi aşa. Aşa că a sperat că-şi vor purta poverile cu 
grație şi simțul umorului si a fost mângâiat in ultimele momente de 
cunoaşterea faptului că până acum aşa a fost si, probabil, aşa va fi 
întotdeauna. 

RAF Cardington 
1 septembrie 1940 


Mai era o săptămână până cand potentiala, dar intens promisa fereastră 
temporală către 1992, ar trebui să se deschidă. Todd Morrissey se afla în minusculul 
său birou şi analiza situația. 

Ce trebuia să facă pentru a putea pleca acasă? 

Avea şase avioane rămase după ultimul transfer dezastruos la Bedford — 1x C- 
130, 2x Tornado IDS, 1x Tornado Recce, 1x Canberra Recce $i 1x Canberra ECM. 

Personalul a fost sever decimat. Avea 6 pe IDS, nici un ADV (toti au fost ucisi, 
fie în acţiune, fie în raidul asupra Middle Fleckney). Mai rămăseseră 4 oameni 
pentru Tornado Recce şi 2 pentru Canberra Recce. Cei 3 de pe ECM au supraviețuit, 
dar 2 din cei 5 de pe VC10 au fost ucişi în raidul aerian, la fel ca si copilotul de pe C- 
130, rămânând doar 4. 

Deci, au mai rămas doar 22 membri-echipaj plus 5 ofițerii și 22 mecanici de la 
sol, plus cei răniţi grav aflaţi în spital. 

Adică un total de 52 de oameni ce trebuiau să ajungă acasă peste o săptămână 
— plus tatăl sau, Air Marshal, desigur. 

Acesta decăzuse serios în ochii săi, după ce Todd a refuzat compromisul 
referitor la viitoare misiuni împotriva Luftwaffe. Mai mult, tatăl său nu a dat nici o 
informaţie în legătură cu Jim Charles, care nu a mai reapărut după călătoria la 
Londra, săptămâna trecută. 

Todd simţea că se apropie „furtuna” și spera din tot sufletul că nu va izbucni 
înainte ca 8 septembrie să vină și să treacă cu bine. Și-a risipit întreaga energie 
pentru readucerea acestor 53 oameni înapoi în 1992, în timpul din care făceau parte, 
fără alte belele — dar nu putea să garanteze că nu va mai avea alte probleme cu 
Churchill şi ai lui. 

Şi ca situaţia să fie și mai complicată, Patsy l-a căutat în noaptea trecută și, 
după o total neaşteptată dar viguroasă partidă de sex, i-a dat vestea cea rea. 

Era gravidă şi Todd era tatăl. 

Deci, acum avea 54 de vieţi de care trebuia să aibă grijă! 

Todd s-a străduit să-şi adune toate puterile ca să-i spună tatălui său, care a 
reacționat cu calm. Ce a fost a fost, nu are rost să se plângă — a mormăit şi, cu mâna, 
i-a făcut semn lui Todd să plece. 

Todd s-a întors în hangarul enorm de la Cardington și s-a alăturat celorlalți la 
ședința zilnică. Fiecare avea dreptul să-și expună punctul de vedere — fără restricții — 
și s-au discutat tot felul de probleme. Subiectul numărul unu era plecarea de 
săptămâna viitoare, iar Todd a garantat că nici o altă misiune nu va mai fi 
programată până atunci. 

Cei trei răniți de la Middle Fleckney nu erau contactabili și Todd făcea eforturi 
ca să afle unde se aflau aceştia. De asemenea, a pus mâna pe un exemplar din Daily 
Sketch, adus clandestin în bază de un membru al echipei de catering şi furat de unul 
dintre aviatori. 

Dovedea în mod incontestabil teoriile lui Jim Charles referitoare la anomaliile 
liniei-temporale. 

Preşedintele Joe Kennedy aproape că l-a felicitat pe Hitler pentru succesele 
sale în război, atunci când Me 262 a spulberat RAF, în aer şi la sol. Câţiva dintre 
ofițeri au comentat faptul că Joe Kennedy era Președintele US. Desigur, fiul său va 
deveni Preşedinte — însă abia în 1960 — dar acum n-ar fi trebuit sa fie lider Franklin 
Roosvelt? 

Todd a încercat să abată atenţia de la această observaţie foarte pătrunzătoare 
schimbând subiectul către iminenta invazie a Britaniei de către forțele germane. S-a 
fofilat de la un răspuns direct, dar era clar că oamenii săi sunt cuprinși de 
îngrijorare. 

Churchill blufa și el și ameninţa zgomotos în presă și radio că „vom lupta cu ei 
pe tarmuri’, dar era evident că armata germană era pe punctul de a lansa o invazie 
în sudul Britaniei — și, practic, nimeni nu putea face nimic împotrivă. 

Sau era cineva? 

În această fază, ușile hangarului au fost deschise doar vreo trei metri si prin 
deschizătură a pătruns o limuzină neagră, oficială, urmată de patru camioane și o 
ambulanţă, care s-au oprit toate la zece metri de grupul celor din 1992. 

Cam 40 de soldaţi bine înarmaţi — nu de'alde basinosi rezerviști, din armata lui 
babacu' - au sărit din camioane si au înconjurat Force 1992, cu armele 
desingurantate și atintite direct asupra celor din grupul neliniștit, care s-au uitat la 
Todd așteptându-i reacţia de comandant. 

Dar, înainte ca Todd să poată reacţiona, s-au deschis portierele limuzinei 
negre si au coborât trei gentlemen cu înfăţişare foarte gravă. 

În frunte cu Winston Churchill erau Hugh Dowding, şeful suprem al Fighter 
Command şi Sir Peter Andrews. Grupul a fost completat cu AVM Morrissey care li s- 
a alăturat venind din spatele lui Todd. 

Toţi cei patru s-au apropiat de grupul 1992, care acum erau uluiti, dar prea 
obosiţi ca să mai fie și infricosati. 

Churchill a deschis discuţia: 

— Doamnelor si domnilor. Îmi dau seama că sunteți surprinşi de această vizită 
neanuntata, dar vă rog să nu va simtiti stresaţi. Soldaţii sunt prezenți doar pentru 
protecția mea şi în nici un caz nu vă ameninţă siguranţa personală. 

Todd era furios. 

— Atunci de ce au nenorocitele de puscoace atintite la ceafa noastră? Acum ce 
dracu mai vreți? Am avut parte destul de circul vostru. Vrem doar să plecăm acasă! 

Force 1992 a aclamat zgomotos arătându-şi totala aprobare pentru izbucnirea 
lui Todd. 

Churchill și-a direcționat următoarea remarcă spre întreg grupul, ignorându-l 
pe Todd. 

— Eu, ca şi întreaga tara, apreciem din plin contribuţia si sacrificiul pe care l- 
ati făcut ca parte a efortului de război. Apreciez și faptul că în luptă ati pierdut cu 
toții niște prieteni, desi nu a fost alegerea voastră să fiți implicaţi într-o luptă pe 
viață şi pe moarte cu Herr Hitler. 

Prim Ministrul a făcut o pauză de efect. 

— Totuși, sunteți implicaţi, fie că vă place, fie că nu, iar acesta este un fapt 
imposibil de negat. Da, v-aţi făcut treaba si sperăm că săptămâna viitoare veți putea 
să vă intoarceti în propriul vostru Timp. Însă, ati observat desigur că Britania a 
încasat-o zdravan şi invazia este o posibilitate foarte reală — ba chiar s-ar putea 

întâmpla înainte de planificata voastră plecare — ceea ce ar avea repercusiuni 
serioase pentru salvarea voastră, nu-i aşa? 

Churchill a super-dramatizat situaţia ca introducere la subiectul principal. 

Dar, Todd ştia exact ce va urma când PM a continuat. 

— Doamnelor și domnilor, mai am să vă adresez doar o singură solicitare 
înainte ca să plecați acasă săptămâna viitoare şi vă rog să-l ascultați pe Air Marshal 
Morrissey, care vă va explica. 

Grupul compact s-a întors ca un singur om către AVM și a ascultat cu 
deosebită atenţie — desi multi ghiciseră deja ce urma. 

— Ştiu că nici unul dintre voi nu a dorit să se afle aici si că sunteți cu toții 
disperaţi să va intoarceti înapoi acasă peste o săptămână. Sunt conștient și că nici 
unul dintre voi nu mă simpatizează prea mult. Cu toate acestea, nu ne aflăm la un 
concurs de popularitate, iar mie chiar nu-mi pasă. Dar, aşa cum a subliniat PM, 
germanii chiar ar putea ajunge în Anglia în câteva zile, iar asta ne-ar distruge orice 
sansa de a ne întoarce acasă. Forţele britanice — noi — trebuie să ne asigurăm ca nu 
vor trece Canalul înainte de 9 septembrie, ca să putem pleca. Vă dati seama că este 
esențial pentru supraviețuirea noastră? 

— Ce mama dracu mai vrei de la noi? a strigat o voce anonimă. Nu am făcut 
destule până acum? Câţi dintre noi mai trebuie să moară? 

Sir Henry a continuat netulburat. 

— Agenţii Serviciului Britanic de Informaţii au descoperit cele două baze 
principale de pe care operează Me 262. Ambele sunt în Franţa. Desigur, ati citit in 
ziarele aduse pe sub mână că acest fenomenal avion cu reacţie a spulberat RAF de 
aici. 

A fost întrerupt din nou. 

— Nici pe noi nu ne-au „menajat”, a strigat careva pe un ton agresiv. 

— Asa este, exact ce vreau să spun. Aceste avioane trebuie eliminate — măcar 
temporar — sau nu vom mai ajunge acasă niciodată. E doar o chestiune de timp pana 
ce vom fi atacați aici, în Cardington, și atunci vom fi complet pierduţi! Prinsi in 
capcana trecutului pentru totdeauna — sub stăpânire nazistă! 

A urmat încă o altă pauză, pentru ca informaţia să fie asimilată pe deplin. 

— De aceea, trebuie să luăm în considerare ultima solicitare a Prim 
Ministrului. Trebuie să atacăm şi să distrugem avioanele Me 262 la sol printr-un 
ultim atac masiv. RAF e gata să planifice un raid cu participarea a o mie de 
bombardiere în noaptea de 4/5 septembrie, și e nevoie de noi pentru a proteja 
această forță împotriva Me 262 vânători de noapte. Ce le trei Tornado vor proteja 
bombardierele, Canberra ECM va ajuta cu bruiajul, iar Canberra Recce va monitoriza 
și fotografia raidul de la mare altitudine. 

Este o misiune cu un nivel de risc relativ scăzut, dar esenţială pentru 
supraviețuirea noastră. Ce aveți de spus? Todd? 

Todd Morrissey a vorbit în numele tuturor. 

— Păi, spus pe-a dreaptă, după cât pot să-mi dau eu seama, contribuţia 
noastră la acest raid este insignifiantă și nu merită riscul, sir; deci, domnule Prim 
Ministru, răspunsul este NU - vă puteţi băga misiunea acolo unde nu ajunge 
soarele. 

A urmat încă o explozie de urale şi aplauze spontane din partea echipei lui 
Todd. 

Churchill s-a întors spre Downing și Sir Peter Andrews. 

Dar cel care a vorbit a fost Sir Henry. Şi a fost necruţător. 

— Mă tem că acest răspuns negativ nu poate fi acceptat. Am fost informat de 
către gazde că dacă nu cooperăm, avioanele noastre vor fi sechestrate, iar noi vom fi 
transferați în închisoare sau în spitale psihiatrice dacă vom mai umbla cu povești 
despre călătoria în timp. Nu ne vom mai întoarce niciodată acasă. 

A făcut o pauză şi a schimbat tactica, zâmbind subţire. Dar ochii îi erau ca de 
oțel. 

— Totuşi, ca un gest de bunăvoință, cei trei răniți ai nostri ne-au fost returnati 
și chiar acum sunt scoşi din ambulante — vă rog să le dati o mana de ajutor. 

— Deci nu avem de ales — lupta sau închisoarea. Ce opţiune avem — nici una? a 
obiectat Todd. 

— Da, Todd, este ca atunci când Dumnezeu, după ce a plămădit-o pe Eva, i-a 
cerut lui Adam: Ai vrut o soție? Poftim, alege! 

Todd s-a întors oftând spre oamenii săi. Era furios din cauza acestui şantaj pe 
fata, dar era neputincios. A înțeles precaritatea situației lor si era prea al dracului de 
obosit ca să se mai împotrivească. 

— OK, ai învins. O vom face, dar vrem asigurări că nu vei revoca înțelegerea 
dintre noi. Trebuie să ni se permită șansa de a ne întoarce acasă. 

AVM a răspuns prompt. 

— Îți dau cuvântul meu, Todd, vom AVEA sansa de a scăpa săptămâna 
viitoare. Mi-am luat câteva măsuri asiguratorii. 

Sir Henry i-a aruncat o privire lui Churchill care a înclinat imperceptibil capul 
înainte de a vorbi. 

— Patria, da, Patria voastră, vă mulţumeşte si vă doresc succes deplin. 
Probabil nu ne vom mai vedea, asa că vă urez și „Drum bun”. Bună ziua, doamnelor 
și domnilor. Soldaţii vor rămâne în bază pentru a fi siguri de... aa... cooperarea 
voastră. 

Cu aceasta, cei trei s-au urcat în mașină si au plecat, lăsându-i pe AVM si Todd 
să adune oalele sparte. 

Echipa 1992 vocifera și lui Todd i-au trebuit câteva minute pentru a le stăpâni 
furia. 

— Uitaţi cum stă treaba, nu avem de ales, trebuie să ne supunem. Mai zburăm 
doar în această misiune. Vom sta în banca noastră și să sperăm că nu vom mai avea 
pierderi în aer. L-ati auzit pe AVM, vom AVEA fereastra temporală deschisă 
săptămâna viitoare. Sincer, sunt prea obosit ca să mă mai cert. Hai să o facem. Bine, 
măcar, că cei trei camarazi ai nostri s-au întors. Hai la ei, apoi pregătim avioanele 
pentru acţiune. De acord? 

Oamenii, tacuti până acum, au dat încet, aprobator din cap. Todd - nu; 
Churchill — a ieșit învingător. 

— Foarte bine, Todd. Excelentă treabă, l-a felicitat tatăl său. 

Dar Todd nu era deloc bine dispus. 

— Du-te dracului, ticălos mincinos şi arogant! a suierat, apoi s-a îndepărtat 
către cei trei răniți. 


51 


RAF Cardington 
4 septembrie 


Următoarele trei zile au trecut în pregătiri frenetice ale celor șase avioane 
rămase. Dar, lui C-130 i s-a acordat o atenție specială. Toţi și-au reunit cunoştinţele 
mecanice pentru a face motoarele să funcționeze aproape perfect. Interiorul a fost 
pregătit să transporte personalul de la sol, aviatorii fără avioane si echipamentul 
rămas. Au făcut tot ce era omeneşte posibil ca avionul să nu devină inutilizabil în 
ultima clipă. A fost alimentat complet şi în ajun de 4 septembrie era gata de zbor. 
Chiar și AVM a asistat la unele operaţiuni de încărcare, deși ceilalți îl ignorau total. 
A fost lăsat să stea singur în cockpit. 

Cele trei Tornado, inclusiv Recce, au fost pregătite pentru misiuni de Air 
Defence. Ultimele rachete aer-aer au fost ataşate, proiectilele pentru tunuri încărcate 
și rezervoarele suplimentare îndepărtate. Autonomia de zbor se diminua, dar faptul 
convenea echipajelor, cu cât reveneau mai repede la sol, cu atât mai bine. Canberra 
ECM va zbura la mare altitudine în afara oricărei acţiuni a vreunui Me 262. Canberra 
Recce va pluti la 40.000 picioare și va fotografia cele două obiective, înainte și după 
masivul bombardament din primele ore ale zilei de 5 septembrie. 

Cu niţel noroc, toate cele cinci avioane vor ateriza nevătămate şi vor aștepta în 
relativă siguranţă sosirea lui 8 septembrie. 

Echipajele de zbor au fost alcătuite prin tragere la sorți. 

Todd si Stumpy, Jim Davis si Bill Earle vor zbura pe IDS, Harry South si 
Anwar Salim pe Recce. Phil Merry si Al Gibson pe Canberra PR, iar echipajul de pe 
ECM era oricum fix. Ceilalti vor ramane in asteptare. 

Misiunea a fost planificata sub supravegherea soldatilor din 1940, gata oricand 
să deschidă focul. Nu s-a permis nimănui să părăsească neescortat hangarul; fiecare 
mișcare fiind supravegheată îndeaproape. Nimănui nu i s-a acordat vreo șansă de 
scăpare — ca si cum ar fi fost vreunul care să încerce ceva acum când 8 septembrie se 
apropia cu repeziciune! 

Flotila de bombardiere RAF îşi va începe misiunea prin adunarea în formații 
deasupra estului Angliei, după care vor ataca fiecare obiectiv în cinci valuri de câte 
o sută de avioane. Tornado vor decola atunci când primul val va survola țărmul si 
vor face tot ce le va sta în puteri ca să protejeze bombardierele de vânătorii de noapte 
nazişti. 

Todd considera misiunea ca fiind lipsită de sens și și-a instruit cele trei 
echipaje să evite problemele. Pentru că toți puteau zbura la foarte mare altitudine ar 
fi trebuit să fie suficient de „în siguranță”. Nu-şi mai asuma riscuri inutile — cu 
Churchill sau fără Churchill! 


XXX 


Reichsmarschall Hermann Goring se afla în grațiile lui Hitler. 

Războiul aerian împotriva Britaniei se desfăşura excepțional de bine. De când 
Hitler a ordonat atacurile non-stop zi/noapte asupra marilor orașe si aerodroame 
RAF, Luftwaffe a înregistrat un succes uriaş. Toate cele 50 Me 262 au fost utilizate si 
prin bombardamente și mitraliere și-au croit calea către atât de dorita victorie finală. 

Deşi câteva Blaue-Tod au fost pierdute datorită focului inamic, a fost un pret 
mic plătit pentru un asemenea progres tactic si strategic. Cu toate acestea, Fiihrer-ul 
era oarecum agitat. 

— Hermann, avioanele reactive engleze au mai apărut? 

— Nein, Mein Fiihrer, nu au mai fost văzute de când le-am atacat aerodromul 
din Norfolk. Cred că se ascund de frica Messerschmitt-urilor. Sau poate că au fost 
toate distruse. 

Hitler nu era tot atât de încrezător — nu avea încredere în Hermann şi aiurelile 
lui. 

— Nu vreau să mai văd nici o repetare a atacurilor pe care le-am suferit în 
trecut. Iti cer să executi următoarele ordine. Mai întâi, caută si distruge imediat noile 
lor baze. Vreau să văd dovezi concrete ale distrugerii lor complete. Spune-i lui 
Canaris că e prioritatea lui absolută. În al doilea rând, trebuie să mentii Blaue-Tod în 

mișcare. Este evident că britanicii au un Serviciu de Informaţii extrem de bun, așa că 
Messerschmitt-urile trebuie mutate în siguranţă pe diverse baze. 

— Am înţeles, Führer. Le voi muta la fiecare șapte zile la baze aeriene noi si la 
întâmplare pentru a deruta inamicul. 

Hitler tot nu era mulţumit. 

— Nu, Hermann. Fă-o la fiecare trei zile și separă efectivul în patru unități. 
Trebuie să-i păcălim pe britanici. Azi e 4 septembrie — mută-i astăzi şi apoi la fiecare 
trei zile până ce vom fi invadat Britania. Verstehe? 

— Jawohl, mein Fiihrer. Precum ordonati! 

Goring s-a intors la Cartierul sau General si a emis ordinele necesare. 
Comandantii de Staffel nu au fost foarte bucuroşi, dar s-au supus fără şovăire. 
Echipamentul si personalul de la sol i-a urmat in scurt timp. 

Pana seara, Me 262 erau relocate la noile lor baze. La vreo doua sute de mile 
departare, 1.000 de echipaje de bombardiere participau la sedinta finala de 
informare inainte de a decola la ora 2300 catre obiectivele lor din Franta. 

Din pacate, nu vor bombarda decat betoane, iarba si hangare goale. 


+ Fe E 


Todd a finalizat informarea la 2200 si echipajele s-au indreptat spre avioane. 
Canberra Recce si ECM vor decola si apoi vor urca la mare altitudine atunci cand 
bombardierele conventionale se vor aduna deasupra Essex-ului. Daca ECM 
descopera trafic radio va bruia frecventele germane. Canberra PR va patrula in zona, 
asteptand să fotografieze cele două aerodroame in chestiune. Apoi, amândouă vor 
ateriza la Bedford. Cele trei Tornado vor urca în CAP deasupra Canalului cand 
primele bombardiere vor survola coasta britanică spre aerodroamele franceze. Părea 
un plan destul de simplu. În orice caz, în afara cazului că cele trei Tornado erau 
atacate în mod direct, Todd le ordonase în secret să stea departe de orice acţiune. 

Însă, germanii îi aşteptau iarăşi. Excelentele radare Freya au detectat flotilele 
de bombardiere și au transmis informaţia unităților de vânători de noapte din 
Franţa, inclusiv celor patru staffel de Me 262. Vânătorii de noapte conventionali 
germani au decolat şi s-au orientat direct către formațiile britanice. Unităţile de flak 
s-au trezit la viata si au improscat bombardierele cu proiectile AA. Avioanele RAF 
începură să cadă din ceruri. 

Me 262 au rămas în așteptarea apariției reactoarelor britanice înainte de a 
decola. Vânătorii de noapte conventionali britanici şi-au ajutat colegii şi, ca urmare, 
un procentaj mare de avioane au ajuns la obiective. Un covor devastator de bombe 
extrem de explozive si incendiare a fost lansat asupra lor, după care avioanele s-au 


întors repede către casă... doar pentru a 
se confrunta cu un flak şi mai intens... si 
cu Me 262, in timp ce Tornado se 
mențineau în CAP fără să intervină. 

Luftwaffe a sfâşiat flota RAF aflată 
pe cursul de revenire acasă și cu toate că 
Canberra ECM a făcut tot posibilul ca să-i 
distragă, germanii s-au servit din plin. 

Au decimat bombardierele până ce 
Todd Morrissey nu a mai suportat. 

— OK, băieți - s-a adresat 
coechipierilor. Hai să vedem ce putem 
face. 

Si aşa au căzut direct în capcană. 

Acestea nu erau Tornado ADV 
(vânători); erau două bombardiere şi un 
Recce. Echipajele lor nu aveau nici 
experiența nici echipamentul necesar 
pentru dogfight de noapte. În consecință, 
când un întreg Schwarm de zece Me 262 
vânători de noapte a fost îndreptat spre 
poziţia lor, n-au mai avut nici o șansă. 


Messerschmitt Me 262 

La primul atac Recce a fost spulberat in bucăţi și a explodat pe cerul nopții. 


Pilotul şi navigatorul au murit instantaneu. 


Todd a văzut flash-ul, iar Stumpy a intrat în picaj către apa mării cât de rapid 
și de abrupt a îndrăznit, strigând în acelaşi timp către wingman să facă la fel. 

Dar, era prea târziu pentru ei. Avionul a fost ciuruit de proiectile, iar cei doi 
aviatori n-au mai avut ce face decât să se catapulteze în întuneric, precedati de 
Tornado în apele foarte reci ale Mării Nordului. Nimeni, niciodată nu a mai 


recuperat avionul sau echipajul. 


Todd şi Stumpy se îndreptau spre suprafața mării şi când a ajuns la 3.000 
picioare, Stumpy a redresat la 4G ajungând la orizontală abia la altitudinea de 300 
picioare și la viteza de 600 noduri. S-au îndreptat direct către Bedford zvarlindu-si 
sălbatic avionul dintr-o parte în cealaltă în încercarea de a scăpa de orice potenţial 
Me 262 urmăritor. Fără ştirea sa, două Blaue-Tod se prăbuşiseră în mare datorită 

depășirii rezistenței structurii şi ruperii atunci când au încercat să tina pasul cu 
picajul lui Tornado. 

Celelalte Me 262 au abandonat urmărirea și s-au întors la bază, cu 
combustibilul la limită şi avioanele sever suprasolicitate. 

Stumpy s-a debarasat de rachete si a continuat să zboare cu maximum de 
viteză către Cardington. Au aterizat fără alte incidente pentru că Me 262 nu au avut 
nici o şansă să-l ajungă la asemenea nivel jos de zbor în întuneric. Todd activase 
radarul de urmărire al terenului si l-a folosit cu maxim de efect. 

Mult deasupra, Canberra ECM a înţeles ce se întâmplă, pentru că a interceptat 
transmisiunile dintre extrem de alarmatul Todd şi pilotul său. Au hotărât să se 
întoarcă la bază, dar au comis eroarea de a intra prea devreme pe panta de coborâre 
de la 30.000 picioare. Un schwarm de patru Me 262 l-au interceptat deasupra 
localității Flamborough Head din Yorkshire şi a fost o treabă simplă pentru ei să 
doboare neajutoratul ECM. L-au ciuruit cu proiectile şi echipajul a fost mort cu mult 
înainte ca avionul să se prăbușească în mare, la zece mile de coastă. 

Cei de pe Canberra Recce ascultaseră şi ei transmisiunile si habar nu aveau ce 
trebuie să facă. Zburau la 40.000 picioare când ultimele bombardiere și-au lansat 
încărcăturile pe aerodroamele pustii. Marea întrebare era — ar trebui să-şi termine 
misiunea conform instructajului, sau ar trebui să se întoarcă acasă? 

Era o decizie dificilă. Nu aveau radar pentru zborul la joasă altitudine şi era 
evident că cele trei Tornado au fost atacate si probabil doborâte. 

Până la urmă, s-au hotărât să o șteargă. Au considerat că aceasta este o luptă 
pe care sigur nu o pot câștiga. Au virat spre casă si și-au continuat zborul la mare 
altitudine către Birmingham înainte de a se înscrie pe panta de coborâre spre 
Cardington. Contactul cu Turnul de la aerodromul bază le-a confirmat că au luat 
decizia corectă. Spaţiul aerian de deasupra Canalului era supraaglomerat de valuri 
de Me 262 şi vânători de noapte germani. 

Li s-a ordonat să aterizeze ASAP. Pe când continuau să zboare către punctul 
de înscriere pe pantă, sute de bombardiere britanice participante la raid se târau 
înapoi spre casă. Mai mult de trei sute au fost pierdute — doborâte de vânători, lovite 
de flak, sau ca urmare a coliziunilor din aer datorită aglomerației și panicii. 

In Canberra PR9, navigatorul Al Gibson i-a dat lui Phil Merry instrucţiuni 
pentru coborâre şi acesta a tras maneta de gaz pentru a reduce alimentarea cu 
combustibil a motoarelor. Dar, Al şi Phil nu aveau nici ei o zi bună. Când maneta a 
ajuns la minim, ambele motoare s-au oprit. 

— Shit! a răcnit Phil. Asta n-ar fi trebuit să se-ntâmple. Probabil că e rahatul 
ăsta de combustibil din 1940. OK, încerc reaprinderea. 

A încercat, dar fără succes. 

— Trebuie să fim la altitudine mai joasă, Phil. Aici nu vor reporni, l-a avertizat 
Al. 

Au planat încă 25.000 picioare înainte ca Phil sa încerce din nou. 

Nici acum nu a mers. Phil Merry a evaluat situatia. 

— Daca tinichelele astea nu repornesc, avem două variante. Fie sa ne 
catapultăm, fie să ne prabusim. Iti sugerezi să-ţi larghezi trapa cât încă mai poţi. Si 
caută un afurisit de aerodrom ca să punem chestia asta jos urgent. 

Al a fost de acord, a ejectat trapa de deasupra capului si toate hârtiile pe care 
lucra au fost împrăștiate afară, în noapte. De asemenea, comunicațiile între cei doi 
au devenit extrem de dificile. 

În același timp, Phil a transmis codul Mayday si solicitarea de aterizare de 
urgenţă pe oricare aerodrom. 

— Purple 11, am recepționat apelul tau Mayday. Aterizează la RAF Baginton, 
lângă Coventry. Sunt pregătiți pentru sosirea voastră. Aerodromul figurează pe 
hărţile voastre cu numele „Aeroportul Coventry”. Primiti coordonatele pentru 
TANSI. 

Odată informaţia transmisă, navigatorul a introdus-o în echipamentul 
navigational, iar pilotul s-a luptat să menţină controlul avionului și să vireze către 
Coventry. 

Au ajuns la 10.000 picioare, dar motoarele tot n-au putut fi repornite. Phil a 
încercat de câteva ori, dar la 5.000, l-a lăsat pe Al sa aleagă. 

— Amice, e timpul să te hotărăşti. Catapultare sau o încercare de aterizare? 
Pentru mine e tot una dacă dăm de aerodrom. 

Acum, Al Gibson îl putea auzi mult mai clar pe Phil pentru că viteza scăzuse 
cam la 250 noduri. După ce i-a dat pilotului direcția către pista de aterizare, a spus: 

— Mai degrabă aș vota pentru aterizare, dacă n-ai nimic împotrivă. 
Aerodromul Coventry este la 8 mile drept înainte. Poţi să o faci, Phil? 

— Am să fac tot posibilul, prietene, a răspuns Phil, care continua să se lupte cu 
comenzile de zbor. Sper doar că trenul de aterizare va cobori. 

N-a coborât. 

Va fi o aterizare pe burtă. 

— Tot mai vrei o aterizare de urgenţă, Al? 

— Trei mile si 900 picioare — e bine, Phil. Trei la treabă. Catapultarea din PRO 
este, de obicei, fatală pentru navigator. 

Phil Merry a confirmat si s-a concentrat asupra aerodromului din fata. 
Luminile de aterizare erau aprinse — dar camuflate — în mijlocul unui câmp complet 
cufundat în întuneric. În condiții normale nici n-ar fi găsit micuța pistă. 


1 TAN - Terrain-Aided Navigation System — sistem navigational la bordul avioanelor. 


VP MAGAZIN 


Ryan Clifford COMBAT TEMPORAL 


600 picioare... 400... 200 — Phil a ridicat botul avionului conform procedurii 
corecte și a târât avionul pe iarbă. Imediat ce a atins solul, a largat cupola cockpit- 
ului ca să iasă mai uşor. În acest tip de aterizare iarba era preferată betonului — 
scânteile de la frecare ar fi putut aprinde combustibilul. Avionul a derapat de-a latul 
câmpului şi în cele din urmă s-a oprit cu o izbitură puternică într-un stejar bătrân de 
la marginea aerodromului. 

Liniste. 

— Al, acum poți ieşi, flăcăule. 

Nici un răspuns. Tot ce vedea Phil era o siluetă vagă echipată în costum de 
zbor ce sprinta peste câmp, departe de avion. Phil s-a hotărât să-l urmeze. Și-a 
desfăcut centurile, s-a ridicat în picioare şi a sărit peste marginea bordului pe solul 
aflat cu 2 m mai jos. nevătămat, a alergat după navigatorul pierdut în întuneric și l-a 
găsit la o sută de metri depărtare de Canberra. 

— Nu ştiam că poţi alerga, Al! 

— Până acum n-a fost nevoie, a răspuns în glumă. 

Amândoi s-au așezat pe iarbă în aşteptarea echipelor de salvare. 

Între timp Force 1992 de la Cardington a tras toate sforile şi în mai puţin de un 
ceas cei doi se aflau în drum spre casă, iar Canberra era acoperit cu o prelată uriașă și 
păzit de 30 de polițiști militari. 

Acum mai erau doar două avioane supraviețuitoare dintre cele venite din 
1992. 

Aşa cum se prevăzuse, misiunea nocturnă a fost un fiasco. 


XXX 


Todd a sărit afară din Tornado şi s-a precipitat spre tatăl său care-l aştepta. 

A fost la un fir de păr de a-l lovi! 

Dar Todd s-a abținut, „lovindu-l” doar cu vorbele. 

— Fir'ai al..., nu ţi-am spus eu?! Dar n-ai vrut nici de-al dracu’ să mă asculti, 
nu-i aşa? Ce fel de om eşti? Ce planuri secrete ai în minte? Care-i adevărata misiune 
aici? Care-i motivul real pentru care ne-am întors în locul ăsta uitat de Dumnezeu? 
Nici măcar nu e linia noastră temporală — si pentru că veni vorba — unde dracu e Jim 
Charles? Spune-mi imediat ce se-ntâmplă — este planul tău ca nimeni să nu se mai 
întoarcă acasă? 

Air Marshal stătea impasibil în timp ce Tod îl mustra în faţa întregului efectiv 
din 1992, care priveau avid și nerăbdători! Nu mai văzuseră un ofițer de un grad 
atât de mare ,,bestelit” în asemenea hal. Sir Henry nu a replicat, însă l-a invitat pe 
Todd în biroul său pentru a-i da explicaţiile cuvenite. După ce ușa a fost închisă şi 
urechile neinvitate excluse, AVM a vorbit. 

— Dacă nu ai fi fost fiul meu, Todd, te-aş fi pus în stare de arest pentru 
insubordonare. Iti reamintesc, și nu e pentru prima oară, că esti militar si trebuie să 
respecţi ordinele, întocmai și la timp! Nu am obligaţia să ti le explic, tie sau oricui 
altuia din acest detaşament, așa că iti sugerez să te calmezi, să te întorci la oamenii 
tăi şi să vă pregătiți pentru 8 septembrie. Ce a fost, a fost. Nu pot schimba situaţia şi 
nici să-ți aduc înapoi prietenii si camarazii. Asa că fă bine si depăşeşte momentul, 
Todd, si apucă-te de treabă. M-am făcut bine înţeles? 

Todd era încremenit. 

Se asteptase ca să apară măcar o mică crăpătură în armura tatălui său, dar... 
nimic. Şi-a dat seama, pentru prima oară, că există lucruri care depăşesc cu mult 
nivelul gradului sau al înţelegerii sale. A decis să nu mai continue să nu se mai dea 
cu capul de pereți. 

— Acum am să plec, tată, dar ai să plăteşti pentru toate astea atunci când vom 
ajunge acasă — iti garantez — pentru toate vieţile pierdute în acest fiasco. Nu te mai 
obosi să-mi vorbesti. Nu mai sunt fiul tau. 

Sir Henry şi-a privit fiul cu ochi si mai duri. 

— Cum doreşti, Wing Commander. Şi, ă propos, voi fi copilot pe C-130 când vom 
pleca. Sunt calificat pentru acest tip de avion, și poţi să-l asiguri pe căpitan că nu voi 
interfera cu autoritatea sa. 

Câteva secunde Todd și-a ținut fălcile inclestate, apoi a ieșit din birou, trântind 
cu putere ușa în urma sa. 

— Oare ce a făcut până acum, bătrânul nenorocit? s-a întrebat. 


XXX 


— Ja, Mein Fiihrer, un mare succes. Sfatul dvs de a muta avioanele Blaue-Tod a 
fost, ca de obicei, extrem de bun. Britanicii au bombardat două aerodroame 
dezafectate si au ras si câteva sate franceze micute cu această ocazie. Valoarea 
propagandistică este imensă. Me 262 au fost minunate și au raportat distrugerea a 
trei reactoare britanice. Dacă le-am putea afla baza, le-am termina odată pentru 
totdeauna! 

Hitler jubila. 

— Da, Hermann, a fost o noapte foarte bună. lar bombardierele noastre i-au 
ars de vii pe britanici în orașele lor. Am primit asigurări de la spionii noștri că 
răbdarea populaţiei fata de Churchill se diminuează rapid. Cred că acum putem 
stabili data invaziei. Am vorbit cu Kesselring și mi-a confirmat că totul este gata 
pentru Seelowe. Am hotărât ca invazia să înceapă pe opt septembrie — peste trei zile. 
Nu ești de acord? 

Goring nu era omul care să-l contrazică pe Hitler. 

— Minunat, Mein Fiihrer. Luftwaffe a mea va fi gata să sprijine trupele de 
desant maritim. Mă voi ocupa personal. 

— Excelent, Hermann. Te invit să pranzesti cu mine la Buckingham Palace, la 
timpul cuvenit, iar eu am să mă bucur privindu-l pe diavolul de Churchill cum se 
leagănă la capătul funiei, nicht war? 

Goring a dat aprobator din cap, apoi a părăsit încăperea. 

Steaua sa urca vertiginos. 

Trebuia să-l viziteze pe nătărăul de Canaris si să-l presese să găsească baza 
reactoarelor britanice. Acum însă, nu mai trebuiau distruse, ci capturate. Tehnologia 
avansată îi putea ajuta mult pe naziști. 


XXX 


Sir Henry Morrissey mai avea de făcut o treabă înainte de a se întoarce în linia 
sa temporală. Nici măcar nu era sigur dacă se vor întoarce în propriul 1992. Era un 
joc calculat, şi era esenţial să încerce. 

A convocat-o pe capricioasa Patsy Jackson și acesta i-a confirmat că într- 
adevăr este gravidă si Todd este tatăl. Interogatoriul a fost necruţător - AVM voia sa 
afle adevărul de la nefericita fată. Când a fost satisfăcut de răspunsuri, a chemat doi 
polițiști militari ce păziseră uşa și au escortat-o pe Patsy, printr-o ușă laterală, la o 
mașină ce aștepta. 

Patsy era oarecum alarmată de comportamentul lui AVM, și a încercat să se 
împotrivească atunci când a fost îmbrâncită de polițiști în maşină. 

— Vă rog să nu ne faceţi probleme, domnișoară. Doar... o să vă faceţi singură 
rău — a avertizat-o una dintre escorte. 

Maşina a demarat și după o oră, a virat și a mers zece minute pe un drum cu 
pietriș, apoi a oprit în fata unui conac mare înconjurat de pădure şi câmpuri. Era 
complet izolat. 

La intrare îi aștepta o soră medicală. 

— Domnișoara Jackson, doamnă. Acum e a dvs — a raportat polițistul sec. 

Maşina a plecat lăsând-o pe Patsy care o privea pe soră intrebandu-se ce 
mama dracu se-ntâmplă. 

— Te rog, vino înăuntru, draga mea. Vom lămuri lucrurile. 

Acum, Patsy era realmente infricosata. 

— Dar cum rămâne cu prietenii mei de la Cardington? Peste două zile este 
planificată plecarea noastră acasă! De ce am fost adusă aici? 

Sora medicală era calmă, cu un aer reținut. 

— Te rog să nu te îngrijorezi, dragă. Aceasta este casa ta acum -— cel putin 
pentru un timp. Vino înăuntru si am să te conduc în camera ta. 

Patsy era în stare de soc şi a urmat-o cu docilitate în interior. 


După opt luni Patsy a născut un băiețel, căruia i s-a pus numele de Jim. 

Ea a murit la naştere, asa cum pateau multe femei în acele vremuri; dar fiul ei 
a fost sănătos şi după putin timp a fost adoptat de o familie de circari ambulanți. 

Lui Todd i s-a spus că ea a fugit. 

De fapt, el chiar a fost mulțumit să creadă această minciună fabricată. A 
preferat să creadă că poate aşa Patsy o ducea mai bine. 

Călătoria spre casă va fi plină de pericole și-i plăcea să creadă că fiul său 
nenăscut va fi astfel în siguranţă. 


52 


RAF Cardington 
7 septembrie 


Un ultim serviciu memorial a fost ținut pentru toți aviatorii din 1992 căzuţi în 
1940. A fost o ceremonie tristă şi deprimantă, dar Todd a fost motivat de faptul că 
poate le va acorda oamenilor săi oarecare liniște sufletească. S-au rugat pentru 
siguranța călătoriei, apoi au revenit la pregătirea celor două avioane rămase pentru 
un zbor scurt la Vash în ziua următoare. Cei trei răniți au fost declarați apți de zbor 
de către un ofițer medic local si au fost montate dispozitive speciale în C-130 pentru 
fixarea tărgilor. 

Pentru dimineaţa următoare, meteorologii prognozau furtuni puternice 
însoțite de descărcări electrice, ceea ce a încurajat puternic echipa. Până la urmă, 
prezicerea despre fereastra de întoarcere înapoi în 1992 s-ar putea să fie adevărată. 

AVM nu a mai apărut, iar Todd a păstrat distanţa. Oamenii au fost surprinşi 
de fuga lui Patsy când mai era atât de puţin până la plecarea tuturor, dar au înţeles 
că n-aveau ce face. A fost alegerea ei. Unii au considerat chiar că a avut o idee foarte 
bună. 


Pe 7 septembrie la ora 1700 cele două avioane erau complet încărcate. Aveau 
plinul de combustibil și erau mai pregătite ca niciodată. Toate resturile de 
echipament din 1992 au fost strânse — nimic din ce ar fi putut dovedi prezenţa lor nu 
putea fi lăsat în 1940. Totuşi, erau poate mii de localnici conștienți acum că s-a 
întâmplat ceva ciudat pe cerul Britaniei. Evident, guvernul va nega că a avut 
vreodată cunoștință despre așa ceva și va pune pe seama „experimentelor 
științifice” orice activitate neobișnuită. 

Variantele Recce Tornado si Canberra — sau ce a mai rămas din ele — au fost 
dezasamblate, ambalate si transferate intr-un mic hangar de langa Warton, 
Lancashire. VC10 era doar resturi si in plin proces de reciclare, iar toate celelalte 
avioane se aflau alaturi de pesti in Marea Nordului. Cu exceptia lui ADV prabusit in 
mlastina de langa Middle Fleckney, nu nai era nimic de gasit. 

Întreg personalul RAF din 1940 a jurat să păstreze secretul, iar forţele militare 
de pază ale perimetrului au fost detașate la noi posturi aflate pe tot cuprinsul 
Imperiului. În curând, pe măsură ce războiul se va intensifica, vor uita cu toții scurta 
perioadă petrecută la Middle Fleckney şi Cardington. 

Sir Peter Andrews a revenit la îndatoririle sale de parlamentar și a petrecut 
multi ani fericiți ocupat cu educaţia celor doi copii ai săi. 


La ora 1800, o mașină oficială a sosit la Cardington și Prim Ministrul s-a 
adresat pentru ultima oară celor din Force 1992. Purta iconica sa pălărie Homburg și 
fuma obisnuitul trabuc. 

— Am venit aici în mod special ca să vă mulțumesc pentru contribuția adusă 
la efortul de război. Din păcate, s-ar putea ca totul să fi fost în van. Atacul asupra 
aerodroamelor naziste din Franţa a fost un eșec total — nici un Me 262 ne se afla 
acolo. Regret sincer pierderea camarazilor voştri într-o asemenea misiune fatală — 
dar trebuia să încercăm. În afară de asta, Informaţiile noastre indică faptul că 
Germanii sunt pe punctul de a începe operaţiune de invadare a Angliei. Se poate 
întâmpla în orice clipă, așa că plecarea voastră este obligatorie și urgentă. Vă urez să 
vă ajute Dumnezeu să vă intoarceti mâine acasă si am încredere că veți găsi lumea 
asa cum ati lăsat-o. Vă urez călătorie uşoară și mult noroc tuturor! 

După această scurtă alocutiune, Prim Ministrul s-a urcat în mașină si a plecat. 

Force 1992, redusă acum la doar 45 oameni, a rămas tăcută în timp ce vehiculul 
dispărea prin uşile hangarului. 

Todd a spart tăcerea primul. 

— Cred că e timpul să facem ultimele verificări înaintea plecării, apoi luăm 
masa şi ne culcăm devreme. Mâine ne aşteaptă o zi lungă. Decolăm la ora 0900. 
Informarea finală la 0700, apoi micul dejun. Întrebări? 

Liniştea era asurzitoare. 

Va urma... 

Martin Redklif 


Paznicul Văii 


Povestire din seria AVENTURI IN PREISTORIE VOL.1 


Traducere din limba rusa: Constantinis 
Ilustrații Lawson Wood 


I 

Eram pe cale de a cumpara o ferma in apropiere de Edmonton, Alberta, 
deja dădusem un avans pentru ea, dar curând totul a eşuat. Imi plăcea 
singurătatea şi acest loc nu îmi părea suficient de izolat; şi, aşa, am început 
treptat să mă deplasez spre nord. În cele din urmă am ajuns într-un mic 
cătun, numit - între ei, de cei câțiva locuitori - Mosc Ox (Boul Moscat). 

Aici se cuibăriseră prospectorii de zăcăminte şi vânătorii la capcană. Au 
stabilit aşezarea lângă poalele unui pinten al Munţilor Stâncoşi şi la marginea 
vastului teritoriu de nord neexplorat. Aici se termină orice semne de civilizație 
şi aceasta doream eu de fapt. Localnicii, de asemenea, erau foarte interesaţi de 
mine. Ei povesteau despre călătorii de sute de mile cu câinii, despre foametea 
din câmpiile pustii, despre vânătorii cu capcana (trapperi), despre dispăruţi 
fără urmă, despre vânătorile imbelsugate de elani și boi moscati. 

Uneori, din vorbele lor răzbăteau aluzii despre tragedii neclare. 

— Să înhumezi? În solul îngheţat până la o adâncime de doi metri şi tare 
ca fierul? — se auzeau franturi de discuţii — Prostii! Am pus corpul pe ramurile 
unui pin, ca să-l feresc de colții fiarelor, şi n-am făcut o milă că am şi auzit 
încleştarea lupilor. 

Şi toate discuţiile se terminau cu pomenirea lui Long Jack, eroul 
pustiurilor nordice. Neostenit vorbeau trapperii despre drumurile lui, despre 
primejdiile cărora le făcuse față şi deseori făceau presupuneri despre ce a făcut 
la vremea respectivă. 

Într-o seară, întorcându-mă de la vânătoare de gâște sălbatice (acestea 
iernau în Valea Mississippi, iar acum se trăgeau spre nord), am observat în 
satul nostru o mişcare şi imediat văzui silueta înaltă a unui om rezemat de 
peretele de lemn a singurei taverne din "Mosc Ox". El sta în picioare şi fuma 
cu plăcerea călătorului care a fost mult timp lipsit de această satisfacţie. Şi, din 
povestirile celorlalți, am înţeles că în fața mea stătea Long Jack. 

La acea vreme, eu eram deja obişnuit cu obiceiurile locale; prin urmare, 
nu m-am băgat în vorbă, m-am aşezat pe o bancă din apropiere şi mi-am 
aprins pipa aşteptând. 

M-am simţit privit cu atenţie de Long Jack... În cele din urmă, şi-a scos 
luleaua din gură şi mi s-a adresat cu tonul unei persoane educate: 

— Dacă nu mă înşel, dumneavoastră ati fost la Cambridge? 

— Da, - am răspuns. Fiindcă veni vorba, am rămas la universitate doar pe 
parcursul unui an. 

— Cu şase luni mai mult decât mine - a spus el. 

N-am discutat mai mult. Am simțit instinctiv că noua mea cunoştinţă nu 
era vorbareata. Cu toate acestea, după ce a fumat timp de o jumătate de oră, 
Long Jack a început din nou discuția: 

— Vreti să cinati cu mine? şi apoi a tăcut, ca şi cum ar fi vrut să ştie 
numele meu. 

— Mazen - m-am recomandat. Vă mulțumesc; accept propunere cu 
plăcere. 

— Numele meu Lessels — a rostit aproape în soapta Jack. Dar vă rog, nu- 
mi spuneţi pe nume aici. Mai sus de cincizeci şi cinci de grade latitudine 
nordică eu sunt numai şi numai Long Jack. Mă bucur mult că v-am cunoscut, 
Mazen; mi-e plăcut să întâlnesc un om care a fost la Cambridge. 

În timpul cinei Lessels m-a întrebat de ce am ales să locuiesc în această 
regiune sălbatică. 

— Habar n-am - a fost răspunsul meu. Am venit aici în parte, de dragul 
vânătorii, în parte, dorind să găsesc un mod convenabil pentru a face bani. 

— Sunteţi gata să acceptaţi o sarcină dificilă? 

Am dat din cap afirmativ. El a zambit. 

— În această săptămână voi merge în cercetare - a continuat Lessels. 
Dacă doriți să faceţi bani, aş spune că sunt de acord să vă accept companion. 
Vânătoarea, probabil, va fi suficientă; dar în cazul în care nu se întâlnește 
vânat, veţi muri de foame. 

— Sunt gata să risc - am răspuns. 

— Bine. Ma voi duce să iau câțiva indieni şi mă voi îndrepta spre nord- 
vest, spre locul pe care bastinasii îl numesc „Fragant Valley“ (Valea Parfumata). 

Nu am fost niciodată în această vale, şi nici vreunul dintre albi, dar, după 
spusele unui bătrân indian, acolo pe pantele munților pot fi văzute bucăți de 
cuarț aurifer. Trebuie, de asemenea, să vă spun că, în conformitate cu bătrâna 
piele roşie, zeii îi ucid pe toți care se aventurează în Fragant Valley. Dar noi, 
care am fost la Cambridge, suntem sceptici. Poate vom găsi un nou Klondike, 
sau — vă spun deschis cea mai rea posibilitate — ne vom lăsa oasele acolo. 

— Nu ştiu de ce - am spus - dar locuri sălbatice mă atrag. Şi dacă sunteți 
de acord să luați un companion ca mine, o persoană fără experienţă, eu sunt 
gata să mă întâlnesc fata în fata cu orice primejdie. 

— lata, în esenţă, ce se întâmplă, a continuat Lessels, există zece şanse la 
una ca, ghicind unde mergem, indienii să ne părăsească. Nu-mi doresc să 
rămânem fără tovarăși. Nu am văzut niciun vânător cu capcana, dispărut timp 
îndelungat, care pierzându-şi companionii, si rătăcind luni întregi în 
singurătate teribilă, prin tăcerea desăvârşită a pustiului, să se întoarcă printre 
oameni cu creierul nezdruncinat. În plus, dacă va fi nevoie, doi oameni judecă 
mai bine decât unul singur. Oamenii cărora trebuie să le întoarcem banii 
avansați pentru această expediție, desigur, preferă să aibă ceva mai mult decât 
afirmaţiile unui singur cercetaş. Ştiţi, călătorii solitari prin deşerturi sunt 
capabili să-şi imagineze tot felul de plăsmuiri. Aveţi o armă bună, dle Mazen? 

— Da. 

— Cu toate acestea ar trebui sa luati una din ale mele. Le vom incarca cu 
gloante explozive. Sunt pusti nepotrivite pentru sport, dar nu putem renunta la 
ele. Daca cerbul scapa cu o rana minora, fara a-i deteriora oasele, putem muri 
de foame. Vom calatori cu incarcatura putina: faina pentru trei luni, tutun 
pentru patru, o pungă de sare, o mică cantitate de explozivi, câteva unelte, 
jachete de piele, un cort de piele — iată întregul bagaj. Dacă doriți, puteţi lua 
una sau două cărţi. Întotdeauna iau cu mine "Experienţa" lui Bacon; el spune 
atât de mult în câteva cuvinte! 

— Dar dvs credeţi că bătrânul indian, pe care l-aţi menţionat, a spus 
adevărul? 

— Această piele roşie a văzut rar oameni albi, dar în firea sa naturală, un 
indian nu poate minţi. Indienii ucid şi fură fără nicio mustrare de conştiinţă, 
dar niciodată nu vor minți. Minciuna este viciul civilizației noastre. Atenţie: 
bătrânul nu a spus că el însuşi a văzut "Fragrant Valley". El a repetat doar 
poveştile bunicului său. 

— Deci dvs credeţi o parte din cuvintele lui și nu credeţi cealaltă? Într- 
adevăr a spus că zeii ucid pe oricine intră în vale? 

— Sunt sigur că la baza acestei superstiții este ceva adevăr. Poate că 
vreun grup de indieni a fost ucis de fulger; acest lucru ar fi fost de ajuns 

pentru ca întregul trib să accepte un fel de "tabu", un loc teribil pentru el si, 
ulterior, să nu se apropie niciodată de acea vale periculoasă. Ce s-a întâmplat? 
încă mai sunteți de acord să mergeţi? 

— Bineînţeles, întreb doar din curiozitate. 

— Sunt foarte fericit - a spus Lessels sincer. Mi-ati plăcut de la prima 
vedere, Mazen. Cred că în curând vom deveni prieteni adevărați. 

Două zile mai târziu am pornit în călătoria noastră. Lessels s-a îngrijit de 
toate detaliile. 

Toţi locuitorii aşezării, cel putin treizeci de oameni, au ieşit sa ne 
însoțească. De îndată ce au dispărut din ochii noştri şi am încetat să auzim 
vocea lor, Lessels a tras adânc aer în piept cu multă plăcere. 

— Ei bine, acum pot respira în voie, a spus el vesel, întotdeauna am urât 
aşezările omeneşti. 


II 


O săptămână mai târziu m-am obişnuit cu inconvenientele pustietatii şi 
farmecul său m-a captivat. Distractiile sportive erau la fiecare pas pentru că 
cerbi se deplasau spre nord, iar peşti din râuri se grăbeau la momeala noastră 
cu lăcomie; surprinzător pentru un om obişnuit cu viclenia şi suspiciunea 
păstrăvului englezesc. 

Singurul neajuns ne-a fost provocat de norii de țânțari ridicați din acele 
locuri mlăştinoase. În curând pielea mi s-a tăbăcit de la nenumăratele 
intepaturi, şi am fost nevoit să dorm într-un nor dens de fum, scos de crengi 
verzi arse într-un foc mocnit. 

Călătorind spre nord-vest, umăr lângă umăr, după o lună ne-am ataşat 
unul de altul. 

Totul a mers bine; după o lună am ajuns la o creastă de munte înaltă. În 
timpul nopții, vântul şi-a schimbat direcţia şi acum simțeam un miros dulceag. 
Am vrut să-i spun lui Lessels despre asta, când, el mi-a făcut semn să mă uit 
la indieni. În ciuda feţei imobile, de nepătruns, a acestor oameni, după privirile 
schimbate între ei şi după modul în care priveau spre munte, mi-am dat seama 
că ceva îi îngrijorează. Când am întins tabăra pentru noapte, Lessels mi-a 
spus: 

— Duceti-va, Mazen, căutaţi să vanati un cerb. Eu nu vreau să pierd din 
ochi indienii. 

Nu era dificil să dobori un cerb. Se găseau la tot pasul, şi priveau la 
oameni mai degrabă cu curiozitate decât cu frică. Am întâlnit repede un grup. 

Animalele s-au oprit la o distanță de cincizeci de metri de mine si au fugit 
numai când am început să mă apropii de ele. 

În curând am ucis un cerb mic, l-am târât în tabăra noastră şi am cerut 
indienilor să-i taie carnea. 

— Nu avem de ce să ne temem că nu vor fi suficiente provizii, am spus. 
Există o mulţime de cerbi aici, şi toți merg într-o direcţie cu noi. 

Un parfum dulce şi plăcut a fost simţit în suflarea vântului. 

— Nu ştiu dacă nu cumva acest miros atrage cerbii, spuse Lessels. 
Apropo, Mazen, în seara asta vom face de strajă pe rând. Mi se pare că pieile 
roşii ale noastre plănuiesc să fugă, dar ei nu vor dispărea în timp ce noi îi 
privim. 

În jurul orei două dimineața, Lessels m-a trezit: era rândul meu să 
supraveghez. M-am aşezat aplecându-mă lângă un pin şi mă uitam la indienii 
care stăteau de cealaltă parte a focului de tabără. Nu cred că a durat mult şi, 
fără să-mi dau bine seama ce se întâmplă, am văzut o piele roşie ridicându-se 
şi aruncând în focul care mocnea un brat de crengi de salcie. A ieşit un fum 
gros, spre a potoli atacul nesfârşit al ţânţarilor. Imediat o rafală de vânt 
imprastie valurile groase, întunecate, de fum şi am văzut că indienii au plecat, 
şi rapid l-am trezit pe Lessels, spunându-i că indienii au putut să dispară în 
ultimul minut. Mi s-a părut că ei ar putea fi, încă, ajunși din urmă. 

— Nu, a răspuns el. Din moment ce indianul a dispărut din vedere, nu îl 
veți mai găsi. Ştiam că vor fugi. Voiam să-i păstrez pentru că ei simt primejdiile 
mai ceva decât câinii luaţi de la localnici. Dacă indienii ar fi rămas cu noi, 
probabil că mâine ar fi refuzat să meargă înainte, chiar dacă i-am fi ameninţat 
cu moartea. Ei nu se tem de moarte, dar frica superstitioasa are asupra lor o 
putere neobişnuită. În orice caz, datorită fugii lor, rezervele noastre vor dura 
mai mult. 

Dimineața ne-am continuat înaintarea. Pe măsură ce ne apropiam de 
munți, aroma ciudată devenea mai puternică. 

— Ce ar putea fi? l-am întrebat pe Lessels. 

— Nu ştiu. Poate că acum în vale înfloresc nişte tufişuri. 

Un lucru era clar: bătrânul indian nu se înşela povestind despre Valea 
Parfumată. Trăgeam nădejdea că şi restul informaţiilor sale au fost corecte. 

După o călătorie de o zi întreagă, am ocolit marginea muntelui şi am 
văzut în fata noastră o vale mare situată în mijlocul a doi pereţi stâncoşi. Era 
acoperită cu verdeață, iar în fiecare spărtură de stânci erau crescute tufişuri. 

— Valea Parfumata (Fragrant): denumire corectă! spuse Lessels. Dar 
astăzi nu o putem examina. Vom aştepta până mâine. 

Pe când stăteam, în acea seară, aproape de focul nostru, un sunet 
incredibil de puternic s-a produs în munți; era ceva de genul unui tunet de 
explozie şi, în acelaşi timp, acordurile unei trompete monstruos de mari. 

— Ce este asta? am strigat eu sărind în sus şi apucând arma. 

— Nu ştiu, răspunse Lessels. Poate că există un gheizer în mijlocul 
munților care erupe la un moment dat. Am văzut un astfel de fenomen in 
apropierea Lacului Athabasca, iar cei mai apropiați munți, mi se pare, sunt de 
origine vulcanică. În acest caz, frica indienilor, inspirată de Fragrant Valley, 
este destul de uşor de înţeles. 


III 


A doua zi am mers să inspectăm zona. 

— Ar trebui sa infiintam tabăra principală în mijlocul văii, zise Lessels, şi 
cand vom fi rezolvat aceasta problema, mă duc în recunoaştere. Formatiunea 
munţilor pare să promită mult, dar eu am văzut prea multe formațiuni 
"promițătoare" şi, prin urmare, nu pot să-mi pun prea multă speranţă. 

După ce merserăm cam doi kilometri, am văzut că valea îngustându-se 
făcea o poartă. Atunci eu am mers în fata şi, depăşind colțul stâncilor, am 
observat ceva extrem de surprinzător pentru mine. 

— Lessels, am strigat, este un drum aici! 

A fugit spre mine şi amândoi am privit cu mirare la pământ. Înaintea 
noastră se întindea o bandă largă de pământ gol, complet neted. 

— Dacă-i acțiunea unui ghețar, remarcă el, unde-i gheața? Probabil ca s- 
a topit foarte recent, altfel, pe sol ar fi crescut tufişuri, ca şi-n restul văii. Şi ce 
miros ciudat este deasupra drumului! Straniu loc! Şi totuşi acesta este un 
drum excelent pentru câini. 

Trecând mai departe, Lessels mi-a strigat: 

— Pe roci sunt nişte urme, trebuie să le examinez. Stai să pregătesc câinii. 

În acel moment, un elan gigantic apăru din desişul din fața noastră şi 
alergă de-a lungul văii. 

— N-am mai văzut niciodată un astfel de elan, am murmurat eu. Trebuie 
să-l omor, Lessels! Ce păcat că nu voi putea întâlni un astfel de exemplar în 
zonele civilizate. Acolo capul lui face o sumă bunicică. În orice caz, avem nevoie 
de carne astăzi şi voi impusca animalul, apoi îi voi măsura coarnele. 

M-am repezit după el. Din când în când încercam să-l ochesc, dar de 
îndată ce mă pregăteam să trag, câte un tufiş mă împiedica. Pe drum, aroma 
dulceagă devenea tot mai puternică şi mai puternică şi m-am întrebat ce fel de 
plantă îl emana; căci n-am văzut plante înflorite nicăieri. 


VP MAGAZIN 


Martin Redklif Paznicul Vaii 


Elanul s-a întors către colțul stâncos şi, pentru un moment, a dispărut 
din ochii mei. Am alergat după el şi, pe când ocoleam un colt de stâncă, am 
fost surprins să-l văd fugind înapoi spre mine. M-am lăsat pe un genunchi, ca 
să-l tintesc mai bine, şi am tras. Un glonte exploziv a lovit drept în pieptul 
animalului şi i-a provocat o rană teribilă. Elanul s-a legănat şi a căzut. 

M-am repezit la el. Dintr-o data, un val puternic de miros dulceag de 
mosc dulce m-a înconjurat. 

M-am uitat în sus, am privit şi am văzut. O creatură de o înălțime uriaşă, 
12-15 metri cred, fugea spre mine; avea ochi înfricoşători şi gheare uriaşe. A 
urlat, cumva ca o trambita oribila. 

Pentru o clipă m-am uitat la creatură groaznică, de coşmar; apoi, 
aruncând arma, am luat-o la goană de-a lungul văii, încercând să-mi salvez 
viata. Fiara se opri şi începu să rupă elanul în bucăți. 

Am alergat aşa cum n-am mai alergat niciodată până atunci; în cele din 
urmă, gâfâind, m-am oprit lângă Lessels. El examina rocile, dar sa întors spre 
mine şi a remarcat: 

— Indianul a spus adevărul, Mazen. Aici este cuarț de aur. N-am auzit 
niciodată de o asemenea vână. Comparativ cu acest loc, Klondike nu este 
NIMIC! 

— Salvati-va rapid... mormai-i eu. 

N-am avut timp să-i dau nici o explicaţie că apăru monstrul. Se mişca cu 
o viteză de vreo treizeci de kilometri pe oră şi câteva secunde mai târziu se afla 
în fata noastră. 

— Fugiti în peşteră, acolo, în peretele de piatră, iar eu voi încerca să-l 
împuşc, strigă Lessels. 

Arma lui a făcut clic. Animalul răcni tare şi continuă să fugă. Eu, 
dezarmat, m-am repezit în peşteră... Lessels după mine. 

Nu departe de intrarea îngustă spre grotă, prietenul meu a alunecat şi a 
scăpat arma, cu toate acestea, din nou, m-a ajuns din urmă. Deschizătura era 
de aproximativ un metru jumate în înălțime, şi am fugit până la capătul 
peşterii. Din fericire, era lungă de aproximativ şapte metri, poate mai mult. Un 
sunet ciudat de trambita infernală făcu grota să vibreze, iar degete uriaşe cu 
gheare ascuțite veneau dupa noi. 

— Cât de jalnic e că mi-am aruncat arma! Primul meu glonte a ricoşat de 
capul lui. Probabil pielea monstrului e tare ca fierul. De ce nu l-am împuşcat în 
gură!... Ah! Ce-i asta? 

Era un schelălăit, apoi s-a lăsat tăcerea. 

— Câinii, spuse Lessels. Săracii! I-am legat, şi n-au putut să se salveze. 

A aprins un chibrit, luminând interiorul peşterii. În colt erau nişte oase. 

— Un cerb s-a refugiat aici şi a murit de foame sau de sete, explică 
Lessels. Nu sunt surprins de asta. Trebuie să vedem dacă monstrul a plecat. 

— Nu plecaţi, nu plecaţi, Lessels, am strigat isteric. Rapid vă va prinde! 
Mi-e teamă, mi-e teamă... Vreau doar să stăm singuri aici ... 

— Voi fi foarte atent, bătrâne; eu v-am adus în aceste locuri sinistre şi tot 
eu trebuie să vă salvez. 

Lessels se tari liniştit înainte, apoi aruncă cu pietre din peşteră. In 
secunda următoare, o laba groaznică începu să zgreptane podeaua şi pereţii 
peşterii. 

— Fiara ne urmăreşte, spuse Lessels. E bine să ştim asta, judecând după 
mirosul său infernal. La noapte trebuie să încercăm să scăpăm. Cel mai rău 
dintre toate este că monstrul a călcat pe arma mea, iar a dumneavoastră e 
abandonată în vale. Rea situație! Cel mai bine este sa dormiti. Eu voi sta de 
pază. Noaptea, repet, vom încerca să fugim. 

M-am culcat si, în curând, am adormit. Mi se părea că situația m-a 
epuizat complet. Probabil au trecut mai multe ore până când Lessels m-a 
trezit. 

— Duceti-va să vedeţi, spuse el. Monstrul se joacă ca un pisoi. 

L-am urmat până la ieşirea din peşteră; o creatură uriaşă, dezgustătoare, 
se aplecă peste drum şi se târa înainte şi înapoi; se părea că această mişcare îi 
producea satisfacţie. Între timp, ochii lui ne priveau lacomi. 

— Este un animal viclean, a spus Lessels. Uitaţi-vă, acolo, cu fiecare 
mişcare, se apropie treptat de noi... Înapoi repede! în ochii monstrului vede că 
acum va sări. 

Am sărit rapid de la intrarea în peşteră, exact în clipa în care animalul s-a 
repezit spre noi. Cred că acest salt al lui a lăsat în urmă vreo douăzeci de 
metri. 

— Dacă aş avea doar o arma, a spus moale Lessels. Un singur glonţ nu 
poate să-l doboare, dar probabil douăzeci l-ar linişti. Ce creatură groaznică! E 
mare cât o jumătate de duzină de elefanți şi este crudă şi inteligentă ca o 
pisică. 

Până să se întunece, am urmărit mişcările fiarei şi am observat că ochii 
inteligenți, diabolici, ai monstrului nu s-au dezlipit de la peşteră. 

Dintr-o dată Lessels se cutremură. 

— Monstrul construieşte... Este un monstru gânditor... are acelaşi creier 
ca şi al nostru. 

Fiara de coşmar, într-adevăr, clădea piatră peste piatră în fața peşterii 
noastre. 

— Vrea să ne înconjoare cu un zid, şopti Lessels, iar eu am pierdut orice 
speranţă... Da, fiara vrea să ne împiedice să fugim, a adăugat companionul 
meu după o clipă... Uitaţi-vă: pune sus pietre care pot bascula. Daca va 
atingeti de ele, vor cădea cu zgomot si o vor avertiza. Este o creaţie diabolică. Ei 
bine, mai târziu vom încerca să scăpăm... 

Lessels a aşteptat până s-a întunecat, apoi a aruncat cu putere un 
bolovan în perete iar zgomotul căderii sale a răsunat în adâncimile văii. A 
aruncat şi alte fragmente de piatră, de asemenea, aşteptând efectul. Animalul 
uriaş, cu ochi care ardeau cu o lumină fosforescentă, începu să zgârie 
inversunat în peşteră. 

— N-avem cum să încercăm să fugim, Lessels, am spus eu. Vom muri 
aici. Pot aştepta moartea prin înfometare, dar nu pot suporta asta. 

— Trebuie să facem ceva. După o zi, două, vom fi foarte slabiti. Cine ştie, 
poate că dimineaţă va fi obosit de atâta pază. Ah, dacă am putea câştiga doar 
un sfert de oră! 

— Pentru ce? am întrebat. Acest animal aleargă ca un tren expres. 

— Mă gândesc să urc pe stânci, nu să alerg prin vale. Creatură uriaşă nu 
se va putea menține pe marginea stâncilor, în cazul în care va încerca să vină 
după noi. Şi aici trebuie să existe un loc pe unde să putem urca panta. Dacă 
am putea reuşi un avans de cincizeci de metri înaintea lui, am fi salvați... 
Culcati-va, acest lucru vă va întări nervii până dimineaţă. 


IV 


Când a venit dimineața, mirosul dulce m-a convins că duşmanul nostru 
încă ne păzea. Monstrul se afla la aproximativ cincizeci de metri de peşteră şi 
privea cu lăcomie în direcția noastră. Am simţit o foame şi amețeli severe; 
vederea stocurilor noastre în apropierea saniei răsturnate mi-a mărit agonia. 

Lessels s-a uitat la mine şi a spus: 

— Mazen, dacă animalul pleacă nu mult, doar putin, vă voi da ocazia de 
salvare. Voi alerga de-a lungul văii, şi când fiara va pleca în urmărirea mea, 
atunci plecaţi rapid. Dar, pentru numele lui Dumnezeu, nu alegeţi valea. 
Singura scăpare este să escaladati peretele. 

— În nici un caz, nu o voi permite, am răspuns furios. Lăsaţi-mă să mor 
aici, prefer să mor aici decât să vă gândiţi că voi permite sa vă sacrificați de 
dragul meu. Şi nu vreau să mai vorbim despre asta! 

— De ce? Eu sunt cauza tuturor relelor. 

— Nu vă învinuiți singur. Ştiam tot ce stiati şi dvs. Si cine se putea 
aştepta la aşa ceva? 


Şi am arătat spre creatură. Într-o secundă, s-a întâmplat ceva care ne-a 
»  oprit conversaţia. Din hatis a apărut un elan gigantic, iar monstrul i-a blocat 
drumul. 


Un moment mai târziu fiara a sărit, a apucat elanul cu membrele 
anterioare şi a urmat o scenă atât de teribilă şi dezgustatoare încât nu am 
putut s-o privesc. Monstrul se juca cu elanul ca o pisică cu un şoarece, îl lăsa 
să plece ca apoi să-l prindă din nou ... 

Când, în cele din urmă, animalul teribil a terminat cu victima, a plecat 
după o cotitură a văii, privind în direcţia peşterii noastre cu ochii săi uriaşi. 

— l-aţi văzut privirea? mă întrebă Lessels. Vrea să ne ademeneasca afară. 

Pentru o lungă perioadă de timp am aşteptat într-o totală imobilitate; în 
cele din urmă, Lessels a spus: 

? — Dormiti putin, asta vă va ajuta să indurati mai bine foamea şi mai 
târziu vom mai vedea. 

L-am ascultat şi am dormit aproximativ o oră... M-a trezit un râs 

3 puternic, triumfător. M-am grăbit. Lessels nu era în peşteră. Alergând la gura 

ei, l-am văzut în mijlocul văii. Se apleca peste sania noastră cu provizii dar 
monstrul se repezi spre el. 

— Înapoi, înapoi! am strigat. 

El mi-a făcut semn cu mâna... Doamne, nu pot uita acest gest plin de 
veselie... Apoi a ridicat ceva deasupra capului. Eu, ca un nebun, m-am repezit 
spre el; când, uriaşa fiară a sărit pe el, deschizând gura imensă. Lessels a 
aşteptat până în ultima secundă, în cele din urmă, a aruncat ceva în gura lui, 
dar monstrul l-a lovit rasturnandu-l. 

În clipa următoare s-a auzit o explozie asurzitoare, iar capul imens al 
animalului a zburat în fragmente. Apoi mi-am dat seama ce făcuse prietenul 
meu curajos. El a deschis un butoi cu material exploziv şi, fixând un fitil 
arzător, a aşteptat până în clipa în care nu mai putea să rateze. 

Am dus trupul sărmanului meu prieten în peşteră şi l-am vegheat mult 
timp pe tovarasul meu mort, care şi-a sacrificat viata pentru mine. Şi brusc m- 
a apucat groaza de acea vale teribilă. Am simţit că dacă aş rămâne în ea chiar 
şi pentru o singură clipă, îmi voi pierde minţile. Am făcut o grămadă de pietre 
pe trupul lui Lessels şi m-am întrebat ce să fac în continuare şi mi-am dat 
seama că dacă n-aş găsi o armă, aş muri de foame. 

M-am întors în locul în care am văzut monstrul pentru prima dată şi, din 
fericire, am găsit arma. Din sania noastră am luat o pungă de făină, o jachetă 
de piele, cartuşe şi am decis să plec. Dar foamea aproape mi-a biruit teama. 
Am mâncat şi m-am gândit să mă odihnesc înainte de a mă mişca. Şi brusc... 
Deodată, un zgomot tumultuos, asemănător cu sunetul a sute de ţevi frenetice, 
a sunat din nou. 

Monstrul o fi având tovarăşi? Am fugit, dar mânia lui Dumnezeu m-a 
urmărit. Am fugit fără întrerupere, doar uneori mi-am amestecat o mână de 
făină cu apă şi am înghițit în grabă această plamada. Abia a doua zi, după- 
amiaza, am ieşit din Valea Fragrant şi m-a aflat în aerul curat al deşertului. 
Abia aici am îndrăznit să mă opresc şi să mă odihnesc. 

Două luni am rătăcit până m-am întors la aşezarea Mosc Ox. Primii 
colonişti întâlniți m-au întrebat: 

— De ce ati incaruntit? Şi unde este Long Jack? 

Le-am povestit despre Valea Fragrant, despre vana mare de cuart 
aurifer, despre creatura teribila care mi-a ucis tovarasul drag. Toata lumea m-a 
ascultat amabil si, cu siguranta, cu convingere. 

Nimeni nu m-a contrazis, dar am auzit soaptele lor si mi-am dat seama ca 
toti credeau ca am luat-o razna din cauza ororilor pustiului. 

Nu, nu, ei se înşeală! Nu sunt nebun! Aceasta nu este o prostie! Intr- 
adevăr, undeva în jurul coordonatelor de 600 latitudine nordică şi 1250 

longitudine estică, există această Vale Parfumată cu cel mai mare depozit de 
cuarț aurifer din lume. Dar să-i ocrotească Cerul şi să-i salveze pe toţi cei care 
O găsesc. 

Oh, să nu credeţi că sunt nebun! 


SFÂRŞIT 


Nota: 
Povestirea face parte din antologia de proza fantastica: 
BEABIE [IPHBOAELI 


SaGrrraa naAeoHToAoruueckaa panracruka - Tom I 

EPISODUL III 


VIII 
Convorbire emotionanta intre Luizon, Capitanul 
Corcoran si Colonelul Barclay 


Colonelul Barclay, care in ziua aceea indeplinea functiunea de general, 
era unul dintre cei mai curajosi ostasi din armata Indiilor. Dobandise cu 
greutate toate gradele sale si era intotdeauna, fie in timp de pace, fie in timp 
de razboi, insarcinat cu misiunile cele mai grele. 

Fie in calitate de comandant al unui regiment de la granita, fie ca 
supraveghetor — cu titlul de rezident — al prinților tributari Companiei — el se 
bucura de increderea tuturor soldatilor, caci cunostea foarte bine toate 
dedesubturile politicii engleze in Indii. 

Dar nefiind unchiul, fratele, fiul sau nepotul niciunul director al 
Companiei, nu primea decât misiuni plictisitoare sau periculoase. Astfel, de 
data aceasta fusese însărcinat să atace pe Holkar. 

Dacă reusea, totdeauna un alt general venea în ultimul moment să preia 
comandamentul armatei şi să culeagă fructele victoriei lui Barclay; din care 
cauză, el era întotdeauna trist şi mânios contra favoritilor prea puternicei 
„Companii a Indiilor”; aceasta nu-l împiedica însă să-şi îndeplinească cu 
sfinţenie datoriile militare. 

Când John Robarts intră în cortul lui Barclay, acesta se întoarse spre el 
şi-l întrebă: 

— Ce e nou, Robarts? 

— Am făcut o captură interesantă, colonele, un Francez care este, cred, 
spionul lui Holkar. 

— Bine, adu-l aici. 

— Dar, adăugă locotenentul, nu e singur. 

— Bine, adu-i şi pe ceilalți şi pune două santinele la intrarea cortului. 

— Dar, colonele... 

— Fa cum iti spun si nu discuta. 

„La urma urmei, gândi Robarts, dacă nu vrea să mă asculte, sa se 
descurce cum o putea...” 

Şi făcând semn lui Corcoran: 

— Intră, zise el. 

Corcoran intră întovărăşit de Luizon, care la semnul lui, i se întinse la 
picioare. În felul acesta rămăsese ascunsă de masa care despartea pe 
Căpitan de Colonel. 

Acesta, cu spatele la el, se făcea că nu-l vede pe Corcoran. Din cauza 
aceasta nu o zări nici pe Luizon. 

Urmă un moment de tăcere. Corcoran, văzând că Barclay nu-i vorbeşte şi 
că nu-l pofteşte să ia loc, se prefăcu că citeşte cu atenţie. 

După câtva timp, colonelul îşi dădu seama că Bretonul nu poate fi uşor 
intimidat şi întorcându-se spre el îi zise: 

— Ce eşti dumneata? 

— Francez. 

— Cum te cheamă? 

— Corcoran. 

— Ce profesiune? 

— Marinar şi savant. 

— In ce fel savant? 

— Caut pentru Academia din Lyon manuscrisul legilor lui Manu. 

— Unde te duceai cand te-a gasit Robarts? 

— În căutarea unei fete pe care un bandit a răpit-o de la tatăl său. 

— O Indiana sau o Englezoaica? 

— Fiica lui Holkar, prinţul Maratilor. 

Colonelul privi bănuitor pe Corcoran. 

— De ce te interesezi de afacerile lui Holkar? 

— Sunt musafirul lui. 

— Bine, ai ceva scrisori de recomandatie? 

Corcoran îi întinse scrisoarea lui Sir William Barrowlinson. 

— Bine, zise Barclay după ce citise scrisoarea văd că sunteți un 
gentleman, puteți linişti pe Holkar, asupra soartei fiicei sale. Se găseşte în 
cantonamentul meu. Rao a condus-o aici. E un zălog prea preţios pentru 
noi; dar nu i s-a facut şi nu i se va face niciun rău. 

Onoarea armatei engleze răspunde de aceasta. De altfel, chiar Rao o 
respectă, căci vrea să se căsătorească cu ea; aceasta e răsplata ajutorului 
său.. 

— Spuneţi mai bine a trădării sale. 

— Cum credeți... Şi acum, domnule Corcoran, dacă vreţi s-o vedeți pe 
frumoasa Sita şi să spuneți tatălui său că e sănătoasă şi că se află în 

mâinile unor cavaleri, nu mă opun. O voi chema aci. 

— Nu îndrăzneam să v-o cer, colonele şi vă mulțumesc că mi-ati propus- 
o. 
Colonelul sună din clopoțel. John Robarts aparu imediat. Astepta cu 
nerăbdare şi curiozitate sfârşitul întrevederii. Fu foarte mirat văzându-l pe 
Corcoran aşezat lângă masă, în fata colonelului, şi pe Luizon între ei, 
ascunsă de covorul care acoperea masa. 

— Robarts, zise Barclay, du-te, caut-o pe prinţesa Sita şi condu-o aici cu 
tot respectul pe care-l datorează un gentleman englez unei femei care se 
trage din cea mai nobilă rasă. 

— Dar, colonele... răspunse Robarts care vroia să-l prevină pe Barclay de 
prezența tigroaicei. 

— N-ai plecat încă, domnule? zise Barclay cu un ton ironic. 

Robarts, silit să asculte, ieşi cu capul plecat. 

— Nu cunoaşteţi valea râului Nerbuddah? îl întrebă Barclay pe Căpitan, 
ca şi cum ar fi fost un turist care laudă frumuseţile locului. 

E un ţinut încântător. Se găsesc pe aici multe locuri mai frumoase chiar 
decât în Alpi sau în Pirinei... Puteţi să mă credeți, domnule, căci am trăit 
aici nouă ani, fără altă tovărăşie în afară de aceste stânci şi de spionii care 
mă vesteau de faptele lui Holkar. Nici nu vă puteţi închipui ce plicticos e sa 
primeşti, să analizezi, să clasezi şi să judeci rapoarte de politie. Dacă ati fi 
geolog ca mine... Sunteţi geolog? Nu? Cu atât mai rău... Geologia e 
pasiunea mea... Ah, daca ati fi fost geolog, ce excursii frumoase am fi făcut 
peste opt zile, căci nu-mi va trebui mai mult pentru a-l răsturna pe Holkar. 
Poate că aceasta vă uimeşte, din cauza prieteniei pe care o aveţi pentru el. 
Bine, să nu mai vorbim... 

Sper, domnule, că-mi veţi face cinstea să luaţi masa împreună cu mine. 

Corcoran se scuză că nu poate primi invitația. 

— Bine, vă temeti că mâncarea nu va fi bună... Văd... Dar linistiti-va, 
avem vinurile franceze cele mai scumpe, pateuri alsaciene, budinci 
englezeşti şi în general, cele mai bune lucruri pe care le poate dori un 
gentleman... Ei, primiți? 

— Colonele, răspunse Corcoran, regret că nu pot primi o invitaţie atât de 
prietenească dar sunt grăbit să-l liniştesc pe Holkar. 

— Domnule, nici să nu vă gândiţi a-l linişti pe Holkar. V-am prins, vă tin 
aici, îi veți scrie lui Holkar şi atât e de ajuns. Credeţi ca va voi lăsa să va 
duceti în tabara duşmană, după ce ati văzut-o pe a mea?... Va voi reda 
libertatea după ce vom fi cucerit Bagavapurul. 

— Dar daca nu-l veţi cuceri niciodată, colonele? întrebă Corcoran, 
indignat că fusese luat prizonier de război. 

— Dacă nu-l vom lua niciodată, nu vă veţi mai duce acolo niciodată; asta 
v-o spun eu, iar Academia din Lyon şi toate celelalte Academii vor trebui să 
renunţe a mai citi manuscrisul legilor lui Manu... 

— Colonele, zise Corcoran, nesocoteşti dreptul ginţilor. 

— Ce? întrebă Barclay. 

În acelaşi moment apăru Sita. Prezenţa ei întrerupse cearta, care devenise 
serioasă. 

— Ştiam, se adresă ea lui Corcoran, bucuroasă, că vei veni să mă cauţi 
până aici. 

Aceste cuvinte îl făcură fericit pe Căpitan. Ea se bizuia deci pe ajutorul 
lui. Aştepta salvarea de la el. 

Dar nu era acum momentul explicatiilor. 

De altfel, Corcoran se temea ca nu cumva să vină Robarts sau vreun alt 
ofițer, să zădărnicească planul pe care-l făcuse pentru a o scăpa pe Sita. 

— Colonele, se adresă el lui Barclay, nu vrei să-mi redai libertatea? 

— Nici nu mă gândesc. 

— Contra oricărei dreptati, vrei s-o tii aici pe prințesa răpită de la tatăl 
său de un netrebnic cu care vrei să se mărite? 

— Îmi iei un interogatoriu? întrebă Barclay, pregătindu-se să sune din 
clopoțel. 

— Bine, strigă Corcoran, soarta va decide. 

Şi mai înainte ca Barclay să poată chema pe cineva, Corcoran îndepărtă 
clopotelul şi trăgând revolverul de la brâu, îl ochi pe colonel. 

— Dacă strigi, te omor. 

Barclay îşi incrucisa braţele cu un aer de dispreț. 

— Am de a face cu un criminal? strigă el. 

— Nu, răspunse Corcoran, căci dacă vei chema pe cineva, voi fi omorât, şi 
atunci eu voi fi asasinat, iar dumneata asasinul. lată două situaţii foarte 
supărătoare. Să facem pace dacă vrei... 

— Pace? Dar eu nu stau de vorbă cu un om pe care l-am primit ca pe un 
„gentleman” - mai bine zis ca pe un prieten — şi care mă răsplăteşte cu 
amenințări. 

— Bine, colonele, să nu facem pace; de altfel nici nu am nevoie. 

Sus Luizon! La aceste cuvinte, tigroaica se sculă şi-şi îndreptă privirile 
spre Barclay, care se uita mirat la ea. 

Curând însă uimirea lui deveni teamă. 

— Luizon! îl vezi pe colonel?... Ei bine, dacă vrea să iasă din cort înainte 
ca eu şi Prinţesa să fim pe cai, sfâşie-l. 

Amenințarea lui Corcoran era foarte serioasă. Barclay îşi dădu seama de 
aceasta. 

Atunci se hotări să capituleze. 

— Dar în sfârşit, ce vrei? întrebă el. 

— Să mi se aducă aici, doi din cei mai buni cai ai dumitale. Ne vom urca 
pe ei, eu şi Prințesa. Cand voi trece de marginea taberei, voi fluiera. La 
acest semnal, tigroaica va porni dupa mine. Atunci veți putea pune toată 
cavaleria dumneavoastră, chiar şi pe locotenentul John Robarts, să mă 
urmărească. De acord? 

— De acord, răspunse Barclay. 

— Şi să nu cauţi sa mă înşeli, căci Luizon, care e foarte inteligentă, îşi va 
da seama şi te va sfâşia într-o clipă. 


VP MAGAZIN 


Alfred ASSOLLANT MINUNATELE AVENTURI ALE CĂPITANULUI CORCORAN 


— Domnule, zise Barclay indignat, poţi avea încredere în cuvântul unui 
„gentleman” englez. 

Şi într-adevăr, fără a părăsi cortul, îi porunci lui Robarts să înhame doi 
din cei mai buni cai. 

Privi pe Corcoran şi pe Sita încălecând, le răspunse în silă la salutul de 
adio şi aşteptă fluierul. 

Imediat însă dupa ce Luizon, care prin salturile ei îi înspăimânta pe toți, 
se duse după Căpitan, el strigă: 

„Zece mii de lire acelui care-mi va aduce pe acest om şi pe fata aceasta.” 

La aceste cuvinte toată tabăra se puse în mişcare. 

Toţi calaretii se grăbiră să încalece, până şi infanteriştii fugeau pe urmele 
Căpitanului cu o viteză de parc-ar fi avut aripi la picioare. 

Numai locotenentul John Robarts îşi permise, pe când încăleca, să facă 
această remarcă: 

„De ce oare, colonelul Barclay i-a lăsat să fugă, dacă ţinea atât de mult 
să-i aibă aici?” 

Colonelul auzindu-l, îl pedepsi pe locotenent cu o lună de închisoare. 

Aşa se întâmplă totdeauna. Când superiorul face vre-o greşeală, 
subordonatul trebuie să înghită. 

E destul de primejdios să fi mai deştept decât el. 


IX 
În galop, în galop. Hura!!! 


În timp ce jumătate din cavaleria engleză îl urmărea pe Căpitan şi pe 
frumoasa Sita, Corcoran, având alături pe fiica lui Holkar şi pe Luizon, 
galopa spre Bagavapur. 

Cei mai buni cai ai lui Barclay şi admirabilele picioare ale tigroaicei, 
traversau cu viteza unui tren expres, câmpii, dealuri şi văi. 

Sperau că vor scăpa de duşman, când o piedică neprevăzută şi aproape 
de netrecut li se puse în cale. 

Corcoran zărise 5-6 călăreți care veneau înspre el. 

Erau ofițeri englezi care se întorceau de la vânătoare, urmaţi de vreo 30 
de servitori indieni şi de mai multe carucioare pline cu tot felul de vanaturi. 

La vederea lor, Corcoran şi Sita se opriră. Luizon, imitându-i se lăsă cu 
seriozitate pe coadă. 

Dacă ar fi fost singur, Căpitanul n-ar fi şovăit o clipă; împreună cu 
Luizon, ar fi trecut, ca un fulger pe lângă această trupă; dar aşa, îi era 
teamă să expună viata sau libertatea Sitei. 

Poate că Bretonul se gândea acum că ar fi făcut mai bine să caute 
manuscrisul legilor lui Manu, decât să se pună în serviciul lui Holkar, a 
cărei cauză părea pierdută; repede însă, îndepărtă aceste gânduri nedemne 
de el. 

Sita îl privea însă cu îngrijorare. 

— Ei bine, ce ne facem acum? întrebă ea. 

— Eşti hotărâtă la orice? 

— Sunt, răspunse Sita. 

— Trebuie să trecem cu forța sau prin vicleşug. Voi încerca întâi 
vicleşugul, dar dacă Englezii îşi dau seama, trebuie să ucidem 3-4 sau să 
murim. Eşti gata? Nu ţi-e frică de nimic? 

— Căpitane, zise Sita, ridicând ochii spre cer. Nu ma tem decât de 
moartea tatălui meu, sau de a cădea în mâna lui Rao. 

— Bine, răspunse Bretonul, suntem salvaţi. Călăreşte la pas si fi gata în 
orice moment... Când voi zice Brahma şi Vişnu, s-o porneşti în galop. 
Luizon şi cu mine te vom urma. 

Cei trei fugari se aflau atunci în valea izvorului Hanuvery care se varsă în 
Nerbuddah. 

Dealurile văii, erau acoperite de păduri şi de palmieri printre care se 
ascundea cel mai bun vânat al Indiei, chiar şi tigrii. 

Aşadar, nu era uşor să părăseşti drumul obişnuit şi să te înfunzi în 
aceste desişuri, unde la fiecare moment te poți întâlni cu cele mai 
înfiorătoare carnivore sau cu şerpi veninoşi. 

Ofițerii englezi înaintau încet, nepăsători, ca nişte oameni cărora nu le e 
frică de nimic; mancasera bine, iar acum fumau linistiti trabucuri şi 
discutau despre ultimele evenimente politice. 

Nu-l observară pe Corcoran, care avea înfăţişarea unui funcționar al 
„Companiei Indiilor” dar fură impresionați de frumusețea Sitei. 

La vederea lui Luizon, ei fură mai întâi mirati, dar apoi — fiindcă erau 
englezi şi sportivi, — intelesera aceasta ciudatenie; unul din ei vru chiar sa 
cumpere tigroaica. 

— Veniti de la tabără, domnule? întrebă un Englez pe Corcoran. 

— Da. 

— Ce noutăți v-au mai sosit din Anglia? Curierul trebuie să fi venit pe la 
12, 

— Într-adevăr a sosit, răspunse Corcoran. 

— Ce se mai spune prin West-End? 

— Aproape nimic nou, aceleaşi fleacuri. Bună ziua, domnilor. 

Şi Căpitanul, Sita şi Luizon, vrură să se îndepărteze. Dar un gentleman îi 
strigă: 

— Domnule, iartă-mi te rog indiscretia, dar trebuie să vă spun că sunteți 
într-o tara străină şi că, luând acest drum, riscati foarte mult. 

— Vă mulțumesc pentru aceste informaţii, domnilor. 

— Iscoadele lui Holkar cutreieră aceste locuri şi vă pot răpi. 

— Nu zău? Ei bine voi fi cu băgare de seamă. 

Şi Corcoran vru să plece. 

Dar Englezul, care părea că nu voia să-i dea drumul, încerca să-l mai 
retină. 

— Sunteţi funcționar la Companie? 

— Nu, călătoresc pe cont propriu. 

Englezul se înclină în fata lui. 

„Fără îndoială, gândea el, că un om care vine din Europa, până în India, 
numai pentru plăcerea sa, trebuie să fie un prinţ, un lord, sau cel puţin un 
membru foarte influent în Camera Comunelor”. 

Vroia să mai spună ceva, dar Corcoran îl întrerupse. Căpitanul auzea în 
spatele lui zgomotul cailor celor ce-l urmăreau. 

— Scuzati-ma, sunt grăbit. 

— Îmi daţi voie cel puţin să vă ofer o ţigară. 

— Nu fumez în fața femeilor, răspunse Corcoran, care începuse să-şi 
piardă răbdarea. 

Discutia avusese loc in englezeşte, căci Bretonul cunoştea foarte bine 
aceste limba. 

Din nenorocire, din cauza enervarii de a fi impiedicat de acest flecar si 
fiind silit sa-si piarda cu el un timp atat de pretios, Capitanul isi uita rolul 
si pronunta ultimele cuvinte in frantuzeste. 

— Ei dracie! Dar d-ta esti Francez, nu Englez. Ce cauti pe acest drum, la 
aceasta ora? 

Momentul hotărâtor se apropia. Corcoran se uită la Sita, ca pentru ao 
instiinta să fie gata de fuga. 

Ea avea privirile atintite asupra unui Indian care intovarasea escorta si 
care conducea un carucior. 

Corcoran privi într-acolo, şi-şi dădu seama că Indianul si Sita schimbau 
mereu semne misterioase. 

Privind mai cu atenție, recunoscu pe Sugriva, brahmanul care fusese 
trimis la Holkar de Tantia Topee. 

Nu avea prea mult timp să se gândească, căci ofițerii englezi îl 
înconjurau. 

Atunci, cel care-i vorbise până atunci, zise: 

— Domnule, înainte ca motivul prezenței dvs. in tara lui Holkar să fie 
lămurit, sunteți prizonierul nostru. 

— Prizonier, glumiti se vede, domnilor. Faceti-mi loc, sau vă omor. 

În acelaşi timp scoase din buzunar un revolver şi, cât ai clipi din ochi, îl 
încărcă. 

Englezul, tot atât de repede ca şi el, se înarmă şi el cu un revolver. 

Amândoi se pregăteau să tragă, când un incident neprevăzut hotări 
victoria. 

La zgomotul sec al revolverelor, Luizon înţelese că se va da o luptă. Se 
năpusti asupra calului Englezului care ridicându-se în două picioare, 
răsturnă pe călăreț. 

Cu atât mai bine şi pentru ofițer şi pentru Corcoran. Căci dacă ar fi tras 
de la distanţa la care se găseau, cu siguranţă că fiecare ar fi nimerit în plin. 
Totuşi, Englezul trase, dar glontele, datorită săriturii lui Luizon, nimeri în 
casca unui alt ofițer care se năpustise asupra Căpitanului. 

— Brahma şi Vişnu, strigă deodată acesta. 

La acest semnal Sita dădu pinteni calului său, care porni ca o săgeată. 

Corcoran o urmă, îndepărtând cu mâna un Englez, care vroia să-l 
împiedice; iar Luizon, văzând că prietenii ei fug, se grăbi să pornească după 
ei. 

Zapaciti, ofițerii englezi mai avură timpul să tragă cinci-şase gloanțe; 
dintre care unul răni calul lui Corcoran. Cipaii, conducătorii cărucioarelor, 
nu erau înarmaţi. De aceea nu puteau interveni. 

Numai Sugriva care era ascultat de toți, făcu o manevră destul de 
curioasă, întârziind putin englezii ce se pregăteau să-i urmărească pe 
fugari. El se prefăcu că vrea să întoarcă caruciorul din capul coloanei şi-l 
răsturnă de-a curmezişul drumului. Imediat ceilalți indieni ca şi când ar fi 
ascultat de un ordin, părăsiră cărucioarele lor şi se îngrămădiră împreună 
cu caii în jurul lui Sugriva, silindu-i pe Englezi să se oprească în fața 
acestui zid viu. 

În acest moment, sosiră şi călăreţii plecaţi de la tabără. În capul lor se 
afla locotenentul John Robarts. 

— Aţi văzut pe Căpitan? strigă el. 

— Care Căpitan? 

— Blestematul acela de Corcoran. Barclay e foarte manios. A fost păcălit 
ca un copil — dar nu vrea să recunoască — şi a promis 10.000 de lire aceluia 
care-i va aduce pe cei doi fugari. 

— Cum? Era fata lui Holkar? Si noi nici n-am ştiut? Am crezut că eo 
tânără Englezoaică ce călătoreşte prin India cu logodnicul ei. 

— La drum strigă nerăbdător Robarts, o sută de guinee celui care va 
ajunge primul. 

La aceste cuvinte, toate mințile se inflacarara. Indienii fură siliți să-şi lase 
cărucioarele pe marginea drumului. lar ofițerii porniră în galop pe urmele 
fugarilor. 

Întunericul se lăsa repede ca la tropice, iar fugărirea era cu atât mai 
repede cu cât nu putea să dureze prea mult. 


X 
La asalt! La asalt! 


Nici Corcoran nu dormea însă. Galopa alături de Sita şi blestema 
curiozitatea Englezilor, care-l făcuse să piardă un timp atât de prețios. 

Spera că apropierea nopții, depărtarea de tabăra Englezilor şi vreun 
incident fericit — poate chiar Întâlnirea cu avangarda lui Holkar - îi vor da 
prilejul să ajungă la Bagavapur. Ceea ce-l supăra mai mult, era că trebuia 
să fugă. Ce ruşine că trebuia să fugă dinaintea Englezilor. 

„Săracul tata, dacă m-ar vedea! 

Săracul tata care, în viața lui nu a stat de vorbă cu un Englez fără să-l 
provoace la duel, la tranta, sau la orice altă ,distractie” care-i amuză pe 
aceşti „gentlemeni”... 

lar eu, în loc să-l iau de guler pe acel vorbaret şi să-l arunc cât colo, m- 
am silit să-i dau impresia că sunt şi eu un „maimuţoi” ca şi el. Ah! imi vine 
să mă dau cu capul de toți pereţii...” 

În timp ce el gândea astfel, observă că mersul calului său se încetineşte şi 
că galopul lui, cu toţi pintenii calaretului, devine un mers la pas. 

Se întoarse şi văzu că cizma îi era plină de sânge. Glontele de adineauri 
nimerise calul în şold. Această nenorocire nu-l descurajă însă pe Căpitan. 
Se grăbi totuşi să descalece. 

— Ce faci? îl întrebă Sita. E oare momentul să te opreşti acuma, când 
Englezii sunt pe urmele noastre? 

— Nu e nimic. Calul a fost rănit de salva acelor blestemati... 

Sita, dacă vrei să fugi, pleacă singură. Luizon te va întovărăşi şi te va 
apăra”... 

— Da, dar cine mă va apăra de Luizon?... 

Corcoran fu uimit de această întrebare. 

— Într-adevăr, zise el, Luizon n-a mâncat şi e târziu. Fără îndoială că nu 
mă tem de soarta d-tale, dar nu pot răspunde nimic în ceea ce priveşte 
calul. 

— Căpitane, exclamă Sita descălecând, rămân cu d-ta. Oricare ar fi 
soarta care vă aşteaptă, o voi împărtăşi... 

— Ah! răspunse Corcoran bucuros, în felul acesta se rezolvă toate 
greutățile. N-au decât să vină acum toți Englezii, şi Robarts, şi Barclay, şi 
coloneii, şi căpitanii, şi locotenentii, şi toți, toți”. 

Găsi în buzunarele şeilor două revolvere încărcate, el mai avea unul, iar 
în buzunare purta un număr însemnat de gloanțe. 

— Avem gloanţe pentru 30-40 focuri, şi pentru că nu am de gând să trag 
decât de aproape şi la sigur, cred că totul va merge strună... 

Vino cu mine, Sita. 

lar tu Luizon, mergi înainte, întocmai ca un cercetaş şi vezi dacă 
duşmanii nu s-au ascuns în junglă. 

Planul lui Corcoran era foarte simplu. 

Din punctul unde se afla, zări un mic templu indian, părăsit. Acolo 
credea el că se va putea adăposti. 

Într-o clipă fugarii ajunseră la templu, închiseră porțile în urma lor, 
baricadară intrarea cu grinzile pe care le găsiseră prin apropiere, şi făcură 
chiar câteva găuri în poartă, pe unde Căpitanul avea să tragă. 

Luizon privea cu mirare aceste pregătiri. Dădea chiar semne de 
nemulțumire. Şi înţelegem de ce. Îi plăcea să fie liberă, să fugă peste văi şi 
câmpii, să cutreiere pădurile nesfârşite ale înălțimilor; nu-i plăcea să fie 
închisă, şi mai ales nu înțelegea de ce trebuia să se închidă singură. 
Corcoran avu însă grijă să-i explice rostul faptelor sale. 

— Draga mea Luizon, îi spuse el, nu este acum momentul să fii 
capricioasă şi să te zbenguieşti prin câmpii, după cum ţi-e obiceiul... Dacă 
azi dimineaţă ţi-ai fi îndeplinit datoria, n-am fi acum închişi in acest 
templu, unde vom fi siliți să flămânzim. Ai făcut foarte rău, draga mea; 


VP MAGAZIN 


Alfred ASSOLLANT MINUNATELE AVENTURI ALE CĂPITANULUI CORCORAN 


trebuie să repari singură acest neajuns. 

Ascultă-mă aşadar cu atenţie; stai în dosul acestei ferestre, şi dacă un 
„gentleman” englez caută să sară, ei bine, atunci vei putea să-l sfasii... 

După ce dădu aceste porunci lui Luizon, care promise — aşa dupa cum 
puteai bănui din strălucirea ochilor ei, după modul în care învârtea acum 
coada si după felul cum întredeschidea buzele - să execute întocmai 
ordinele primite, Corcoran se adresă Sitei pentru a o încuraja. 

— O, n-ai nevoie să mă linistesti, Căpitane, îi zise ea întinzându-i mâna. 

De altfel nu mă tem pentru mine... ci pentru dvs. care vreți să vă 
sacrificați, şi pentru tatăl meu, care nu va supraviețui durerii de a mă vedea 
în mâinile Englezilor. 

Dar, adăugă ea cu ochii strălucitori de mândrie, fiți sigur că fiica lui 
Holkar nu va cădea în mâna acestor bandiți. Sau voi fi liberă împreună cu 
dvs., sau voi muri. 

Şi zicând acestea, scoase dintr-un buzunar o sticluta cu otravă. 

— lată mijlocul care mă va scăpa de sclavie şi mă va scuti de a mă 
căsători cu acel trădător de Rao. 

Deodată, Corcoran auzi un fel de şuierătură. 

S-ar fi zis că era sunetul unui şarpe cobra, această teribilă reptilă a 
Indiei. 

Se ridică, dar Sita-i făcu semn să se liniştească. 

Urmă tipatul unui colibri, apoi un foşnet de frunze vestejite. 

— Ce e asta? întrebă Corcoran. 

— Nu vă speriaţi, e un prieten. Cunosc acest semnal. 

Si într-adevăr, după câteva secunde, se auzi o voce intonând acele versuri 
din Ramayana, prin care regele Djanaka prezintă pe fiica sa, logodnicului 
său. 

...Am o fiică, frumoasă ca zeițele şi înzestrată cu toate virtuțile; se 
numeşte Sita, iar eu o voi da ca vrednică răsplată, celui mai tare. Foarte des 
regii au venit s-o ceară în căsătorie, şi fiecăruia i-am răspuns; mâna sa e 
destinată celui mai viteaz bărbat”... 

Sita recită atunci cuvintele, pe care Videhene le spusese logodnicului său 
Rama, atunci când fatarnicul Kekegi, eroul de neînvins, fusese lipsit de 
tronul său şi trimis în exil: 

„O tu ai cărui ochi seamănă cu nişte petale de lotus, pentru ce oare aerul 
nu răcoreşte obrazul tău care este tot atât de frumos ca şi cerul nopților 
plin de stele”. 

— Deschideţi! strigă atunci vocea din afară. Deschideţi, sunt eu, Sugriva. 

Corcoran scoase mâna prin fereastră, şi când Indianul, agatandu-se, de 
ieşiturile zidului, ajunse la mâna lui, Căpitanul, cu multă uşurinţă, îl săltă 
şi-l trase înăuntrul templului. 

Sugriva se plecă în fata Prințesei. 

— Ridică-te, zise Sita; unde sunt Englezii? 

— La 500 de paşi de aci. 

— Ne caută? 

— Da. 

— Au găsit urmele noastre? 

— Da. Unul din cei doi cai pe care calareati, a căzut mort. Au dedus 
atunci că trebuie să fiți pe aici, pe aproape. 

— Şi tu ce ai făcut? 

Indianul începu să râdă. 

— Am răsturnat de-a curmezişul drumului, căruciorul pe care-l 
conduceam. Ceilalţi au făcut la fel. Am câştigat astfel un sfert de ceas. 

Corcoran observa ca fata lui Sugriva era însângerată. 

— Cine te-a lovit astfel? il intreba el. 

— John Robarts. Cand a vazut ca am rasturnat caruciorul, m-a batut cu 
biciul. Dar il voi gasi, da, il voi gasi pe acest caine de Englez, inainte de a 
trece trei zile. 

— Sugriva, zise Sita, tatal meu iti va da rasplata pe care o meriti... 

— Oh, raspunse Indianul, nu m-as lasa nerazbunat, chiar daca Printul 
Holkar mi-ar da toate comorile sale... Dar stiu ca razbunarea e aproape. 

Si pentru ca vedea oarecare indoieli in privirile lui Corcoran, adauga: 

— Capitane fiindcă esti prietenul lui Holkar, esti cu noi; ei bine, in trei luni 
nu v-a mai fi picior de Englez în India. 

— Am auzit până acum multe profeţii, zise Căpitanul şi aceasta nu e mai 
sigură decât celelalte. 

— Aflaţi că toți cipaii au jurat să-i măcelărească pe Englezi, şi că 
masacrul a început acum 5 zile la Meerut, Zahore şi Benares. 

— Cine ţi-a spus? 

— Ştiu bine, căci sunt solul de încredere al lui Nana Sahib, regele 
Bithorului. 

— Nu ţi-e teamă că-i voi instiinta pe Englezi? 

— E prea târziu. 

— Dar, ce ai căutat pe aici? 

— Mă duc pretutindeni unde pot face vreun rău Englezilor. Nu aş vrea ca 
Robarts să moară de altă mână decât a mea. 

La aceste cuvinte se întrerupse brusc. 

— Aud zgomot de cai, care tropăie prin luminiş. Cavaleria engleză a sosit; 
paziti-va bine căci asaltul va fi greu. 

— N-ai teamă, răspunse Corcoran, nu lupt acum pentru prima oară... 

— Tu încarcă armele iar dumneata Sita, imploră mila lui Brahma pentru 
noi. 

Câteva minute mai târziu, cincizeci-şaizeci de călăreți înconjurară templul 
şi-şi pregatira în linişte pustile. 

Ceilalți se întoarseră la tabără. 

Robarts, care comanda acest detaşament, înaintă şi strigă cu voce tare: 

— Predă-te, Căpitane, sau vă omorâm. 

— Dar dacă mă predau, eu şi fiica lui Holkar vom fi eliberați? 

— La dracu! exclamă Englezul. Sunteţi în mâinile noastre şi nu primim 
condițiuni. Predati-va, şi veți scăpa cu viata. E tot ce pot să va fagaduiesc. 

— Bine, răspunse Căpitanul, faceţi cum vreţi. La rândul meu, voi face 
cum cred că e mai bine. Şi acum incepeti. 

La semnalul ofițerului, Englezii descălecară, îşi legară caii de pomi şi se 
pregăteau să forțeze, cu patul puştilor, poarta templului. 

La prima lovitură, ea se clătină din balamale. 

— Voi ati vrut-o! strigă Corcoran. Aşa să fie!... 

Şi în acelaşi timp trase un foc de revolver prin fereastra întredeschisă. Un 
Englez căzu lovit de moarte. 

Imediat Corcoran se ascunse după un zid. Şi bine făcu, căci de îndată ce 
englezii îl zăriseră, traseră spre fereastră cincisprezece-douăzeci de gloanţe. 
Niciunul nu-l atinse însă. 

— Copiii strigă el, va prapaditi munitiile degeaba; să vă arăt eu cum 
trebuie să trageţi! 

Şi dintr-o a doua descărcătură, răni pe unul dintre asediatori. 

Englezii răspunseră printr-o nouă salvă, care făcu tot atât de puţin rău 
Căpitanului ca şi cea dintâi. 

— Domnilor, strigă el, n-aţi izbutit decât să spargeti fereastra. Nu vreţi sa 
faceți o încercare mai serioasă? 

Asta era şi intenția Englezilor. 

În timp ce grosul trupei trăgea în poartă sau în fereastră, cinci-şase 
călăreți aduceau în triumf un trunchi de copac. 

„Ei drace, se cam întrec cu gluma!” se gândi Corcoran. 

Se întoarse spre Sugriva, şi-i spuse: 

— Poarta va fi forțată. Se dă asaltul... nimeni nu poate şti ce ni se va 
întâmpla. Du-o pe Sita într-un colt mai ferit. 

Prințesa, admirand curajul lui Corcoran, vroia să rămână lângă el, dar 
Indianul, fără voia ei, o luă şi o duse într-un colt. 

În acest timp, Luizon tăcea. Inteligentul animal ghicea toate dorinţele şi 
toate gândurile lui Corcoran. Ştia că i se dăduse în pază fereastra, şi nimic 
n-ar fi putut s-o abată de la această datorie. Aşa cum îi poruncise 
Căpitanul, tăcea, culcată pe burtă, cu labele întinse; părea că se gândeşte şi 
aşteaptă ceva. 

... Trunchiul de copac fu îndreptat contra porții. 

De la prima lovitură, ea amenința să se prăbuşească. La a doua, o 
scândură se desprinse, lăsând o spărtură ce îngăduia trecerea unui om. 

Corcoran, văzând că pericolul creşte, lăsă pe Luizon să păzească fereastra 
şi se îndreptă într-acolo. Era şi timpul, căci un Englez se pregătea să treacă 
prin spărtură. 

Din fericire, deschizătura era puţin cam strâmtă. Când Englezul îl văzu 
pe Căpitan apropiindu-se, vru să tragă, dar era atât de stanjenit de 
strâmtoarea deschizăturii, încât nu putu să ochească. 

Corcoran, liber şi stăpân pe mişcările lui îl tinti pe Englez şi-l omori. 

Apoi, pentru că nu avea muniții la el, trase cadavrul înăuntru şi-i luă 
cartuşiera şi puşca, ba chiar şi o sticlă de rachiu, de care avea mare nevoie. 
Apoi, împinse pe Englez spre poartă. Astupă deschizătura cu corpul lui, şi 

aşteaptă. 

Asediatorii se nelinişteau. 

Nu aşteptaseră să întâmpine o rezistenţă atât de mare; aveau doi morți şi 
un rănit, şi se temeau că vor suferi pierderi şi mai mari. 

— Dacă am da foc templului? exclamă unul dintre ofițeri. 

Din fericire, John Robarts, nici nu vroia să audă de aşa ceva. 

— Colonelul Barclay, spuse el, ne-a făgăduit 10.000 de lire, dacă o 
aducem vie pe fata lui Holkar. Nu avem nimic de câştigat dacă moare. 
Haideţi, băieţi, încă o încercare! Oare un Francez îşi poate bate joc de 
bătrâna Anglie? Daca nu puteți intra pe poartă, intrați pe fereastră! 

Porunca fu executată. 

În timp ce jumătate din trupă trăgea la poartă, cealaltă jumătate se repezi 
spre fereastră, care nu era prea înaltă. 

Trei sau patru soldați, formând o scară vie, ajutară unui sergent să se 
urce. 

Acesta puse mâna pe marginea ferestrei şi opintindu-se, se aşeză pe 
pervaz. 

La vederea acestei isprăvi, soldații strigară „Ura!”. 

Dar, nenorocitul de sergent nu avu timp să răspundă acestei exclamatii, 
căci Luizon, ridicându-se în două labe, îşi şi înfipsese dinţii în gâtul 
sergentului.  Sfărâmându-i capul, îl aruncă înapoi camarazilor 
înspăimântați. Asediatorii uitaseră de Luizon, dar acum vitejia tigroaicei îi 
descurajă. 

— La urma urmei, zise un ofițer, ce căutăm noi aici? Locul nostru e în 
tabără. Numai Barclay e de vină că a lăsat-o pe fiica lui Holkar să fugă. Să- 
şi repare singur greşeala... 

Suntem aici 50 de oameni, toți ocupați să necajim un om pe care nici nu-l 
cunoaştem, care nu ne-a făcut niciun rău şi care, desigur nu ne-ar face 
nimic, dacă l-am lăsa în pace. Pe cinstea mea, n-are niciun rost... 

— Barclay vrea s-o prindă pe Prinţesa Sita, şi îmi închipui că are 
dreptate. Nu voi pleca fără să-mi îndeplinesc misiunea. 

— Bine, răspunse celălalt, însă nimic nu ne zoreşte; mâine vom lua în 
captivitate pe fiica lui Holkar şi pe cavalerul ei, mult mai uşor decât azi. 
Curând se va întuneca... să-i păzim bine, cu mâna pe armă; dar acum, hai 
să mâncăm si să dormim. Corcoran nu are de-ale mâncării; în curând va fi 
nevoit să se predea. 

Socoteala era foarte bună, iar Corcoran, care auzise convorbirea de pe 
acum, era îngrijorat pentru viitor. Văzu că Englezii se depărtează putin de 
templu, fără a-l pierde totuşi din vedere. Observă că se postează sentinelele, 
la o mică distanță una de alta, şi că ceilalți se aşază să mănânce. Indienii 
care, sosiră acolo cu cărucioarele lor, aşezau masa şi împărțeau budincile, 
cutiile de conserve şi sticlele cu vin. 

Vederea acestora spori chinurile lui Corcoran şi făcu să-i chiorăie matele, 
căci nu mâncase decât de dimineaţă, iar peste zi fusese atât de ocupat, 
încât nici nu avusese timpul să se gândească la mâncare. Asta nu era însă 

prea mare lucru, fata de grija pe care o avea pentru Sita, crescută în luxul 
şi în bogăția unui palat, şi care era nevoită acum să flămânzească. 

Cea mai mare grijă însă, i-o inspira Luizon. Desigur, tigroaica era o 
prietenă credincioasă, dar foamea ei putea deveni la un moment dat mai 
puternică decât sentimentul fidelității. 

Cine ar fi putut s-o tina de rău pentru aşa ceva? 

Oare fiziologiştii nu spun că stomacul e stăpânul Universului? Putem 
reproşa oare unei tigroaice de abia venită în legătură cu civilizația, că nu-şi 
poate stăpâni poftele, atunci când, în fiecare zi, vedem Printi — educati cu grijă 
de profesori şi hrăniţi încă din cea mai fragedă copilărie cu înţelepciunea 
filozofilor — care nesocotesc totuşi cele mai elementare principii de morală sau 
de filosofie? 

Pe bună dreptate deci, Corcoran putea fi îngrijorat de viitor. 

Vedea cum privirile amenințătoare ale lui Luizon se îndreptau spre 
Sugriva, şi se temea de o nenorocire ireparabilă. Nu putea însă să aleagă 
prea mult, căci Luizon vroia cu orice pret să cineze. Se agita, făcea salturi 
ciudate, care nu puteau fi explicate altfel. Cu siguranţă că-i era tare foame. 

În sfârşit, Corcoran se hotărî. 

„Pe legea mea, gândi el, parcă tot ar fi mai bine să sfâşie un Englez, decât 
să nu mănânce deloc, sau să se năpustească asupra nenorocitului de 
Sugriva”. 

În timp ce se gândea astfel, îl strigă pe Indian. 

— Ti-e foame? 

— O, da, desigur. 

— Ai de mancare? 

— Nu. 

— Vrei sa cinezi? 

Sugriva il privi mirat, ca şi cum nu înțelegea ce vrea să-i spună. 

— Da, înţeleg zise Corcoran, mă întrebi unde e cina? Ei bine priveşte... 

Şi cu mana îi arătă pe Englezi, care aşezaţi pe paturi, începuseră să 
mănânce cu poftă. 

— Prietene, zise Corcoran, Luizon va ieşi de aici. Va omori prima 
santinelă, cealaltă va striga, şi toţi se vor repezi la arme. 

În acest timp, te vei strecura până acolo, vei lua mâncarea câtorva Englezi 
şi o vei aduce cât poţi mai repede aici. Mă înţelegi acum? 

Eu voi sta de pază cu armele în mână, pentru a proteja întoarcerea ta... 
Ei, ce zici? 

— Da, răspunse Brahmanul. 

La rândul său, Luizon primi instrucțiunile lui Corcoran, cu toate că i se 
arăta mai mult prin gesturi decât i se vorbea prin cuvinte. 

De altfel, tigroaica era atât de inteligentă, încât ghici numaidecât scopul 
acestei „plimbări”. Se strecură încet prin poarta întredeschisă, urmată de 
Sugriva. 

Englezii, neasteptandu-se la aşa ceva, şi bazându-se pe numărul lor, nu 
erau prea atenți şi beau cu poftă. 

Luna, care se ridicase, reflecta siluetele lor şi ale... sticlelor golite. 

Sentinela care păzea poarta templului, se găsea la vreo 10 metri de 
intrare. 

Din două salturi, Luizon fu asupra ei. O dezarmă printr-o lovitură de 
labă, şi-i sfărâmă capul cu dinții. 

La acest zgomot, la tipatul muribundului, Englezii luară armele şi 
începură să-i caute pe duşmani. 

Vederea tigroaicei făcu chiar pe cei mai viteji dintre ei, s-o ia la goană. 

În acest timp Sugriva, care, după obiceiul Indienilor era aproape gol, 
profitând de dezordine şi de întuneric, se strecură până la locul zaiafetului, 
puse mâna pe câteva pâini pe mai multe cutii de conserve şi pe 2-3 sticle de 
vin, revenind apoi la templu fără a fi văzut. 

Pentru a îndrepta atenția Englezilor în altă direcție, Corcoran trase pe 
fereastră două gloanţe, care nu nimeriră pe nimeni. 

I se răspunse prin 40 de focuri de puşcă, care însă se izbiră de zidurile 
templului. 

Sugriva revenise între timp, împreună cu prada sa. 

Plimbarea reuşise de minune; numai Luizon nu vroia să se înapoieze. În 
zadar fluiera Căpitanul; tigroaica nu vroia să-şi părăsească prada. 

Ceilalți Englezi descarcara puştile asupra ei, dar de la depărtare, căci 
nimeni nu îndrăznea să se apropie de un duşman atât de periculos. 

Corcoran era îngrijorat. 

Nu numai ca tinea foarte mult la Luizon, dar de ea depindea şi salvarea sa. 


XI 
Asediatii ies la „plimbare” 


Urma un moment de neliniste. 

La detunatura pustilor, Luizon scoase un racnet prelung si se lungi pe 
pământ. Era moartă, sau rănită? Sau poate ca se prefacea, pentru a-şi 
înşela duşmanii. Corcoran privea pe fereastră, dar nu putea distinge nimic. 

Nici Englezii nu păreau însă cu totul linistiti, Înconjurând din toate 
părțile templul, stând la distanţă de 5-6 paşi unul de altul, ei erau oricând 
gata să tragă din nou. 

Deodată un țipăt sfâşietor de durere. Cu tot întunericul, Luizon sărise în 
mijlocul cercului de călăreți, rasturna un Englez, îşi înfipse dinţii puternic 
în pulpa lui, şi-l aducea în grabă spre templu. 

Căpitanul se apropie atunci de deschizatura porții, o hotărî pe Luizon să- 
şi părăsească prada şi să intre în curte. Nimeni nu avea curajul să tragă, 
pentru ca nu cumva să rănească sau să omoare prizonierul tigroaicei; 
Englezul era liber, avea însă pulpa sfâşiată şi leşinase de durere. 

După ce Corcoran îi luă carabina, revolverul şi toate munitiile, strigă 
celorlalți Englezi, să vină să ridice pe rănit. 

— Eşti un câine! îi strigă Robarts, care totuşi se grăbi să trimită câţiva 
soldați cu o targa într-acolo. Eşti un câine şi nu lupti cavalereste. 

— Şi tu eşti un câine, răspunse Corcoran. Este oare cavalereşte să lupte 
cincizeci-şaizeci de oameni contra unuia singur? Şi de ce vrei să te 
războieşti cu mine, când eu nu cer decât să-mi dai pace? 

Tot vorbind, astupă deschizătura, şi ajutat de Sugriva, aduse în fața 
porții, tot ce putea sluji pentru a forma o baricadă. 

Se aşezară apoi la masă. Vinul era foarte bun, budinca excelentă şi 
conservele minunate. Mâncară cu poftă şi nu se gândiră să mai păstreze 
ceva şi pentru a doua zi; s-ar fi zis nişte oameni care nu mai au nimic de 
dorit. 

Şi într-adevăr aşa era. Ziua următoare trebuia să aducă salvarea sau 
moartea. Şi atunci, la ce să mai facă provizii? Bretonul îndemnă pe Sita şi 
pe Indian să mănânce cât puteau mai mult. „Dacă murim, glumi el, cel 
putin să fim satui”. 

— Să nu disperam, Căpitane, zise într-un târziu Sugriva... am făcut o 
descoperire minunată. 

— Care? 

— Căutând o scândură pentru a astupa poarta, simti-i deodată că 
pusesem piciorul pe un chepeng. 

— Ei, si ce-i cu asta? 

— Chepengul conduce cu siguranta la o galerie subterana, care are o 
ieşire. Dacă e aşa, suntem salvați. 

— Salvaţi?... Poate tu, dar nu si Sita. Nu vezi că e aşa de obosită încât 
nici nu se mai poate tine pe picioare...? 

— Sugriva, adauga Sita, spune-i tatalui meu ca fiica lui e pazita de cel 
mai curajos si mai cavaler dintre oameni. 

Si acum, Capitane, dormi putin, voi veghea eu... 

Indianul se inclina in fata lor si pleca. 

Corcoran rămas singur cu fata lui Holkar, se aşeză lângă ea şi-i spuse: 

— Dragă Sita îmi voi aminti totdeauna de fericirea pe care o am astă 
seară stând lângă tine... 

— Căpitane Corcoran, aş crede că totdeauna am trăit astfel şi că viața 
mea dinainte, atât de liniştită şi de imbelsugata, n-a fost decât un vis fata 
de ceea ce simt de ieri. 

— Şi ce simţi? o întrebă Bretonul, 

— Nu ştiu, răspunse naiva Prinţesă. Mi-era frică, credeam că vor să mă 
omoare. Am crezut chiar că mă voi omori eu însumi, pentru a scăpa de acel 
mizerabil de Rao. Dar am recăpătat speranța când, te-am văzut în tabăra 
engleză. Am fost sigură că voi fi salvată, când am văzut cu cât sânge rece şi 
curaj ai înfruntat toate primejdiile. 

Corcoran surâdea auzind-o cât de naiv vorbea. 

„Ce fată încântătoare, gândi el. E mult mai bine să-ți petreci noaptea într- 
un templu indian şi (în pofida prezenței englezilor şi a puştilor lor) să 
vorbeşti de Brahma, Siva şi Vişnu, decât să cauţi manuscrisul legilor lui 

Manu, cel mai înțelept dintre Indieni, şi omul cel mai respectat de Academia 
de Ştiinţe din Lyon... 

Nimic nu e mai frumos pe lume, decât să salvezi Printese şi să mori 
pentru ele.” 

În timp ce se gândea astfel, Morfeu îl cuprinse în braţele sale. 

Pericolul de a dormi nu era de altfel prea mare, căci şi Englezii erau foarte 
osteniti. 

Luizon veghea. 

Privirea ei pătrunzătoare distingea orice. Cu o asemenea pază, întunericul 
putea fi cât de mare: tigroaica îşi bătea joc de el. Auzul său fin îi mărea încă 
valoarea. 

Văzând că totul era liniştit, observând că şi Sita era foarte obosită, 
Corcoran, se întinse pe o rogojină şi adormi profund. 


XII 
Predati-mi pe Englez. — Ce vrei să faci cu el? 
— Să-l spânzur. — Bine, cu plăcere. 


În timp ce toată lumea dormea — cea din interiorul templului, ca si cea din 
afara lui, bineînțeles cu excepţia lui Luizon şi a santinelelor — Sugriva 
ajunse la portita şi vroia să iasă din galeria subterană, dar nu găsi broasca. 
Căutând un mijloc să deschidă acea portita, împinse fără să vrea o statuie 
care reprezenta pe Brahma fără mâini şi fără picioare, susținând întreg 
Universul. Statueta se învârti şi poarta se deschise. 

Numaidecât Indianul stinse lumânarea, închise portita cu bagare de 
seamă pentru a nu face niciun zgomot, şi se lăsă pe brânci, dispărând. Avea 
planul său. 

Înconjură cantonamentul englezilor care dormeau duşi bazându-se pe 
paza santinelelor. 

Deşi se târa ca un şarpe, fu totuşi zărit de unul dintre servitorii indieni. 
Acesta se pregătea să dea alarma, dar Sugriva îi făcu un semn misterios cu 
mâna dreaptă. Atunci servitorul tăcu. 

Sugriva urmărea două lucruri: în primul rând, pentru a-şi îndeplini 
misiunea, avea nevoie de un cal bun, iar în al doilea rând vroia să-l prindă 
pe Robarts, pentru a-i tăia capul. 

Din fericire, „gentlemanul” dormea liniştit în mijlocul unui grup de 
tovarăşi ale căror mâini şi picioare erau foarte sugestiv inlantuite. 

Sugriva putea face orice ar fi vrut cu duşmanul lui. 

Dacă l-ar fi omorât, toată trupa s-ar fi deşteptat, iar misiunea lui ar fi fost 
compromisă. 

Se resemnă deci, pentru moment, şi se hotări să aştepte o altă zi, care cu 
siguranţă nu putea fi depărtată pentru a se răzbuna. 

Apoi dezlegă un cal, îi puse căpăstrul şi pentru a împiedica zgomotul, îi 

înfăşură copitele în nişte fâşii de cârpă. 

Se îndepărtă încet de cantonament, ţinând calul de căpăstru. 

În acest timp, servitorul indian, care nu-l pierdea din vedere, se apropie 
de el şi-i spuse în şoaptă: 

— Când? 

— În curând. 

— Unde te duci? 

— La tabăra lui Holkar. 

— Vrei să te urmez? 

— Ar fi de prisos. Rămâi aici. Te voi instiinta cand voi avea nevoie de tine. 
Vestea cea mare va ajunge aici înainte de a trece o săptămână. 

— Lăudat fie numele lui Siva. 

Rostind aceste cuvinte, servitorul se întoarse la locul lui şi se culcă 
alături de camarazii săi. 

Sugriva încălecă şi plecă spre Bagavapur, mai întâi la pas, apoi la trap, şi 
în sfârşit, când se crezu destul de departe de tabăra englezilor, începu să 
galopeze. 

Nu i se întâmplă nimic şi nici nu întâlni pe cineva în drum. 

Toţi ştiau că soldaţii lui Holkar se vor război cu trupele engleze; de aceea, 
de frica prădăciunilor, a crimelor, a focului şi a celorlalte „evenimente” care 
arătau trecerea învingătorilor, toţi locuitorii oraşelor sau satelor care se 
găseau pe drumul dintre Bagavapur şi tabăra lui Barclay, îşi părăsiseră 
gospodăriile. 

Imediat ce ajunse la primul avanpost, Sugriva fu asaltat de întrebările 
curioşilor. 

— Înainte de toate, spuneti-mi unde e Holkar? 

Fu condus la Palat. 

Prințul, doborât de necazuri, era culcat pe un covor. Somnul însă nu se 
lipea de genele lui. 

De la răpirea fiicei sale, era chinuit de acelaşi gând, ba chiar, din 
disperare, voia să se omoare. Numai dorința răzbunării îl mai susținea. 

— Cine esti? îl întrebă el cu voce stinsă. Ai venit oare pana la mine, ca să- 
mi vesteşti o nouă nenorocire? 

— Stăpâne, zise Indianul, recunoaste-ma, sunt Sugriva, prietenul lui 
Tantia Topee şi al tău. 

— Ah, Tantia Topee... va sosi prea târziu... Şi de unde vii? 

— De la tabăra engleză. 

— I-ai văzut pe Englezi? strigă Holkar înviorat de dorul răzbunării. Unde 
sunt? Ce fac? Lor le datorez pierderea fiicei mele. Sărmana Sita! 

Două lacrimi se prelinseră pe obrajii bătrânului. 

— Stăpâne, urmă Sugriva, fiica ta a fost găsită. 

— Unde e? În mâinile colonelului Barclay, sau în ale mizerabilului de 
Rao? 

— Cel putin pentru moment e în siguranţă. Curajosul Francez, musafirul 
tău, a găsit-o şi a luat-o în paza sa. 

Şi în puţine cuvinte, Sugriva povesti Prințului, fuga lui Corcoran şi a 
Sitei. 

— Nu avem niciun moment de pierdut, zise el, terminând. Mâine 
dimineață Englezii pot primi întăriri, şi atunci va trebui să dăm o luptă al 
cărei succes e foarte nesigur. 

— Bine, zise Holkar, cheamă-l pe Ali. 

Ali, care cu sabia în mână veghea în pragul uşii, veni numaidecât. 

— Ali, porunci Prinţul, ordona să se sune alarma pentru cavalerie. Până 
într-o jumătate de ceas, toată lumea să fie gata de plecare. 

Cât ai clipi din ochi, ordinul fu executat; trompetele răsunau pe străzile 
oraşului. Calaretii se adunară. Servitorii se grăbeau să pregătească de 
plecare elefantul lui Holkar. 

— Ce mult îi plăcea ei să urce pe acest animal, murmură nenorocitul 
părinte... lar tu, Sugriva, ia un cal şi călăuzeşte-ne. 

— Stăpâne, pentru slujba pe care am să v-o fac, pot nădăjdui că-mi vei 
îndeplini o dorință? 

— Zece, o sută, o mie! iti dau chiar jumătate din tara mea, dacă-mi 
găseşti fiica, exclamă Holkar. 

— Nu stăpâne, nu vreau atât de mult. Ceea ce vreau eu, e mai putin 
însemnat: viața lui Robarts. 

— Vrei să-l scapi pe acest necurat? 

— Să-l scap? strigă Sugriva cu o voce mânioasă. Să fiu blestemat de 
Vişnu dacă m-am gândit să-l salvez pe acest netrebnic. 

— Atunci e foarte uşor, răspunse Holkar. Ţi-l dau, şi încă zece ca el. 

În timp ce se făceau ultimele pregătiri de plecare, Prinţul puse câteva 
întrebări lui Sugriva asupra puterii şi aşezării armatei engleze. 

— Stăpâne, zise Indianul, am văzut totul. Alaltăieri seară am ieşit din 
Bagavapur, pentru a mă duce la al 21-lea regiment de cipai, unde am multi 
prieteni şi spioni. 

Fiind îmbrăcat ca cerşetor, niciun Englez nu se apropie de mine. 

Am putut astfel să colind toată tabăra şi să recit rugăciunile mele către 
Vişnu. 

Atunci am putut să vorbesc cu mai multi cipai, dintre care unul sergent, 
toți părtaşi la mişcarea noastră. 

E o adevărată plăcere, stăpâne, să vezi cum urăsc pe aceşti blestemati de 
Englezi... Totul te îngrozeşte la ei. Blestemele lor, lăcomia lor, obiceiul lor de 
a mânca lucruri oprite, necredinta lor, jurămintele preoților, brutalitatea 
căpeteniilor, severitatea disciplinei... Vei crede oare, stăpâne, că Englezii bat 
cu biciul pe brahmani, ca şi când n-ar fi oameni de cea mai aleasă clasă 
socială?... 

În câteva ore am aflat despre toţi. Dădusem ordinele mele la toată lumea, 
şi mă pregăteam să plec când văd că soseşte Prinţesa Sita răpită de 
trădătorul Rao. 

Holkar gemu de durere. 

— Oh, zise el, când mă gândesc că-l prinsesem pe acest mizerabil, că-l 

puteam trage în ţeapă şi că n-am făcut-o... Hai, să plecăm! 
Încălecă şi o porni în galop, urmat de două regimente de cavalerie. 
Deoarece distanța care despartea templul, unde Corcoran era asediat, de 
Bagavapur, nu era decât de cinci-şase kilometri, Holkar ajunse acolo pe la 
apusul soarelui. 


Va urma... 


VP MAGAZIN 


SEAL TEAM BRAVU 


ANITI ARIA AT 
FORTELE SPECIALI 


ERIC MÉYER 


Eric Meyer FORŢELE SPECIALE 


Eric Meyer 


FORȚELE SPECIALE 


versiunea în limba română 


UNCRIS 


CAPITOLUL 1 


SEAL lieutenant! a arătat spre locul pe care-l alesese ca fiind perfect pentru acțiune. 

— Ne stabilim aici. Ne asigură câmp de tragere degajat asupra drumeagului, şi-l 
vom inhata când trece pe-aici. 

Celălalt militar a dat din cap si împreună au îndepărtat resturile pentru a lărgi grota 
ca să aibă mai mult spaţiu. Apoi s-au catarat înăuntru, iar în întunericul din interior erau 
invizibili de la mai mult de câţiva metri. Era o mică gaură în pământ, o fisură naturală 
tăiată în panta stâncoasă, suficient spațiu cât să-i ascundă pe amândoi. Unul dintre ei, 
lieutenantul era foarte preocupat. 

Celălalt, și el un SEAL din US Navy, era un ucigaș cu sânge rece, desi nu un criminal 
în serie obișnuit. Petty Officer Third Class? John-Wesley Ryder era o problemă gata oricând 
să se declanșeze. Era scăpat de sub control, un ucigas pentru care a lua o viata era un gest 
minor, altfel spus era o bombă neexplodată. $i bombele astea au prostul obicei să facă 
bum. Dar era un luptător incredibil, un magician al pumnalului, așa cum o demonstrase 
chiar foarte recent. Gândurile lui Lieutenant Nolan s-a întors la momentul sosirii lor în 


1 Lieutenant — grad militar în US Navy (cod NATO OF-2); echivalent căpitan. 
2 Petty Officer Third Class — grad militar în US Navy (cod NATO OR-4); echivalent caporal. 


VP MAGAZIN 


Eric Meyer FORŢELE SPECIALE 


Siria, acum mai putin de un ceas, și la lupta care aproape că i-a terminat înainte chiar ca 
să-și înceapă misiunea. 


#i# 


Au executat un salt HALO dintr-un C-17 Globemaster noaptea, în două grupe de 
câte doi. 

Master Chief! Will Bryce si Vince Merano au aterizat lângă Bandarak, un orășel de pe 
frontiera turco-siriană. Sarcina lor era să le asigure spatele lui Nolan şi Ryder dacă 
lucrurile mergeau prost, iar acestea deja o luaseră razna rău de tot. 

Nolan a aterizat pe colinele din nordul Siriei. După o clipă, un baraj de împușcături 
au izbucnit din întuneric, iar gloantele suierau peste tot în jurul său. Aterizase în mijlocul 
unei tabere a insurgenților. S-a aruncat la pământ si a ripostat, blestemând ghinionul care 
l-a adus taman aici. Arma sa, o carabină Barrett de lunetist era perfectă pentru doborârea 
de la mare depărtare a unei ținte, dar înceată și greu de manevrat în acţiuni de noapte de 
la mică distanță precum aceasta. A detectat prima ţintă, un bărbos turbat de ură, si a 
apăsat pe trăgaci. Omul a căzut la pământ, dar mai erau multi alţii, un cuib urlător de 
vipere. Se năpusteau asupra sa într-o alergare dezorganizată, zbierandu-si mesajul de 
moarte: Allahu Akbar! Alah e mare! 

A apăsat repetat pe trăgaci si oamenii au căzut aruncaţi pe spate de gloantele de 
calibru mare .50, dar erau prea multi si în câteva secunde magazia de cartușe s-a golit. 
Inamicii erau la doar câțiva metri depărtare, gloantele spulberând nisipul si suierandu-i 
pe lângă cască. Neavând timp să reîncarce, şi-a tras de la coapsă pistolul Sig Sauer P226 si 
a ochit. A tras în ostilul aflat în frunte și omul a căzut la pământ cu un glonte în burtă. Alţi 
cinci luptători inamici continuau să năvălească asupra lui... $i a mai doborât trei. Apoi... 
ultimii doi au fost peste el. 

Nolan a sărit în picioare pentru a-i înfrunta. A tras din nou, a ratat, a tras, și un altul 
a căzut la pământ, dar ultimul a tras și el, iar gloantele de 7,62 mm l-au lovit în vesta de 
luptă. Încă unul în casca de kevlar i-a făcut capul să se învârtă și a căzut în timp ce 
inamicul îi ochea fata... si a ratat. În cădere, gloantele i-au lovit pistolul și i l-au aruncat 
departe, în întuneric. Acum era singur și neînarmat. Insurgentul supraviețuitor s-a 
apropiat, s-a aplecat asupra lui şi i-a pus la gât țeava AK-ului. 


3 HALO - (high altitude / low opening) — salt cu parașuta de la mare înălțime, cădere liberă câteva mii de metri, 
deschiderea acesteia la foarte joasă altitudine. 
4 Master Chief Petty Officer — grad militar în US Navy (cod NATO OR-9); echivalent sergent major. 

El s-a încordat, gata să se rostogolească într-o parte în ultimul moment, când o 
formă întunecată a căzut din cerul nopţii, şi trupul lui John-Wesley l-a placat pe individ. 
Icni datorită șocului și durerii, dar și-a revenit repede şi s-a ridicat în picioare, cu arma în 
mână gata să tragă. Nolan încă își mai căuta pistolul, când o lamă imensă de pumnal 
apărută din neant, s-a înfipt în inima insurgentului. Acesta a căzut, iar de data aceasta nu 
s-a mai ridicat. John-Wesley s-a aplecat și şi-a recuperat pumnalul de luptă, stergandu-l de 
hainele mortului, apoi l-a ajutat pe Nolan să se ridice. 

— Eşti OK, Boss? 

Era calm, lipsit de emoție. Ca si cum tocmai dăduse mâna cu omul într-un salut... si 
nu i-a înfipt un pumnal în piept. 

Nolan și-a regăsit pistolul şi l-a încărcat. 

— Mda, sunt bine. Multam. 

— N-ai pen'ce. Suntem descoperiți? Adică, arabii ăştia aveau ceva de-a face cu 
obiectivul? 

Obiectivul avea un nume, Prințul Abdullah. Prințul saudit al Terorii. 

A negat dând din cap. 

— Cred că suntem în regulă. Suntem încă la câţiva klicks de punctul de ambuscadă, 
aşa că există vreo legătură cu banda aceasta izolată de luptători. Am avut doar ghinionul 
să cădem peste ei. Facem curățenie şi ne vedem de treaba noastră. 

Au îngropat în nisip, trupurile și armele învelite în niște pături jegoase, Doi 
măgăruși priponiti în preajmă si care aşteptau răbdători, au fost eliberați de Ryder si 
trimiși în voia lor. 

Satisfacuti că locul era curat, au plecat mai departe. 


HHH 


Nolan şi Ryder au rămas în aşteptare tot restul nopții. Zorii au venit, iar temperatura 
a început să crească. A urmat o zi lungă si fierbinte, până ce întunericul s-a lăsat peste 
coline. Temperatura a căzut la zero. 

— Ăsta întârzie, a murmurat Ryder la căderea serii. S-ar putea nici să nu mai vină. 

— Va veni. 

Timp de câteva secunde nu a mai spus nimic. Apoi: 

— M-aş putea duce până acolo ca să văd dacă este vreun semn că a luat-o pe alt 
drum. 

— Nu. Orice mișcare l-ar putea neliniști, dacă este prin preajmă. 

Pauză. 

— Mă gândeam doar. E al naibii de frig. Ne-am putea mișca niţel pe-aici, să mai 
punem sângele în mișcare. Nu va observa nimic. 

— Stăm pe loc. Zi mersi că nu plouă. 

— Sigur. 

Mintea lui Nolan rumega situaţia lui John-Wesley Ryder. Când era bun, ca atunci 
când l-a ucis pe insurgentul acela, era cel mai bun. De regulă, executa ordinele, ucigând 
oameni care erau inamicii Statelor Unite. Cu toate acestea, de două ori în ultimul timp, a 
ieşit din „scenariu” şi au murit nişte oameni. Nişte oameni răi, da, dar uciderea lor a 
distras atenţia de la misiunea principală, punând în pericol vieţile altor SEAL. Deja 
hotărâse că dacă se va mai întâmpla o dată, va fi ultima oară. Va fi eliminat. Înainte de 
plecare, l-a luat deoparte si i-a spus simplu şi clar: „Urmezi ordinele, sau eşti eliminat.” 


Nu era loc pentru greșeli. Operaţiunea era critică. Obiectivul, Prinţul Khalid bin- 
Abdullah, și-a direcționat bogăţia provenită din petrol într-o direcţie cu totul greșită. 
Afacerile sale erau tranzacţiile bancare, iar cel mai important client al său era ISIS, pentru 
care el asigura o sursă majoră de fonduri de la simpatizantii sauditi. În ultimul timp, şi-a 
extins operaţiunea la recrutarea de adolescenţi, tineri, băieți și fete, care să detoneze veste 
sinucigaşe în mijlocul mulțimilor de oameni. În schimb, ei vor ajunge în Paradis, iar 
familiile lăsate în urmă vor primi o recompensă substanţială. Erau o grămadă de fraieri, 
iar plaga morții sta să se răspândească asupra Europei şi în SUA. 

Frustrat de creșterea pierderilor din rândul ISIS, Abdullah a planificat o serie de 
atacuri spectaculoase pentru a pedepsi guvernele vestice. Obiectivele erau Washington 
D.C., Londra, Paris şi Berlin. În fiecare oraș, „martirii” vor exploda încărcăturile lor letale 
pe lângă ţinte strategice. Casa Albă şi Colina Capitoliului. În Londra, Downing Street și 
Sediul Parlamentului. În Paris, sediul Guvernului, Quai d'Orsay. În Berlin, Bundestagul. 

O lovitură devastatoare în inima civilizației occidentale, iar până în prezent nu 
aveau nici un indiciu despre sinucigasii-bomba. Informaţiile interceptate au dezvăluit 
existența conspirației mortale, dar fără să dezvăluie identitatea sinucigașilor. Erau blocați, 
până ce transferul banilor le putea da un fir de urmat. Prințul Abdullah era CEO al unei 
așa-zise fundaţii de binefacere, Centrul Islamic de Studii pentru Pace, prin intermediul căreia 


5 CEO - (chief executive officer) persoana cu cea mai înaltă funcţie într-o companie/institutie, responsabilă de deciziile 
manageriale. 

canaliza banii către sinucigașii-bombă. NSA a descoperit un cont într-o banca offshore, 
deschis pentru transferul banilor către familiile martirilor. Contul necesita autorizarea a 
doi deținători pentru efectuarea plăţilor, Abdullah si o persoană necunoscută, un mullah? 
anonim. Era vital ca ei să împiedice întâlnirea dintre Abdullah și mullah care ar fi 
declanșat transferul banilor. Deci... aşteptau. 


Ryder nu a dat nici un semn că ar lua-o razna, iar Nolan a început să creadă că tipul 
a băgat la cap avertismentul său. Supraveghea drumul abia vizibil aflat mai jos de poziţia 
lor, o potecă folosită de contrabandiști între Turcia şi nordul Siriei. Încă nimic și începea să 
fie îngrijorat. 

Erau corecte informaţiile? Abdullah şi-a schimbat traseul? 

Apoi s-a liniştit. 

Va veni. Trebuie să vină. Vom sta aici până ce va apare, apoi îl vom ucide. Astea sunt 
ordinele, deci vom aştepta, indiferent cât timp. 

Se înşela. Seara târziu, un apel din partea bossului, Vice Admiral Jacks din San Diego. 

— Nolan, avem informaţii noi despre tipul ăsta, Abdullah. Sunteţi în criză de timp. 

— Nu înţeleg, sir. 

— Am considerat că aveam timp să-l localizăm și să-l eliminăm înainte de a detona 
bombele acelea. Ne-am înșelat. Planul lor este să ne atace în 48 ore. Trebuie să-l neutralizati 
înainte de a trece frontiera și să se întâlnească cu partenerul său, acel mullah. Dacă se 
reunesc, vor trimite instrucțiuni pentru transferul de bani, şi sinucigasii cu bombe se vor 
pozitiona în locaţiile desemnate in maxim o oră. Peste două zile, patru guverne 
occidentale vor înceta practic să existe. 

— Patruzeci și opt de ore? Dacă termenul este atât de scurt, îl putem localiza cu o 
dronă şi să lansăm un atac aerian masiv. 

Jacks a oftat. 

Aș vrea eu, dar avem nevoie de confirmare că e mort, o identificare pozitivă făcută 
de oamenii nostri din teren. Vă apropiați, îl identificaţi şi-i treceţi un glonte de calibrul .50 
prin teasta. Trebuie doborât cu orice pret. Dacă cei doi se întâlnesc... 

A făcut o pauză, apoi a continuat. 


6 NSA - National Security Agency — agenţie guvernamentală a SUA responsabilă cu monitorizarea, colectarea, procesarea 
informaţiilor (spionaj extern și contraspionaj). 

7 Mullah — nume comun dat clericilor islamici locali. 

8 Vice Admiral — (trei stele) grad militar în US Navy (cod NATO OF-8). 

— Vom fi nevoiţi să bombardăm locaţia în care se află prin tactica covorului de 
bombe, ca ultimă sansa de a-l opri. lar locaţia va fi pe teritoriul de sub suveranitatea 
Turciei. Vom bombarda un aliat NATO, ceea ce va însemna război. 

— Shit! 

— Chiar asa, si va fi o nenorocire. Trebuie să-l opriţi, Nolan. Tine minte, 48 ore. 

— Îl vom elimina. 

— Vreau să văd că o faceți. Jacks out. 

Lui Ryder i-a explicat: 

— Nu contează ce se-ntâmplă, operaţiunea are prioritate mai mult decât oricând. Îl 
doborâm, chiar dacă va trebui să trecem prin foc. Patruzeci şi opt de ore şi lumea se va 
schimba pentru totdeauna... dacă îl lăsăm să treacă de noi. Ai priceput? 

— Priceput, boss. 

— OK. Se întunecă. E timpul să facem puţină mişcare. 

Au ieşit afară din grotă, si și-a întins membrele amortite cu câteva exerciții de 
încălzire. Apoi au reintrat şi s-au pus pe așteptare. 

Cu o oră înaintea zorilor continuau să aştepte. 

Era amarnic de frig și Nolan s-a uitat neliniștit la Ryder. 

— Vezi ceva? 

Acesta s-a uitat prin luneta Starlight montată la armă şi a răspuns fără a-şi lua ochiul 
din ea. 

= Nimic. 

Unde este? 

— La naiba, durează prea mult. Aproape că expiră termenul. 

Ryder a continuat să privească prin lunetă. 

— Cere şi ti se va da; caută si vei găsi. Ai credinţă în Dumnezeu, Boss. Omul nostru 
va veni. 

Nolan zâmbi, în timp ce Ryder relua supravegherea neobosită a zonei. Era minuţios; 
trebuia să-i recunoască acest merit. Impulsiv, dar conştiincios. Ceea ce însemna că aveau 
șanse să rămână în viata. Cu condiţia să-şi stăpânească cele mai violente impulsuri. Fără 
îndoială, John-Wesley era cel mai bun om ca să-i protejeze spatele. Fiul unui pastor al 
uneia dintre micile biserici din New Orleans, avea o gamă largă de aptitudini. Inclusiv o 
cunoaştere enciclopedică a Scripturilor, învăţate de la tatăl său. 

John-Wesley avea un fizic subtiratic si o înălțime medie. Spre deosebire de Nolan — 
peste 1,80 m și ochi albaştri — el avea o fata de nevăstuică, nebărbierit, cu obraji pamantii, 
scofalciti si ochi arzători de fanatic religios. Era interesat de voodoo, în ciuda educației 

sale legată de biblie. Poate că voodoo l-a făcut să fie atât de înfocat când trebuia să ucidă. 
Un „entuziasm” pe care Nolan îl suspecta a fi motivul principal pentru care s-a înrolat în 
SEAL. Bine, atât timp cât îi alege ca ţinte pe băieţii răi. 

Prima sa iubire era pumnalul, iar Ryder erau un virtuos al lamei. Într-o profesie în 
care abilitatea de a ucide pe tăcute era o calitate, îndemânarea lui Ryder era nepretuita. 
Un om liniștit, taciturn, cu o abilitate stranie de a se mișca neauzit în teren, era operatorul 
perfect din Forţele Speciale. Exceptând tendinţa sa de a ignora ordinele când i se punea 
pata. Până în prezent utilitatea sa i-a depăşit labilitatea, deşi, uneori a fost cât p-aci să fie 
invers. 

La următoarea abatere îi aplic ‘a treia cizma’, un sfârşit de carieră umilitor în cea mai de elită 
unitate din forțele armate ale SUA. O să şi-o facă cu mâna lui... 

Şi-au petrecut restul nopţii patruland prin zonă si făcând îmbunătăţiri la camuflajul 
locului unde se ascundeau. Înainte de ivirea zorilor s-au pitit din nou. Când primele raze 
ale soarelui au ajuns pe coline, Nolan și-a verificat din nou arma, lunga Barrett M82 Light 
50. O carabina semi-automată, anti-material, de folosit împotriva blindajelor uşoare si a 
altor tipuri de ţinte dure. Folosită de lunetisti si pentru eliminarea țintelor umane de la 
mare distanţă, când rareori mai era nevoie si de un al doilea foc. 

Toată dimineaţa fierbinte au asudat în grota lipsită de aer, vorbind uneori între ei 
prin murmure abia auzite. Cea mai mare parte a timpului, au supravegheat. Nu numai 
sosirea bandei Prințului Abdullah, dar și eventuale alte ameninţări. Teritoriul sălbatic de 
la frontiera dintre Siria şi Turcia era stăpânit efectiv de nelegiuitii ce bântuiau pe acolo, 
insurgenți, contrabandisti, fugari, dezertori din armată. Dacă cineva era în afara legii, mai 
devreme sau mai târziu ajungea și aici. 

La prânz s-a făcut şi mai cald. Era rândul lui Nolan la supraveghere şi Ryder l-a 
bătut pe umăr. 

= Ceva! 

Nolan şi-a îndepărtat ochiul de ocularul lunetei telescopice Leupold Mark 4. 

— Nu mișcă nimic. Poate că el nu va veni până mâine. 

Ceea ce înseamnă că vom fi aproape de termenul limită. Prea la limită. 

Ryder s-a încruntat. 

— Dacă mai durează mult, gaura asta începe sa puta. Boss, ar trebui să faci un dus. 

— Şi tu, John-Wesley, a răspuns Nolan chicotind. 

Ryder și-a luat pumnalul si a început să tragă de timp ascutindu-i lama care si asa 
era ca a unui brici. După un ceas, a preluat garda de la Nolan. Câteva clipe mai târziu, s-a 
încruntat la ceea ce vedea prin lunetă. 

— Ochiu’ mare, avem companie. 

Nolan s-a uitat si el prin lunetă, în depărtare. Un grup de patru oameni se apropia, 
trei călare pe măgari, şi o femeie pe jos în urma lor. Le-a privit atent fețele, dar Abdullah 
nu se afla printre ei. Fata femeii era ascunsă de un văl, totuși nu a avut nevoie de o a doua 
privire pentru a-şi confirma că nu este ținta. Prinţul avea peste 1,75 m, iar femeia asta abia 
dacă ajungea la 1,50. 

— Nueel. 

— Roger. Stai aşa, se opresc. 

Nolan a reluat supravegherea grupului. Se opriseră pe marginea drumeagului şi 
bărbaţii au descălecat. Unul s-a răstit cu un ordin către femeie. Aceasta s-a dat înapoi, dar 
el a lovit-o cu pumnul în abdomen, făcând-o să scoată un strigăt puternic de durere. În 
grabă, a luat de pe spatele unui măgar un pachet din care a scos o tigaie înnegrită și un fel 
de sobita metalică. Bărbaţii s-au așezat la umbră, iar ea a pus apa la fiert, sub soarele 
arzător. 

— Vor sta aici ceva timp. Face cafea, a murmurat Ryder. Dacă se-ntâmplă ca 
Abdullah să apară acum, s-ar putea îngrijora. 

Nolan ridică din umeri. 

— Nu avem ce face. Stăm şi așteptăm. Atât. 

Vremea trecea încet către după-amiază. Arabii, îmbrăcați în portul tradițional, beau 
cafea şi pălăvrăgeau, ca si cum ar fi avut tot timpul din lume. Cei doi SEAL nu aveau 
timp, iar Nolan blestema teribil. 

Pentru numele lui Dumnezeu, cărați-vă de aici! 

Femeia sedea deoparte când unul dintre ei i-a făcut semn să se apropie. S-a 
conformat, dar cu o reticenta evidentă si pe bună dreptate. Cand ea a ajuns la o lungime 
de brat, a insfacat-o cu un brat în jurul gâtului şi s-a folosit de greutatea sa mai mare si de 
putere ca să o trântească la pământ. A tipat iarăși, un urlet lung, pătrunzător, plin de 
teroare. Atunci ce trei s-au năpustit asupra ei, ca niște câini în călduri. 

Arabii i-au smuls veșmântul şi au început să-i scoată şi lenjeria, în strigăte de triumf. 
Dar i-au lăsat fata şi capul acoperite cu vălul. Deh, islamul... O femeie nu are voie să-şi 
arate în public fata şi părul. Nici o problema daca are tot trupul dezgolit in timp ce este 
violată. 

A încercat sa le reziste, luptându-se c u ei, dar o lovitură cumplită în cap a „liniştit- 
o”. li smulgeau entuziaști şi ce mai avea pe ea, în timp ce femeia era nemișcată sub 
strânsoarea mâinilor lor. 

Nolan l-a simţit pe Ryder mișcându-se și a pus o mână pe el ca să-l oprească. 

— Asta nu e treaba noastră, John-Wesley. Las-o baltă. 

Acesta i-a împins mâna deoparte. 

— Boss, uite-te ce fac! 

Avea ochii roşii de furie. 

— Nu putem sta doar şi să ne uităm. 

— Ryder, ascultă-mă. Suntem aici ca să facem o treabă, punct. Dacă te duci acolo să 
o ajuţi, Abdullah ar putea fi avertizat. Dacă îl ratăm, știi ce se va întâmpla. Haos şi teroare, 
așa cum lumea nu a mai văzut niciodată. 

Păru să se liniștească și Nolan s-a concentrat din nou asupra lunetei, privind în 
depărtare după orice fel de semn care să-i confirme sosirea țintei. O mișcare din spatele 
său l-a făcut să se întoarcă. Ryder dispăruse. L-a văzut coborând panta colinei cu mișcări 
abia vizibile. Oricum, arabii erau prea ocupați ca să bage de seamă. SEAL urma fiecare 
cută a solului, fiecare adâncitură. Chiar și în plină amiază, se mişca precum o arătare, de la 
un adăpost natural la altul. Neauzit, până ce a ajuns lângă arabi si lama pumnalului a 
fulgerat în razele soarelui, un pumnal de luptă, lung, o versiune pe steroizi a cumplitului 
KA-BAR al celor din US Marine. 

Unul dintre agresori se afla peste femeia acum pasivă, iar Ryder s-a năpustit ca un 
leopard flămând, turbat de furie. Lama a fulgerat, și omul a început să se rostogolească 
într-o parte. O tăietură roşie se întindea dintr-o parte în alta a gâtului său, iar sângele 
tasnea din rană. Impetuozitatea lui John-Wesley l-a dus la următorul arab și și-a folosit 
greutatea si viteza ca să-l pună la pământ. Lama s-a răsucit din nou, dar omul s-a smuls si 
tăişul abia dacă l-a crestat pe coaste. A urlat de durere, dar Ryder s-a mișcat din nou, 
placându-l pe al treilea. Acesta şi-a revenit repede și și-a scos pistolul din sân. Buzele i s- 
au întins într-un zâmbet rău în timp ce-l ochea pe diavolul infidel apărut în mijlocul lor. 
Nolan, care supraveghea scena de deasupra, a armat carabina Barrett ca să-l doboare cu 
un glonte. Dar ştia că e prea târziu, că omul va trage înainte ca el să apese pe trăgaci. Dar 
Ryder văzuse ameninţarea şi a reacționat fulgerător. Și-a tras brațul pe spate, a aruncat si 
lama sclipitoare a descris un singur arc înainte de a se înfige în pieptul arabului. 

Victima s-a uitat în jos la mâner, mânjit de sângele ce curgea din inima... care încă 
bătea. A încercat să-l scoată, nu a reușit, şi s-a prăbuşit. John-Wesley s-a apropiat de 
cadavru, a tras pumnalul și s-a întors spre omul pe care-l crestase. Acesta isi tinea o mana 
pe rană pentru a încetini sângerarea, dar în cealaltă avea un cuţit. Mai mare decât al lui 
Ryder, cu lama curbată. Rana nu părea să-l supere prea mult, iar braţele şi lama mai lungă 
îl avantajau în lupta de aproape. Încrezător în victorie, a luat poziţia de luptă cu cuțitul. 
Întors într-o parte, ghemuit şi încordat, gata să lovească. 

SEAL a înaintat, ţinând pumnalul în poziţie joasă. Ghinionul a fost că s-a împiedicat 
și a căzut peste trupul femeii. Arabul a lovit, rapid ca o cobra infuriata. I s-a părut că tot ce 
are de făcut este să împlânte cuțitul în trupul căzut, lipsit de apărare, al americanului. 
Lama a dat să se înfigă în jos, dar Ryder a fost mai rapid. A lovit cu bocancul în mâna 
celuilalt îndepărtând lovitura. În aceeași mișcare fluidă, și-a răsucit trupul într-un unghi 
imposibil şi s-a ridicat. KA-BAR a lovit între picioarele arabului și un urlet de durere a 
răsunat peste colină. Sângele a tasnit, omul încercând să-şi îndepărteze adversarul cu o 
mână. Cu cealaltă a încercat să acopere rana cumplită, mutilantă. 

Ryder i-a proptit bocancul în piept şi l-a împins. A căzut pe spate, în vaiete de 
durere. După câteva clipe, a răsuflat agonizat si a rămas nemișcat. John-Wesley o ajută pe 
femeie să se ridice în picioare, apoi a dus-o să se aşeze pe o lespede de piatră ca să-și 
revină din şoc. Înapoi la scena carnagiului a început să facă „curăţenie“. Trupurile le-a 
aruncat peste marginea râpei, iar măgărușilor le-a dat câte o lovitură peste crupă ca să-i 
facă să fugă spre Turcia. Cu talpa, a împrăștiat pietrisul si urmele de sânge au dispărut. 
Femeia aştepta în tăcere privindu-l, in timp ce dovezile cosmarului ei dispăreau treptat. 
Ca şi cum nu s-ar fi întâmplat. Când a sfârșit, Ryder i-a spus câteva cuvinte si a condus-o 
în susul pantei. 

Nolan a ieșit la vedere fără a încerca să-şi ascundă furia. 

— Ce dracu faci, Ryder? Ti-am spus să stai aici, iar tu fugi acolo şi stârneşti o luptă. 
Poţi la fel de bine să pui un anunţ pe internet „Aici e locația noastră — spuneți tuturor”. 

— N-am putut să o las. Ai văzut ce-i făceau ăia. 

— Ce dracu, Ryder, nu era treaba noastră. 

— Mda, aa... 

— Si-acu’ ce vrei sa faci cu ea? Noi incercam sa executam o misiune clandestina in 
mijlocul pustietatii. 

— Se poate ascunde cu noi, in grota. 

— Bati campii! 

Fata îi era palidă și incapatanata. 

— Uite-te la ea; nu poate pleca nicăieri în starea in care se află. 

Avea dreptate. Chador-ul era rupt si acoperit cu pete de sânge, iar chipul îi era inca 
împietrit de teroare. Totuşi... 

— Nu e vorba de ea, Ryder. E vorba de misiune. Miza e mult prea mare. Știi că n-ar 
fi trebuit să o faci. 

I-a întors doar o privire stăruitoare. Era atât de incapatinat, încât prin comparație, 
un măgar era de-a dreptul timid. 

— N-am putut să o las acolo, N-am putut. 

O ajută să intre în grotă. 

După câteva clipe, Nolan a oftat, cedând inevitabilului si a intrat după ei. Au tras 
camuflajul deasupra și au reînceput supravegherea drumeagului din vale. Nimic. Până în 
prezent nu considera că acțiunea lui Ryder a compromis misiunea, chiar dacă i-a afectat 
cariera. l-a terminat-o definitiv. Privi femeia. 

— Vorbesti ceva engleză? 

— Putin, spuse cu o pronunție ciudată. 

— Ştii ce facem noi aici? 

— Asta e Siria, deci ştiu că ati venit să ucideti pe cineva. E normal. 

Aici, în fiecare zi este ucis careva... cu sânge rece. Ce mai loc! 

— OK, ascultă. Poti sta aici, dar păstrezi liniștea absolută. Intelegi? 

— Da. 

— Cine erau cei trei? 

— M-au cumpărat și mă duceau în Turcia. Ca să mă vândă la un bordel. 

— Te-au cumpărat? 

— Da de cei care m-au luat prizonieră. Îşi spuneau ISIS. 

— Mda, ISIS. 

— Au ocupat oraşul meu și cea mai mare parte din împrejurimi. Femeile n-au ce să 
facă decât să se supună. Nu sunt oameni buni. 

Nu sunt buni, interesante cuvinte pentru a-i descrie pe măcelarii ăştia dementi, de o cruzime 
ieşită din comun. 

— Mă bucur că esti OK. Doar să stai în liniște, asta e regula. 

— Înţeleg. 

— Cum te numesti? 

A răspuns Ryder în locul ei. 

— E Rana, Boss. 

— Rana, OK. Ryder, despre treaba cealaltă, vom vorbi când ne vom întoarce. Te-am 
avertizat. 

Ryder a dat din cap fără să răspundă, dar expresia din ochii săi era elocventă. Ştia că 
e terminat. 


După-amiaza a trecut fără să apară prințul Abdullah. Nolan era conştient de 
prezența femeii, de apropierea ei în ascunzis, de mirosul pielii ei. Din când în când, ea își 
modifica poziţia, chador-ul fosnea si Nolan îi arunca o privire. Fără vălul de pe fata, se 

vedea că este drăguță, cu o fata de pustan, cu pielea curată, măslinie. Avea vreo douăzeci 
si cinci de ani, slabuta, asa că nu ocupa prea mult loc în grotă. 

Au venit chiar la lăsarea serii, un grup de 15 oameni pe jos. Nolan a presupus că în 
drum spre graniţă au ales această cale mai sigură pentru că atrage mai puţin atenţia, doar 
dacă nu cumva un lunetist SEAL aşteaptă să bage un glonte în el. Era imposibil să distingă 
ținta în grămada de oameni, chiar dacă s-a uitat prin lunetă până ce au început să-l usture 
ochii. Toţi semănau între ei, haine lungi, turbane, fete oachese, bărbi. Prințul Abdullah 
putea fi oricare dintre ei. Au ajuns la locul unde Ryder i-a ucis pe cei trei arabi și s-au 
oprit. 

Nolan și-a ţinut respiraţia. 

Ceva i-a alarmat. Poate vreun zgomot sau o urmă de sânge rămasă când Ryder a 
curățat locul. Au vorbit între ei câteva minute, cercetând din ochi terenul, apoi s-au 
separat în trei grupe de câte cinci oameni. Erau suspiciosi şi au început să caute prin zonă. 
Lumina s-a diminuat şi mai mult, iar unul dintre ei a scos o lanternă cu care lumină 
terenul. A strigat ceva către ai lui și s-a grăbit să cerceteze ceea ce dezvăluise lumina 
lanternei. Nolan a înțeles că sunt în budă. Urmele de tălpi lăsate în praf, ale Raniei, 
duceau direct către poziția lor. Ca și cum ar fi instalat un semn uriaş de circulaţie cu o 
săgeată îndreptată spre ei. Careva a strigat arătând cu mâna și toți au început să alerge in 
susul pantei. 

— Ryder, o luăm din loc! 

— Îi văd. Cristoase! 

— Isus nu ne va ajuta dacă nu ne cărăm de aici. 

O privi pe Rana a cărei fata era din nou o mască a terorii. 

— Va trebui să alergi. 

— Încearcă să ne ucidă? 

— Nu şi dacă ne mişcăm destul de repede. Ajut-o! 

Nolan a ieșit afară, Ryder a împins-o pe femeie ca să se ia după el, apoi a ieșit si el 
din grotă. Au alergat în direcția opusă celei de unde veneau arabii, dar înainte de a ieși 
din raza lor de vedere, un cor de urlete au răsunat pe pantele colinei. Un foc de carabină și 
un glonte a şuierat peste capetele lor. 

— Fugiti! 


A urmat o cursă în care plămânii nu reușeau să tragă oxigenul din aerul rarefiat din 
munți, plină de poticneli datorită bolovanilor care presărau panta. Se îndreptau spre 

piscul ce se înălța la 1.000 m deasupra lor; acolo ar fi găsit oarece acoperire. Până atunci 
erau complet descoperiţi, perfect vizibili pentru urmăritorii lor. Trebuiau să se pitească 
adesea de rafalele de foc automat trase în susul pantei. Un glonte l-a atins pe Nolan sus in 
brațul stâng, perforându-i mușchiul. A înfășurat un pansament în jurul lui, ignorând 
fierbinteala si durerea atroce în timp ce-l lega strâns. Cu durerea putea supraviețui, dar nu 
și cu o dâră de sânge care să-i conducă pe inamici la ei. Au reușit să urce cam 500 m şi 
lumina a dispărut de tot 

Au continuat să înainteze încă un ceas înainte de a fi siguri că le-au pierdut urma, şi 
s-au oprit. Erau extenuati, iar fata părea complet terminată. 

— O să ne odihnim puţin. Ryder, verifică spatele cu luneta de noapte. 

Apoi se adresă femeii. 

— Ascunde-te în spatele stâncilor astea, și nu scoate nici un sunet. 

— Tot mai vin după noi? 

— Nu ştiu. Poate. 

S-a lăsat să cadă pe o piatră, a refăcut strânsoarea bandajului și și-a permis câteva 
minute de odihnă. Au ratat ţinta. Marea întrebare era ce va face Abdullah în continuare? 
Se va înapoia în Siria, sau va continua să se deplaseze spre Turcia, la importanta întâlnire 
cu mullahul? Turcia trebuia să fie, pentru a iniţia transferul de bani care va declanșa atacul 
fără precedent asupra Occidentului. 

Arabii vor presupune că cei ce i-au aşteptat în ambuscadă — indiferent cine or fi fost 
— au fugit. Probabil vor crede că e vorba de PKK, luptătorii kurzi pentru libertate, sau un 
grup rebel sirian. Aceştia ar fi renunţat să continue acţiunea. Ultimul lucru la care s-ar fi 
gândit arabii ar fi fost că atacatorii mai erau încă pe urmele lor. Deci mai aveau o șansă să- 
și îndeplinească misiunea. 

Ryder i s-a alăturat, aruncând o privire fetei ce adormise. 

— E linişte peste tot. Nu mai suntem urmăriți. 

— Da. Ne odihnim putin si ne asigurăm că au plecat, apoi ne luăm dupa ei. 

— Crezi că mai avem șanse să ne executăm misiunea? 

— Avem. Aminteste-ti că Will Bryce si Vince Merano așteaptă la graniţă. Îi pun la 
curent cu situația si, cu oarece noroc, îl vor dobori când vor încerca să treacă. Doar dacă 
nu aleg o altă rută. 

Ofta plin de frustrare. 

— Ambuscada a fost cea mai bună variantă; tot restul depinde în întregime de 
noroc. lar acesta e pe sponci. 

Încercă, fără succes, să-şi reprime mânia. 


VP MAGAZIN 


Eric Meyer FORŢELE SPECIALE 


— Ryder, de data asta ai dat-o-n bară rău de tot. 

— Îmi pare rău, Boss, dar n-am... 

— Regretele nu contează. Ai încălcat un ordin direct. Acţiunile tale au dus la esuarea 
unei misiuni pentru care oamenii noștri au lucrat luni de zile. 

— Mda, bine, eu... 

I-a tăiat-o scurt. A luat hotărârea, deci nu mai era loc de întoarcere. Omul era un 
pericol pentru camaradul său SEAL şi a periclitat o operaţiune pentru ultima dată. 

— A-i terminat-o. Când ne întoarcem, consideră-te „liber”. 

— LT, nu! N-am avut de ales! SEAL e viata mea! 

— Ghinion. Aproape că ne-ai ucis pe toți și am pierdut şi ţinta. E pentru ultima oară, 
John-Wesley. 

Ryder nu a mai spus nimic, doar s-a uitat in gol, a aruncat o piatra si apoi s-a 
indepartat pe terenul stancos. Nolan a deschis radioul via satelit si a apelat. Raspunsul a 
venit imediat. 

— Sunt Bravo 2. 

— Will, sunt Bravo 1. Care-i situatia? 

— Nimic in actiune. Tu? 

— A trecut de noi. Aproape că l-am avut pe bastard, dar au mirosit ceva si au 
inceput sa traga. Abia am reusit sa ne retragem. Abdullah este inca viu. 

— Fir-ar dracu-al-dracului! Cristoase, cum de au reusit sa va vada? 

Asta e între mine si Ryder. 

— Întâmplarea. Will, s-ar putea să se deplaseze spre tine; un grup de circa 15 
oameni. Noi vom aştepta două ore ca să ne asigurăm că au plecat cu toţii şi apoi ne luăm 
după ei. Trebuie să considerăm în continuare că se duce acolo unde știm noi. 

— Şi dacă nu? 

— Vom vedea atunci ce și cum. Ochiu’ mare. 

— Și voi. Bryce terminat. 


Nolan se uita la Ryder și simțea că trebuie măcar să-i dea șansa unei explicații 
înainte de a-i ruina cariera. Ce se afla sub exteriorul impasibil și totuși înfricoşător al 
ucigașului din Louisiana? Era doar o singură cale să afle și cum în următoarele două 
ceasuri nu plecau nicăieri... a hotărât să afle de ce a reacționat asa. Ce motiv l-a determinat 
să-și rişte pretioasa sa carieră pentru o fată necunoscută? 

— John-Wesley. 

Vocea sa era doar un murmur abia auzit. 

— Mda. 

— Spune-mi de ce-ai făcut-o. 

— Adică, boss? 

— De ce te-ai dat la oamenii ăia, doar cu pumnalul în mână, ca să o salvezi pe fată? 
Ştiai ce se află în joc. 

— Poveste lungă. Eu... 

S-a oprit brusc, ca și cum n-ar fi vrut să continue. 

— Te cred — Nolan a decis că vrea să afle povestea. 

Omul era unic şi în calitatea sa de comandant al unităţii, trebuia să-i acorde şansa de 
a vorbi. Poate că-i va putea face un raport „curat” când se va transfera la următorul post, 
unul care să nu includă US Navy SEAL. 

— Ryder, ești cel mai bun om în lupta cu pumnalul din câți am văzut. Unde ai 
învăţat? Presupun că nu de la tatăl tău pastor. 

— Nu - recunoscu zâmbind. A fost altcineva. 

— Povesteste-mi. 

— Totul a pornit de la o fata. 

Oare de ce nu ma surprinde asta? 

— O fata. Si? 

— A fost doar... o chestie obișnuită. 

— Trebuie să le dăm timp arabilor să se îndepărteze înainte de a ne lua după ei, aşa 
că dă-i drumu'. 

Ryder păru oarecum hăituit, ca şi cum întrebarea lui Nolan a atins o zonă a 
memoriei pe care ar fi preferat să o lase îngropată. 

— Nu ştiu de unde să încep. 

— Începe cu începutul. 

Câteva minute lungi a rămas cu privirea pierdută în depărtări. În alt timp, în alt 
spaţiu. Într-un târziu a început să vorbească. 

— Eram în New Orleans. 

Se aflau în munții reci si intunecosi din nordul Siriei. Dar cuvintele sale i-au dus în 
New Orleans, un oraș al vechii culturi, al jazzului şi voodoo. Și, uneori, al crimei. 

— Acolo am ucis un om. 


Va ima... 

Ilustratii originale de Carl Lindeberg! 
EPISODUL I 
I 


VANATOARE DE URS ALB 


Un grohait aspru m-a trezit din somn. A fost oare numai sforaitul unui 
tovarăş ori tovarăşă de somn. În cortul de iarnă, închis peste tot, era un aer 
greu. 

Aici zăceau înghesuiți opt oameni şi cinci câini, nu mă întrebaţi cum. 
Inchipuiti-va, treisprezece făpturi culcate la întâmplare, aşa că în toate părțile 
dădeai de mâini, de picioare, de labe amestecate la un loc, de-ti venea să crezi 
că nici stăpânii lor nu le-ar mai putea descurca. În mijlocul cortului făcut din 
piei de ren mocneau rămăşiţele unui foc uriaş, răspândind un nor de fum 
usturător, căci deschizătura de sus care ţinea loc de coş era astupată. 
Stăteam cu capul maicii Snjera - ceea ce pe limba laponă însemnează şoarece 
— şi Doamne, tare mai mirosea a untură de peşte. 

Piciorul meu cel drept era pe pieptul bătrânului Zette, adică Săgeată, iar 
piciorul meu stâng slujea de pernă unui câine. Tata Pent, adică 
Binecuvântatul, îmi descheiase şuba, ca să-şi cuibărească odoru-i de cap pe 
burta mea, încât coada câinelui, ce-şi făcuse saltea din pieptul lui Pent, îmi 
gâdila prietenos nasul. Pe lângă aceste plăceri mai era şi o căldură nespusă 
din pricina imbracamintii mele din piei şi blană, precum şi a aerului straşnic 
parfumat de sudoarea şi de răsuflarea a treisprezece inşi. Mai puneţi la 
socoteală şi micutele vietati mici şi saltarete care mişună în blana câinilor şi 
fac trambulină şi din pielea oamenilor şi despre care eschimoşii au un cântec 
vesel, care începe cu vorbele „ghici ce mişcă, ghici ce pişcă”. Mai ţineţi seama 


' Povestirea a fost scrisă în 1883 şi publicată pentru prima dată în revista Vom 
Fels zum Meer . 

şi de orchestra de sforăieli, unele ca trombonul, altele ca piculina, de care 
rasuna cortul si nu va veti mira deloc ca mi-am intrerupt o clipa placerile 
somnului. 

Dar nu fusese cum crezusem, un horait ce ma desteptase. Nu, acum a doua 
oară am auzit acel grohait, acea mormaiala ragusita. Venea de afară, nu prea 
departe de cort. Apoi a răsunat o împuşcătură şi cineva a strigat: „Attia, 
tassne le tarfok”, adică „Tată, ursul!”. 

Într-o clipă cele cincizeci şi două de picioare, mâini şi labe au prins a se 
mişca. Ele, care păreau atât de încâlcite, într-o clipă s-au descurcat. Cei opt 
oameni strigau şi zbierau, cei cinci câini lătrau şi urlau. Focul l-au călcat şi 
stins de tot. Fiecare îşi căuta armele şi le-a inhatat pe ale altora. Nu a trecut 
un minut şi eram afară, alergând spre locul unde Neete, fiul bătrânului Pent, 
striga după ajutor. El şi cu Kakke Keira erau de strajă. A venit alergând 
înaintea noastră strigând din răsputeri: 

— Tarfok, tarfok, le mezam, adică, ursul, ursul mi-a luat un vițel de ren. 

— Unde-i? a strigat bătrânul. 

— Tuos, tuos, cvouto pluewai — colo, colo, in mlaştină. 

— Luati-va schiurile, a poruncit Tata Pent, pustile, cutitele şi sulitele. Luaţi 
si funii. Noi pornim dupa el. 


Bild 1. 


Schiurile erau rezemate de cort. Mi le-am prins la picioare cu curelele si am 
pornit patinand prin zapada spre mlastina din campia ce nu era departe de 
locuinta laponilor. Kakke Keira a ramas cu batrana si cu cele trei fete. Noi 
eram cinci, Pent, mos Tete, Neete, eu si un servitor, Anda. 

O fi fost unu dupa miezul nopții, dar vedeam bine, căci pe cer era o aureola 
boreală, aşa de măreaţă, aşa de minunată, cum nu mai văzusem până atunci. 
Nu era obişnuita ei lumină slabă care acum se lateste lin, acum scade, cu un 


VP MAGAZIN 


KARL MAY SAIWA TJALEM 


joc domol de culori, nici acel fenomen linistit si mare, pe care il admirasem 
adesea pe bolta cerului nordic, ci era o azvârlire neîntreruptă si naprasnica de 
manunchi de culori, ce ţâşneau să cotropeasca parcă nemărginirea. Un val- 
vârtej de mii şi mii de roti ce se fugăreau, din ce in ce mai mari, intetite goane, 
lupte, încăierări de tot felul de vâlvori de lumină de culori şi nuanțe. O 
privelişte care m-ar fi covârşit într-adevăr cu puterea ei dacă nu eram tocmai 
acum în dordora pătimaşă a vânătoarei. Urmele ursului se cunoşteau bine pe 
zăpada groasă. Peste puţin l-am zărit departe ca un punct negru, fugind pe 
fața albă a mlaştinii înghețate. Era, desigur, o jivină puternică dacă putea să 
alerge atât de repede, deşi tara cu sine în bot vitelul de ren. Dar nu ne prea 
înspăimântam. Ursul polar e mai putin temut decât lupul. Nu-i atât de fioros 
ca de pildă grizzly, ursul cenuşiu american. Se dă la om doar de prea 
flămând, numai că eschimosii sunt foarte buni alergători pe zăpadă. Acum 
zburam cu schiurile prin mlaştină ca un tren accelerat, dar lui Pent tot i se 
părea că nu-i destul de iute. 

— Mai repede, striga el, altfel ajunge finopul — dealul şi se ascunde în stânci. 
Acolo anevoie îl mai putem urmări. 

Ne-am avântat mai grăbiţi, dar parcă ursul auzise vorbele şefului şi a făcut 
deodată la stânga, Dobitocul prinsese de veste că-l urmărim şi tropăia acum 
drept spre colina de la poalele finopului, cu brazi negri acoperiți de zăpadă. 
Am încercat să-i tăiem drumul fugarului. Fără folos! N-am apucat să ajungem 
până la deal şi ursul ne-a pierit din ochi. 

— Aici e urma, a făcut moş Zette, duce pe locul cel mai rău. Lepadati 
schiurile, aici nu mai folosesc! 

Am luat în spate schiurile şi am suit dealul. Zăpada groasă de mai multe 
palme, urcuş anevoios. Ne dădeam silinta să ne facem numai o apa din 
pricina hainelor grele, dar înaintam tot încet. În sfârşit, am ajuns sus pe podiş 
şi am găsit urmele ursului, care ne întrecuse cu mult. Pe aici locul era cu 
hârtoape lungi şi înguste. Eram siliți să facem când la dreapta, când la 
stânga, când îndărăt printre crăpăturile de stânci ascuţite, pe jumătate 
acoperite de zăpadă. Ursul simtise o plăcere deosebită să ne prostească. Pe 
lângă asta, trebuia să fim mereu cu luare aminte, deoarece în orice clipă 
puteam da peste el după vreo stâncă. În sfârşit, am ajuns pe un dambulet, 
unde fiara făcuse un scurt popas. Aveam de-a face cu un şiret şi jumătate. Se 
hotărâse să se oprească în locul acesta înalt, fiindcă de aici putea vedea de 
departe apropierea noastră şi a fost aşa de prevăzător, încât făcuse în pripă, 
pentru orice împrejurări, o gustare. A stat cel mult zece minute, dar i-a fost 
destul să dea aproape gata vitelul. 

— Vuoike — vai! a strigat Tata Pent. Acest partne rahakaze — fiu al diavolului 
a lăsat numai pielea şi picioarele. Hatesn somon kalkap laponet... O să-l fac 
harcea-parcea... 

A clătinat amenintator sulița deasupra capului şi i-a luat din nou urma. 
Aceasta ducea pe un drum prăpăstios, spre creasta finopului. 

Zăpada groasă ne stânjenea grozav. Alunecam îndărăt aproape la fiecare 


VP MAGAZIN 


KARL MAY SAIWA TJALEM 


pas. A trecut multă vreme pana să ajungem sus in pădure. Noroc că brazii 
erau rari şi numai câteva stânci împrăştiate printre trunchiuri, astfel că 
urmele se vedeau bine. Am înaintat mereu tacuti unul după altul. Deodată 
am vrut să trecem într-un luminiş, dar Pent care mergea înainte s-a oprit în 
dosul unui copac. 

— De ce stai? a întrebat tare moş Zette. 

Eu eram în spatele lui Pent şi ca şi dânsul văzusem un om care venea 
repede printre copaci, la stânga noastră. Auzind însă glasul unchiaşului, el a 
fugit îndărăt în desişul pădurii. 

— Cine să fi fost oare? am întrebat eu şoptit. 

— Nu l-am cunoscut, domnule, a răspuns bătrânul. Ce poate căuta un om 
la vremea asta aici? 

— Ştiu că locuieşti singur în partea asta a locului. 

— Da. Să fie vreunul care pribegeşte şi îşi caută pe aici un loc potrivit? 

— Nu cred. Ne-ar fi dat bună ziua. S-a ascuns, n-are un gând bun. 

— Crezi cu tot dinadinsul, domnule? 

— Da! 

— Atunci să-l urmărim. 

A rostit aceste cuvinte grăbit şi îngrijorat. 

Deocamdată nu mi-am dat seama. De aceea l-am întrebat: 

— Crezi că e vreun ucigaş de reni? 

— Nu, o fi altceva, veljam — frate. Vreau să ştiu cine este. Trebuie să mă iau 
după el. În vremea asta urmăriţi ursul. 

— Nu merge singur! a zis fiul său Neete. 

— Ce ştii tu, pustiule! Porniti! Nu am nevoie de nimeni. 

A spus vorbele astea atât de poruncitor, încât l-am ascultat fără să crâcnim. 

Fireşte, nu era lucru neprimejdios să ai de-a face prin pădure pe o aşa 
zăpadă cu un străin care da atât de bănuit prin purtarea lui. Dar avea pe 
semne Pent vreun motiv să rămână singur, tocmai unde ar fi fost atâta nevoie 
de un tovarăş. 

L-am lăsat în voia lui şi am pornit pe urmele ursului. Silinta noastră avea 
să fie curând răsplătită. Urma lui ne-a dus repede la un loc acoperit numai cu 
sfărâmături de stânci şi bolovani. Aici se ascunsese fiara, căci făcând ocolul, 
n-am mai dat de alte urme. 

Până aici câinii stătuseră pe lângă noi, fiecare legat de stăpânul său. Acum, 
când am înconjurat locul, le-am dat drumul şi au năvălit printre pietre. Odată 
cu lătratul lor răsunător am deosebit un mormăit înăbuşit şi nemulțumit. 
Câtva timp zgomotul a încetat. Apoi s-a întețit de cealaltă parte. Câinele 
eschimoşilor apucă lupul de beregată, dar e foarte bagator de seamă cu ursul. 
Il scoate din bârlog fără să se bage în primejdie, aşa că nici de data asta fiara 
nu a rănit vreun câine. Am auzit însă o detunătură de puşcă şi numaidecât 
încă una. Câinii au început un lătrat de izbândă şi am ghicit că ursul a fost 
doborât. 

— Neete, l-ai dat gata? a strigat Anda, care stătea în dreapta mea. 

— Mije lepe vinzam - am biruit! a răspuns din cealaltă parte a luminisului 
cel întrebat. Vizodake te tarlok — am ucis ursul, veniți aici prieteni. 

Am alergat. Ursul zăcea la pământ. Flăcăiandrul Neete îl lăsase să i se 
apropie pana la doi paşi, îi vârâse apoi cele două ţevi ale pustii în gura 
căscată şi descărcase de două ori. 

— Ştia că mi-a mâncat vitelul, a zis el vesel, de aceea a venit drept la mine 
ca să-l omor eu. 

La laponi fiecare membru al familiei are vitele sale în turmă, cu semne 
deosebite. La naştere, tatăl dăruieşte copilului un ren, la botez altul, când i se 
vesteşte cel dintâi dinte, cel care îl descoperă îi dăruieşte al treilea ren. Şi 
slugilor pe lângă leafă le dăruiesc reni. De aceea, un bărbat care se însoară cu 
o slujnică încropesc repede o turmă şi sunt gospodari. La ei nu-i sărăcie decât 
doar dacă îşi pierd cumva turma din boală, ori de vreun ger fără de zăpadă, 
când renul nu poate scoate muschiul de sub gheaţă. 

— Zotn le enac — e un urs, nu ursoaica, a spus bătrânul. Jupuiti-i blana si 
tăiaţi-l în bucăţi, ca să-l putem duce mai lesne. Rupwaha myyt, katje mije 
vattepe — al vostru e trupul, labele le dam... 

Şi s-a oprit la mijlocul vorbei. Fiind eu de fata, a crezut de cuviinţă sa nu 
isprăvească. Am înţeles. Eschimosii, cei mai multi, sunt crestinati. Dar au 
inca multe erezii din vremea paganiei lor, la care tin cu indaratnicie, dar nu le 
place de fel sa afle strainii. Poate ca labele le jertfesc lui Thieres, unul dintre 
zeii lor vechi, al cărui idol e cioplit dintr-un bustean. Multi il tin într-o 
pădurice tăinuită, ca lucru sfânt. Au tăiat labele şi le-au legat deosebit. 

— Vedeţi ce slabuti ajung la vremea asta, a zis Neete, fiul lui Pent. Ursul 
acesta a stat în pământ şi l-a tulburat cineva din somnul de iarnă. Acum îşi 
căuta alt adăpost şi-l răzbise foamea, sarmanul. Venise aşa de tiptil, încât l- 
am auzit abia, pentru cea din urmă dată, când a mormăit. Ducă-i-se sufletul 
să se plimbe pe veci în codrul pustiu! 

Am luat cu noi bucăţile mari ale fiarei, care era lungă de vreo şase picioare 
şi am plecat îndărăt. Cand am ajuns la locul unde Tata Pent se despartise de 
noi ne-am oprit. 

— Nu s-a întors, am zis eu. Oare n-ar fi bine să vedem ce e cu el? 

— Nu se cuvine, a zis moş Zette. Dânsul e stăpânul şi a poruncit să nu 
meargă nimeni cu el. Trebuie ascultat. 

— Şi dacă i s-a întâmplat o nenorocire? 

— Nu cred. Cunoaste fiecare palmă de loc, fiecare copac din pădure şi fiece 
fiară ce trăieşte aici. Putem fi cu totul linistiti. Se va întoarce acasă. 

— Mă îndoiesc. Dânsul ca vânător ar fi venit să ucidem ursul. 

— Eram doar destui, ştia el. Putem merge linistiti înainte! 

Am ieşit din pădure, am coborât dealul stâncos şi ajungând iarăşi în câmpia 
mlăştinoasă, ne-am putut pune din nou schiurile, ca să înaintăm mai repede. 
Aurora boreală se stingea când am ajuns la cort. 

Osatura cortului era din prăjini înfipte roată în pământ şi aplecate în aşa fel 
ca să se împreuneze toate sus. Era acoperit cu două rânduri de piei de reni, 

Tata Pent fiind unul dintre cei mai bogati eschimosi de aici. Sus lasase o 
gaura sa iasa fumul. 

La vremea culcării însă o astupau, să nu vină frigul. 

Îmbrăcămintea asta din piele înconjura cortul şi se mai întindea în jur pe 
pământ, aşa că între cele două pături venea ca un fel de loc de păstrare unde 
țineau felurite provizii. Acum, iarna, cortul era acoperit cu un strat gros de 
zăpadă, ce nu lăsa frigul să pătrundă. În mijlocul locuinţei era cum am mai 
spus, vatra focului, deasupra căreia atârna o căldare de aramă legată cu un 
lanţ de una din prăjini. Jur împrejur. Aşternut de fân acoperit cu piei tăbăcite 
moi, servind drept culcuş si lavite de odihnă familiei şi... câinilor. Vasele 
bucătăriei stăteau atârnate de pereţii înclinați. Sus, aproape de deschizătura 
fumului, atârnau şunci şi stomacuri de ren, în care păstrau brânză ori lapte 
înghețat, sau sânge de ren, socotit leac pentru toate bolile. Când am ajuns ne- 
a întâmpinat cu bucurie Kakke Keira, gândind la şuncile de urs, mâncarea 
aleasă a laponilor. La strigătul lui au ieşit şi femeile. 


II 


O SALVARE MIRACULOASA 


— Cussne le attje — unde-i tata? a întrebat mama Snjera, dupa ce a aruncat 
O privire spre noi si l-a vazut lipsind. 

— N-a sosit inca? a întrebat cu mirare mos Zette. 

— Nu, etnatiam — nu, unchisorule. 

— Unde a rămas el? 

— În pădure. 

— În pădure? În wuarai — în zăpadă? Dacă se dă la el un urs, un lup, ori un 
duh rău! De ce a rămas el în pădure? 

— A văzut un om şi s-a luat după dânsul. Era un străin care se ascundea 
de noi. 

— Tye lepet takkan ierpmetipme — rău şi fără cap ati făcut. Poate străinul e 
un omorâtor de reni. O fi înarmat straşnic. De ce l-aţi lăsat singur pe tata? 

— Zotn le travam nau — dânsul a poruncit. 

— Atunci a trebuit să va supuneti! a făcut ea mai liniştită. Porunca lui 
trebuie ascultată. Ştie el ce face. 

Tata Pent era patriarh desăvârşit, domnind absolut. Toţi îl ascultau orbeşte. 
Când li s-a spus că el a voit să fie singur, femeile au început prin a se 
îndeletnici cu îngrijirea vânatului ce-l adusesem. Labele pieriseră fără să ştiu 
unde. Măruntaiele le-au aruncat în căldare, să le fiarbă şi să le mănânce pe 
dată., iar carnea au atârnat-o la frig. 

Oamenii şi câinii s-au aşezat iar prieteneşte la foc. Le pierise somnul. Când 
iată că am auzit la intrarea cortului o râcâială şi pielea care ţinea loc de uşă s- 
a ridicat în sus. 

— Repede! Vulpe! a strigat mama Snjera speriata. 

Aşa-l chema pe câinele cel mai drag bătrânului şi care mersese cu el in 
padure. A intrat pe sub pielea usii tarandu-se si a stat locului cu coada intre 
vine, urland plangator. 

— Repe, cusne le attjaP Repe, unde-i tata? a întrebat mosul sărind repede de 
pe aşternut. 

Câinele a priceput că l-au înțeles. A sărit scheunând la această întrebare şi 
a plecat spre uşă. 

— Cere ajutor, am zis eu luându-mi puşca. Stăpânului său i s-a întâmplat o 
nenorocire. Să plecăm după câine. 

— Ori s-o fi grăbit să vină acasă, a făcut Kake Ke, argatul pe care îl 
înlocuise alt argat la strajă. 

— Nu. Se poartă ca un câine care cere ajutor. 

Am ieşit înaintea uşii şi l-am strigat din răsputeri pe bătrân. Era o noapte 
luminoasă de nord. Din pricina gerului strigătul a răsunat departe. Dar cât de 
încordat ascultam, nu auzeam nici un răspuns. 

— Domnule, ai dreptate, a făcut moşul, i s-a întâmplat ceva. Luati-va 
schiurile şi armele şi să ne ținem de câine. 

— Nu-i destul, am zis eu, luaţi şi curele, funii şi prăjini. Poate a căzut într-o 
prăpastie. 

Femeile se vaicareau şi boceau, iar noi am luat tot ce trebuia. Am incaltat 
schiurile şi am pornit pe urma câinelui, legat cu o curea, ţinut de bătrânul 
care mergea în fruntea noastră. Am apucat în cealaltă parte de cum venisem. 
Când goneam ursul, ne venea dealul la stânga, acum la dreapta. O câmpie 
acoperită cu zăpadă groasă se întindea la poalele înălțimii. Câinele alerga în 
salturi mari de-a lungul ei şi fără schiuri nu ne-am fi putut tine de dânsul. 
Am mers aşa vreo patru mile engleze, apoi câinele a cârmuit-o la dreapta şi s- 
a întors spre o ridicătură, care nu avea urcuş greu, aşa că nu a fost nevoie să 
lepădăm schiurile. Mergeam tot aşa de iute ca până acum şi am ajuns la un 
podiş despădurit, care de partea cealaltă se pogora nespus de repede. 

— Ipmel! a strigat moşul înspăimântat. Zotn vatsa, Zalaignai! Dumnezeule, a 
apucat peste gheturile crapate! Orrop vahroc — să fim cu luare aminte. 

A strâns cureaua, ca să-l facă pe câine să meargă mai încet şi încerca 
drumul cu sulița la fiecare pas. 

— Locul acesta e primejdios, domnule, mergem pe deasupra rutaimonului — 
iadului, unde locuiesc duhurile. Fiecare îşi are prăpastia sa, acoperită cu 
zăpadă ca să insele pe bietii laponi. Trece cineva pe acolo, cade în iad, daca 
Zaivaolmak — duhul pădurii nu-i întinde mâna să-l ajute. Câteodată vine şi un 
înger sfânt de-l scoate afară. 

În mintea laponilor se amestecau icoane păgâne cu cele creştine. La urma 
urmei, lor le e tot una dacă le vine în ajutor un înger ori un zeu păgân. Poate 
că ei cred că şi unul şi altul sunt tot atât de puternici. 

Înaintam încet şi într-adevăr, pe acest podiş întâlneam spărturi acoperite cu 
o pojghita de gheață, care poate tinea un câine, dar nu un om. Cunosteam 

locurile primejdioase dupa culoarea acoperisului subtire si peste ele saltam 
proptindu-ne in lănci. 

Pe urma am luat-o la vale. Aici trebuia sa intepenim bine lancile, ca sa nu 
dam de primejdie. Sparturile erau mai dese decat pana acolo. Cainele tragea 
din răsputeri cureaua şi la o opinteala chiar a rupt-o, napustindu-se la vale. 
Nu departe s-a oprit şi a început să urle prelung. 

— Acolo e! a strigat batanul Zette. Numai de-am fi ajuns la vreme! 


Serie 30. Kari May: „Bei den Eskimos" Bild 2. 


Am alergat într-un suflet şi iată-ne in fata unei prăpăstii adânci şi înguste. 
În acoperişul ei de zăpadă îngheţată era o spărtură rotundă ca o copcă.. 
Câinele râcâia să-i lărgească gaura, dar se ferea să nu cadă. O urmă de schi 
venea de la dreapta până aici, dar nu mergea mai încolo. Nete, fiul său. S-a 
culcat pe omăt şi a strigat: 

— Attjo, totn lep tanne? Tată, eşti acolo? 

Nici un răspuns, dar câinele nu-şi afla locul Se opintea mereu, parcă să se 
arunce în hău, dar frica îl oprea. 

— E jos acolo, am spus eu. Să lăsăm vorba, nu e vreme de pierdut. Daţi 
funiile, unul trebuie să se coboare. 

— Mă cobor eu, a zis Neete, sunt cel mai uşor. Dumneata, domnule, eşti cel 
mai mare şi mai voinic dintre noi toți. O să tii cureaua. 

— Bine! Legati toate lăncile împreună şi asezati-le de-a curmezişul peste 
spărtură, ca să ne slujească de reazăm. Dar repede. 

Peste o clipă tânărul plutea lăsat în spărtură, unde trebuia să fie un frig 
grozav. 

Nu a ajuns departe şi a dat un semn. 

— Mon lep zot- l-am găsit, a strigat el. Mai lăsați jos o funie. 

Funiile erau subțiri, dar împletite din curele de ren şi nu se rup lesne. 

Puteai să te încrezi in ele. Îl tineam pe fiu şi am mai slobozit o funie, ca să-l 
lege pe bătrân. A lucrat repede şi i-am scos pe amândoi. 

Tata Pent a căzut teapan pe zăpadă. 

— E mort, a strigat, vaitandu-se Neete. Duhurile rele i-au luat viata. 

L-am cercetat pe lapon şi am văzut că inima îi bătea.. Dar mâinile şi 
picioarele îi erau tepene. Am căutat să-l liniştesc: 

— Zotn ela — trăieşte! E numai leşinat. Cum l-ai găsit stand în prăpastie? 
Pesemne că nu e adâncă? 

— Vai, domnule, e foarte adâncă, dar e îngustă, aşa că sulița i s-a oprit si l- 
a ținut. 

— Wekkes auto — ce minune! 

— Da, sfântul lezots - Isus l-a păzit, dar nu s-ar putea să şi moară? 

— Dacă s-o fi lovit cu capul de gheaţă! Hainele îi sunt groase, dar e amortit 
de ger. Pesemne că a stat mult în prăpastie. Bănuiesc că e lovit, căci din leşin 
se trezea el acolo de mult. Luaţi sulitele şi faceţi o targa. Să-l ducem la cort. 
Unul să fugă după sania cu reni, să-l vedem mai repede acasă. 

— Plec eu, a făcut credinciosul Kake Keira. Alerg iute ca să nu-mi fie frig şi 
vă las blana, altfel nu puteți face targa. 

A aruncat blana, a luat sulița şi a pornit în goană îndărăt, cu schiurile, pe 
drumul pe care venisem. Cu ajutorul sulitelor, prăjinilor, funiilor şi a blănii 
am înjghebat o targă destul de bună. L-am legat pe bătrân bine şi la drum! Ne 
venea greu, doar nu era lucru uşor să treci cu o povară peste sparturi. 
Trebuia multă băgare de seamă şi timp. Când am ajuns în vale, era şi sania. 
Kakke Keira luase blana lui Anda. 

L-am legat pe bătrânul leşinat în sanie şi am pornit în goana cea mai mare 
spre cort. Bineînţeles că sania trasă de reni iuți ca vântul şi manati de 
bătrânul Zette a ajuns înaintea noastră. Cum am venit şi noi, am lepădat 
schiurile şi am intrat în cort. Am găsit pe Tata Pent întins lângă foc şi tot în 
nesimţire. Cu toate acestea, mama Snjera şi fetele, tot bocind şi văicărindu- 
se, se căzneau de zor să-i bage cu de-a sila în gura căscată sloiuri mari de 
sânge de ren înghețat. 

— Vreti să-l omorâți? am strigat eu. 

— Sângele e bun la orice, domnule, mi-a răspuns baba. 

— Lui îi strică. Scoateti-i din gură şi desfaceţi-l la haine. Am eu un leac mai 
bun! 

În sacul meu de medicamente îmi rămăsese numai nişte tinctură de 
sunătoare. E bună pentru rănile din cădere, dacă nu era ceva atins înăuntru. 
I-am desfăcut hainele să poată răsufla mai lesne şi fiindcă nu puteam avea 
amoniac ori spirt de natt, sau ceva asemănător, le-am cerut tabac. Toţi se 
minunau cum o să tragă mortul tabac, cu toate astea, bărbații şi femeile s-au 
grăbit să-mi întindă fiecare câte o tabachere făcută din piele de ren. Laponilor 
le place tabacul, ca şi rachiul, dar fiindcă de acesta duc lipsă fumează tutun 
şi trag tabac cu atât mai mult. Aşa că era destul în cort. 

I-am pus ametitului putin tabac în acel loc al fetii pe care laponii îl numesc 

niuonne — nas. Si într-adevăr, n-am aşteptat mult efectul. Fruntea îngustă si 
ascuțită s-a incretit, ochii închişi au început să tremure, gura i s-a căscat 
încet, e drept, dar cât se poate de mult. Obrajii unşi cu catran împotriva 
frigului şi insectelor s-au întins şi deodată s-a produs cunoscuta explozie, 
pentru care toate limbile lumii au unul şi acelaşi sunet — hap... ciu! 

— Aetnan - cu sănătate! au strigat toţi nebuni de bucurie. 

Vraja se sfărâmase, se sfârşise. A deschis ochii, s-a uitat uimit împrejur şi a 
rostit cu glas răspicat: 

— Muaji, vattopti malep... Dati-mi sânge. 

Mama Snjera m-a privit întrebător. Am afirmat din cap, căci nu mă lăsa 
inima să nu împlinesc dorința unui om abia scăpat de la moarte. Dar cum în 
stomacul de ren ce-l aveau început, li se părea că nu era destul, au adus şi au 
început altul. Au spart bolovanul de sânge şi mama şi cele trei fete s-au 
repezit să-l îndoape, aşa că a trebuit să înghită de cinci ori până să poată 
răsufla o dată. 

Bolnavul a înghițit cât ai clipi bulgar după bulgar de sânge înghețat şi era 
atât de lacom de leacul mântuitor de moarte, încât m-a prins groaza şi la 
urmă l-am oprit. Îndată ce nu s-a mai îndeletnicit cu inghititul, a dus mâna la 
cap şi s-a văitat: 

— Monlep oluocatest. Mon lep havetetovum! — Mă doare, sunt ranit! 

L-am pipăit cu mâna şi am găsit sub gluga de blană o umflătură destul de 
mare. Se lovise. 

— Tuni mon kajkap veccetet! — O să-ţi dau ajutor! 

L-am mângâiat si am apucat tinctura. 

— Tote lep pesker — esti doctor? a întrebat el. 

— Da, am răspuns, ca să aibă încredere. 

— Ce ai acolo? 

— O doctorie să-ţi liniştească durerea. 

— E bună la gust? 

— Nu vei bea-o. O să te ung la cap. 

— Dă-mi s-o miros. 

— Fără să mă gândesc, i-am apropiat sticla deschisă de nas. 

Dansul a mirosit spirtul cu lăcomie şi a zis cu fata veselă: 

— Dă-mi mai bine, domnule, doctoria asta să o beau. O să mă vindec mai 
curând decât dacă ai să mă ungi cu ea la cap. 

N-am vrut. Am cerut o cârpă dintr-o haină de vară. Am muiat-o şi l-am 
legat la umflatura. Fiindcă trebuia peste scurtă vreme să ud din nou legătura, 
n-am pus sticla în sac. 

— Attje, cum ai căzut în spărtură, l-a întrebat Neete? 

Bătrânul a tăcut puţin, apoi a răspuns: 

— Nu mă întreba! O să vă spun eu mai târziu! 

Trebuia să ascultăm de această poruncă. Nu pricepeam de ce nu ne 
lămurea, doar îl scăpasem de la moarte şi eram vrednici de această încredere. 
El a întrebat cum s-a sfârşit vânătoarea şi cum am dat peste dânsul de l-am 

ajutat. Ne-a ascultat. Cum a aflat ca fiertura de urs e inca fierbinte in caldare, 
a cerut să se aducă cutitele şi să se înceapă numaidecat o gustare. Mama 
Snjera a luat cu tepusa bucăţi de măruntaie şi le-a pus în sortul ei de piele, al 
cărui luciu soios te lăsa să ghicesti la câte şi câte mai servise în viata lui. Se 
maruntea acolo, iar bărbaţii şi câinii luau ce le poftea inima. 

În ce mă priveşte, am avut fericirea să mă îngrijească frumoasa Marja, fiica 
mai mare a lui Pent. Era poate de douăzeci şi trei de ani. În cele paisprezece 
zile cât m-am oprit în cortul lor, părea că-mi făcuse un locşor prietenesc în 
inima ei. Îmi venea până la subtioara, avea în cozi cam vreun kilogram de 
untură, iar fata îi lucea de un strat gros de catran. Buzele ei zâmbeau pe o 
întindere cam de doisprezece centimetri. Năsucul îi era o alună. Ochişorii, din 
cauza luminii veşnice a zăpezii, se invatasera a clipi întruna. Dar mie unul, 
spun drept, nu-mi prea făceau cu ochiul. 

Dânsa faramita cu degetele ei negricioase, grăsulii şi unsuroase cele mai 
bune bucăţi ce le putea smulge pentru mine din colții câinilor şi mi le indesa 
cu dragalasenie în gură, netinand seama de mofturile ce părea că fac, de cate 
ori îmi feream cu îndărătnicie capul. Părinţii păreau prietenoşi de această 
hârjoneală prieteneasca. Am putut scăpa de stăruitoarea indopatura 
ridicându-mă o clipă şi fugind afară ca să-mi recapăt stăpânirea organelor 
mele de mistuire, răscolite. 

Când m-am întors, mi-a dat de bănuit zâmbetul de fericire cerească ce-mi 
aruncau toţi ochii. Îndată mi-am dat seama de neprevederea mea şi m-am 
repezit la sticlă, dar era goală goluta. Laponii si laponele îşi frictionasera 
stomacul pe dinăuntru cu tinctura mea. Îmi venea să-i cert straşnic, dar a 
trebuit să râd cum bătrânul căuta sa se dezvinovateasca. 

— Domnule, n-o să ne ocărăşti. Am mâncat din urs şi am simțit că era 
bolnav, de aceea am luat câte o dusca din doctoria ta care vindecă orice boală. 
Mie la cap nu-mi mai trebuia. Mi-a trecut. Sunt sănătos. 

I-am întins sticla goală: 

— Ai luat doctoria, ia şi sticla... Ti-o dăruiesc. 

Le-am făcut mare bucurie cu sticla asta. Căci o carafă sau o sticlă eo 
raritate prețioasă în gospodăria unui lapon. De aceea a zis bucuros: 

— Heratjam, iubite domnisorule, eşti doctor mare de tot şi binefăcător. A 
fost o binecuvântare venirea ta în cortul meu. Ne-ai dăruit atunci trei sticle de 
vin spanco — spaniol, aşa îi ziceau romului, care ne-a uşurat inima. Dar 
doctoria ta ne place şi mai şi. Şi-i păcat că n-ai mai multă. Dar acum sunt 
obosit, culcă-te lângă mine. Când ne vom trezi o să te rog să vii cu mine iar pe 
deal. Avem de vorbit ceva foarte de seamă. 

Toate cele petrecute ne obosiseră mai mult sau mai putin, încât îndemnul 
bătrânului era tocmai la vreme. Au astupat deschizătura fumului şi iar ne 
aflam în acea stare, claie peste grămadă, ca înainte de năvala ursului. 


Va urma... 

